
lluzia „dacică“ 


de Aurel A. Mureșianu 
V 


Importanța cea mare a etnologiei pentru studiul formării şi 
evoluției popoarelor iese din ce în ce mai mult la iveală. Pragma- 
tismul stăpân până mai ieri în ştiinţa europeană pierde din ce în 
mai mult din teren. Ideile preconcepute ale şcoalei vechi, nu puţin 
influențate de antagoniştii noștri seculari, încep să facă loc unor 
vederi mai clare şi mai apropiate de adevăr asupra formării Şi 
evoluţiei poporului nostru românesc. 

Istoricul român a trebuit și trebue să lupte nu numai cu pri- 
mitivitatea și insuficiența izvoarelor literare antice şi cu interpre- 
tarea lor de multe ori unilaterală și tendenţioasă de cătră învățații 
străini, ci, în primul rând, şi cu concepţiile fundamental greşite 
asupra evoluției popoarelor care au dominat până acum în ştiinţa 
europeană. | 

Faza staţionară în care parea îi întrat civilizaţia noastră după 
ultimele invazii turco-tătare, a îndepărtat privirile cercetătorilor 
noștri dela marile şi periodicele migraţiuni ale popoarelor dela în- 
ceputul și de dinaintea erei creștine. Epoca năvălirilor barbare dela 
începutul evului de mijloc, care a pus capăt imperiului roman, n'a 
fost decât o verigă din lungul lanț al năvălirilor şi migraţiunilor 
popoarelor europene şi asiatice. Aceste migraţiuni au schimbat de 
atâtea or! fizionomia etnografică a continentului nostru şi au dus 
cu timpul la formarea, prin amestec repetat, a atâtor popoare deo- 
sebite. Inghițind rămăşiţele mai vechi ale raselor mediterane, ele au. 
„arienizat“ sau „indo-germanizat“ aproape întreaga Europă. 

Stând subit influența inerției şi a stabilității aparente din viaţa 
de astăzi a popoarelor, învățații n'au dat destulă atențiune rolului 
însemnat pe care l-a jucat dinamismul în evoluţia lor primitivă şi. 
importanţei lui în marile transformări pe care le-a suferit în 
decursul mileniilor etnografia continentului nostru. 


Mulţi dintre scriitorii clasici ai anticităţii ne vorbesc despre 
mişcările şi migrațiunile popoarelor de atunci, însă nici unul nu ne 
înfăţişează mai plastic epoca formării şi expansiunii, între Marea 
Adriatică şi Dunăre, a poporului roman de Răsărit ca în- 
țeleptul şi adâncul cugetător Seneca. Unda găsim o explicaţie mai 
vie a însemnătății dinamismului creator în evoluția popoarelor, 
izvoriît din însăşi natura în eternă transformare a universului, ca 
în următorul pasaj din admirabila sa scriere: De Consolatione. Ad 
Helviam Matrem, Cap. VI—VII: 


„Natura cerească e în continuă mişcare; aleargă și lucrează cu pașii 
cei mai iuți. Priveşte la stelele care luminează lumea ; niciuna din ele nu stă, 
ci se mută neîntrerupt dela un loc la altul... Eternă este mișcarea și drumul 
lor dela un punct la celalalt... Cum ai putea deci crede ca spiritului ome- 
nesc, care este compus din aceleaşi elemente ca și acele ființe divine, să-i 
displacă variația și migraţiunea când însăși natura lui Dumnezeu (natura Dei). 
găsește plăcere și existență în schimbul grabnic și neîntrerupt? . .* 

„Indreaptă-ţi acum privirea dela cele cerești la cele pământeşti. Vei 
vedea aici ginți și popoare care și-au schimbat așezările. (Videbis gentes, 
populosque mutasse sedem). Ce caută în mijlocul -regiurilor Barbarilor cetă- 
țile grecești ? Ce caută graiul macedonean între Indieni şi Perşi? Schitia şi 
întregul acei ţinut al ginţilor (gentium) fioroase şi neîmblânzite ne arată cetăți 
aheene întemeiate pe țermurii pontici. Nici asprimea iernii îndeiungate, nici 
firea aspră a locuitorilor, asemănătoare cerului lor, mau împiedecat pe oameni 
de a-şi strămuta acolo locuințele lor. In Asia sunt o mulțime de Atenieni. 
Miletul a populat 75 de orașe răspândite în toate părțile. Toată coasta Italiei 
spălată de Marea de jos a format Grecia Mare. Pe Tuşci îi revendică Asia.1) 
Tyri locuesc Africa, în Spania -Cartagineni. Pireneii n'au oprit trecerea Ger- 
manilor: prin locuri neumblate și necunoscute s'au strecurat cu uşurinţă 
oamenii, târînd copii, femei şi părinți bătrâni cu dânşii...“ 

„Este deci hotărit, că nimic n'a rămas pe locul pe care s'a născut; 
omemrea se găsește neîntrerupt pe drumuri și în fiecare zi se schunbă ceva 
pe întinsul pământ. Orașe nouă se așează din temelii ; nume nouă de popoare 
'se ivesc, iar cele de dinu nte se sting, sau se prefac contribuind la inălțarea 
unuia și mai puternic“.2) ă 


1) În urma descoperirii unor asemănări între inscripțiiie ne-greceşti 
aflate pc insula Lemnos și inscripţiile etrusce, părerea originei Tuscilor sau 
Etruscilor din Lydia (Asia Mică) a câştigat din nou teren în știința modernă. 

2) Illud itaque est manifestum, nihil eodem loco mansisse, quo geni- 
tum est. Assiduus humani generis discursus est. Quotidie aliquid in tam 
magno orbe mutatur. Nova urbium. fundamenta iaciuntur: nova gentium no- 
mina, extinctis prioribus, aut in accessionem validioris conversis, oriuntur. 

»: +. Dar apoi acest popor (al Romanilor) câte colonii n'a trimis el 
în toate provinciile? Oriunde Romanul învinge, acolo și locuește. La 
acest schimb al locurilor își înscriau cu plăcere numele și colonul bă- 
trân îi urma peste mări părăsindu-și ogoarele“.!) 

Prin anii 40 d. Hr, pe când Seneca scria acestea, cucerirea 
Şi colonizarea romană ajunsese de mult la Dunăre, punând stă- 
pânire pe amândoi țărmurii acestui râu, pe care flota romană pu- 
tea să trimeată ajutoare și cetăților comerciale de la gurile Ni- 
strului, Bugului şi din Crimea:? Tyras, Olbia şi Chersonesus. In- 
fluența romană trecuse chiar şi dincolo de Dunăre, căci în anii 
51—53 d. Hr. vedem pe puternicul guvernator al Moesiei, Tibe- 
rius Plautius Silvanus Aelianus. supunând pe „Bastarnii, Roxolanii, 
Sarmaţii şi Dacii“ de peste Dunăre și „mutând peste 100.000 de 
locuitori fransdanubiani cu femeile, copiii, principii şi regii lor 
dincoace de fluviu, făcându-i să plătească tribut“, precum ne 
spune o celebră inscripție, din fericire păstrată, a timpului.*) 

Care au fost cauzele acestor mari și neîntrerupte mișcări ale 
popoarelor de atunci? lată o întrebare care ne va putea duce mai 
ușor la . deslegarea complicatei probleme a etnografiei Europei 
vechi. insuşi Seneca înşiră între aceste cauze: războaiele, ră- 
scoalele, suprapopulaţia şi alte cataclisme pământești. Precum se 
vede Seneca a avut în vedere în primul rând lumea cultă medi- 
terană de atunci, căci el a uitat să amintească că în Nordul: Eu- 
ropei, şi mai ales în stepele „schitice“, existau popoare întregi 
fără locuinţe stabile, „nomade“, precum le numeau chiar şi Grecii 
cei vechi, şi cari se războiau în continuu cu vecinii lor. 


| 1) Hic deinde populus quot colonias in omnes provincias misit? 
ubicunque vicit Romanus, habitat. Ad hanc commutationem locorum libentes 
nomina dabant, et relictis aris suis trans maria sequebatur colonus senex. 


2 Mommsen găseşte în această inscripție nu numai dovada puterii de 
atunci a imperiului roman, care putea „să ocrctească și cetățile greceşti dela 
Nipru şi Crimea“, ci și dovada „aluatului de popoare (Vâlklerstrudel) care 
dospea pe malul stâng al Dunării“ (Mommsen, Râmische Geschichie, V, p. 
199). — Gu toate acestea, Pârvan scrie: „Putem bănui că aceşti „regi“ sunt 
Geţii câmpiei moldo-valache.... Civilizaţia indigenă a Bărăganului trebue să 
fie în liniile ei fundamentele getică.... se impune ca să găsim în săpăturile 
protoistorice din câmpia munteană forme de cultură, fie strâns înrudite, îie 
chiar identice cu cele contemporane din Carpaţi“ etc. etc. (Getica, p. 104—5). 

Foarte puţine popoare ale Europei barbare de atunci prac- 
ticau agricuitura ; cele mai multe trăiau din vânat şi pescuit și din 
păstorit. De aceea nici guvernământul lor nu putea să aibă forme 
stabile şi fixe. C. Cornelius Tacitus, care a ajuns și epoca 
împăratului Traian, scrie, vorbind despre migraţiunile Galilor, că 
ținuturile dintre Rin şi pădurile hercynice formaseră proprietatea 
comună a locuitorilor şi „nu fuseseră împărțite de nici o putere: 
regală“ (nulla regnorum potentia divisas), iar ţinuturile. ocupate 
odinioară, în regiunea pădurilor hercynice, de Boii galici „își pă- 
straseră încă numele Boiemum . . .) deși își schimbaseră locuitorii 
(mutatis cultoribus).“1) : 

Astfel de migrațiuni de popoare şi „schimbări de locuitori“ 
fuseseră Ja ordinea zilei în Europa de dinaintea erei noastre. Isto- 
riografia clasică nu ne-a păstrat decât amintirea migrațiunilor mai 
mari cari au fost adevărate cataclisme sociale şi cari au avut o: 
repercusiune mai puternică și asupra lumei civilizate de atunci. 
Cine n'a auzit de marea migraţie însoţită de crâncene lupte 
a Cimmerienilor dela Nordul Mării Negre povestită de Herodot ? 
Herodot ne şi spune că această migraţiune, care a adus atâta 
pacoste şi dezastru asupra multor oraşe greceşti, a fost pro- 
vocată de năvala „Schiţilor nomazi“ (Istoria |, 15), iar despre 
aceşti Schiţi ne spune, tot el, că fuseseră alungați „de Massageţi“ 
(ldem, IV, 11). Cine şi-ar putea explica numeroasele transformări 
şi catastrofe, constatate prin descoperirile arheologice de acum 
câteva decenii, prin cari a trecut celebra Troie a epopeei home- 
„rice, fără invaziile catastrofale ale unor popoare mai pu- 
țin civilizate din Nordul Europei? Câte nu ne povestesc cele nouă 
straturi, atât de deosebite unele de altele, ale aşezării troiane din 
decursul celor trei milenii de dinaintea lui Hristos? Deja stratu- 
rile III şi IV ne arată un regres provocat de pătrunderea unor 
popoare mai primitive. O nouă schimbare şi înflorire ne arată 
Troia VI, “Troia lui Homer, dela sfârşitul mileniului. al doilea 
înainte de Hr. Troia VII pare a ne arăta urmele năvalei cimme- 
riene din veacul al 8-lea înainte de Hr. ş. a. m. d.) 


1) De moribus Germanorum, cap. 28. 
2) Schuchhardt, Alteuropa, ed. 2-a 1926. 


EBCU CLUJ 


iza N pa 


Câte năvăliri n'au trebuit să treacă şi peste Peninsula Bal- 
canică, pentruca „Tracii“ lui Homer, luptători în războiul troian 
cu care de luptă și înarmaţi ca şi Aheenii, să facă loc „Traci- 
lor“ “ primitivi de mai târziu? Cine nu cunoaşte influența cea 
mare. a migraţiunii doriene în istoria veche a Greciei? Cum s'ar 
putea explica, fără aceasta, epoca de decadenţă care a urmat, după 
frumoasa perioadă de cultură creto-myceniană? Dar acele puter- 
nice migrațiuni mai vechi ale ramului grecesc al Indo-Europenilorp? 
Nu vor fi fost şi ele provocate de năvălirile altor popoare nor- 
dice? Ce-i va fi făcut pe Aheeni şi pe Danaizi să amenințe în 
veacul al 13-lea în. d. Hr. până şi Egiptul Faraonilor? Dar migra- 
țiunile phrygio-bithyno-mysiene despre care ne vorbesc istoricii 
şi geografii vechi ? 

Marile şi neașteptatele schimbări constatate de arheologi în 
ținuturile noastre la începutul epocei de fier nu se pot explica 
decât prin puternica invazie „cimmero-schitică“ și împrăștierea în 
toate direcţiunile a popoarelor de aici provocată de ea.!) Urmările 
acestei invazii au fost incalculabile ; ele au provocat „dărâmarea 
civilizaţiei bronzului în Dacia“, cum spune așa de nimerit regre- 
tatul Pârvan (Getica, p. 324). 

Este în afară de orice îndoială că cea mai mare parte a 
populaţiei nordice a Peninsulei Balcanice şi mai ales a celei din 
regiunile munţilor Haemus (Balcani) era compusă din imigranți de 
dincolo de Dunăre cari, copleșind pe aborigeni, au dat „Tracilor“ 
de mai târziu acea înfățișare nordică cu care sunt cunoscuţi în 
epoca istorică greco-romană. 

Se ştie că la câteva sute de ani după invazia schitică, a ur- 
mat în țările noastre cucerirea celtică, pornită din Nord-Vestul 
Europei, mai ales pe Dunăre în jos. Unii arheologi streini atribue 
şi invaziei -celtice aceeași violenţă. Pârvan este de părere că ea 
ar fi fost o cucerire mai mult culturală şi pașnică, deși recunoaşte 
că, din cauza lipsei de cercetări suficiente, epoca fierului „este la 


1) Invăţaţii mai noi aduc în legătură cu aceasta și emigrarea „Tracilor“ 
spre Sud.* Pârvan așează această migraţiune, pe care o numește „getică“, 
între anii 900 şi 600 în. d. Hr. El crede că şi „Geto-Thracii“ dela Oder şi 
Vistula au îost împinși acolo tot pe atunci de Schiţi (Getica, p. 137). El vede 
pe Agathyrși așezându-se în. Ardeal numai pe la anul 700 în. de Hr. (Getica, 
p. 337). 

noi foarte obscură chiar şi pentru specialişti“ (Getica, p. 391). „Ca 
şi în vestul Galliei — scrie Pârvan — halistatiul e în Dacia foarte 
târziu. Incepând de abia în secolul al VIl-lea în. de Hr.; ele 
turburat de Scythi, apoi de Celţi în evoluția sa. O industrie ge- 
tică a fierului | am putea spune că nu există“ (Getica p. 391). 

Țările noastre se reculeg însă în curând şi în perioada aşa 
numită La Tene (vârsta 2-a a fierului*dela 300 în. de Hr.—50 d. Hr.) 
„0 frumoasă, nouă, puternică şi bogată civilizaţie de influ- 
ență celtică înflorea pretutindeni şi nenumărate așezări nouă se în- 
ființau pretutindeni în câmpiile roditoare dimprejurul masivului 
carpatic“ (Getica, p. 563). Pârvan e de părere că „Celţii, Bastarnii, 
Scythii şi Sarmaţii, continuu în mişcare spre Sud, sunt încet-încet 
sau înfrânți sau îmblânziți şi așezați“ şi că „Geţii reușesc din nou 
a cuceri întâetatea printre neamurile dela Dunăre... şi prin anul 
10 a. Chr. Burebista getul uneşte intr'un singur regat!) toate nea- 
murile națiunii sale până în Carpaţii nordici şi până la Pontul 
Euxin“ (Getica, p. 653). 

Ca şi pretinsa „națiune“ a lui Buteviita, tot aşa şi influenţa 
„getică“ asupra culturei acestei epoci este mai mult o presupu- 
mere sentimentală a învățaţilor noştri,?) pentrucă şi „ceramica, cu 
totul caracteristică şi extrem de bogată, a stațiunilor La Tene ar- 
delene... stabileşte o legătură intimă, chiar de origini, cu ceramica 
celtică de pe valea Dunării de Sus“ (Getica, p. 565). 

Precum vedem, etnografia aşa numitei „Dacii“ a suferit în 
veacurile de dinaintea erei noastre prefaceri și schimbări funda- 
mentale. Aceste <chimbări m'au fost însă nici cele din urmă şi 
nici cele dintâi. Astfel de mişcări de popoare, în toate direcţiunile, 
au avut loc şi în epocele cele mai îndepărtate şi mai puţin cu- 
noscute ale istoriei și ele au fost cu atât mai mari şi mai dese, 


1) Totuși Pârvan e nevoit să recunoască, câteva rânduri mai jos, că 
__ „Scriitorii antici nu ştiu să povestească aproape nimic despre Dacia propriu 
zisă“ şi că „toată atenţia lor e îndreptată acum spre luptele provocate de 


migrațiile sarmate“. 
2) Pârvan motivează presupusa fabricare indigenă „după modele cel- 


tice“ a vaselor în “Dacia“ cu împrejurarea că Celţii m'ar fi ocupat „în număr 
mai însemnat decât Moldova, în vreme ce Ardealul și Ţara Românească 
au fost atinse numai la periferii de migrațiile ori aşezările celtice. Deci, con- 
tinuă Pârvan, o mare parte din vasele „celtice“ din Dacia au trebuit să fie 
fabricate de Geţi“ (Getica, p. 562). 

cu cât ocupaţiunea primitivă a oamenilor, vânatul şi prada, îi îm- 
pingea mereu spre regiuni nouă şi necunoscute. Arheologia a dat 
de urmele migraţiunilor etnice încă în epoca neoliticului. Astfel. ' 
s'a constatat că, înainte de era creștină cu trei milenii, situaţia 
culturală și etnică a regiunilor balcanc-dunărene era cu totul alta, 
Ele formau atunci o unitate culturală cu ţinuturile dela Răsărit de 
Carpaţi, până dincole de regiunile Podoliei, Kievului și Ucrainei, 
caracterizată printr'o perioadă de înflorire a ceramicei pictate. Ar- 
heologul german Dr. Hubert Schmidt face următoarea interesantă 
descriere a 'situaţiei etnografice şi culturale a Europei mijlocii 
de atunci: ; 
„Din neoliticul târziu(cătră anul 3000 în. de Hr.) cunoaştem 
pe purtătorii culturii danubiano-balcanice cu ceramică pictată, cari 
pătrund spre Răsărit până în regiunea Chievului şi Charkovului 
ca aducători ai primului metal... Alte valuri de culturi şi de po- 
poare pleacă în vremuri deosebite din Germania de Nord şi de 
mijloc (locuită atunci numai în parte de Germani — A. A. M.) 
spre Ost şi Sud-Ost, peste Polonia, Galiţia și Ucraina şi şi mai 
departe până în Caucaz, răspândind în însoţire cu elemente din 
regiunile dunărene, mai cu seamă formele epocei de piatră nor- 
dice. Astfel purtătorii acestei culturi (a ceramicei pictate) cedează 
în faţa presiunii şi ajung treptat până în, Thessalia și cercul Mării 
Egee şi până în Creta de unde privesc spre un viitor mai măreț“.!) 
De urmele acestor migraţiuni ale popoarelor europene au 
dat nu numai arheologii ci și indogermaniştii. Concordându-se 
cercetările şi ale unora şi ale celorlalţi, s'a constatat că aşa numitele 
popoare indo-europene sau indo-germanice au ocupat înainte de 
asta cu mii de ani alte regiuni decât acelea pe care le ocupă astăzi. 
S'au făcut şi încercări — se 'nțelege cu mai multă sau mai pu- 
țină aproximaţie — de compunere a unei hărți etnografice a Eu- 
ropei preistorice. Pe această hartă Germanii nu ocupă încă decât 
Sudul Suediei de astăzi şi Danemarca cu unele regiuni vecine. 
Germania de azi este ocupată în cea mai mare parte de Celți (la 
Sud) şi Illyri (la Răsărit). /talicii ocupă regiunile Bavariei şi Au- 
striei actuale, dintre Dunărea de sus și Alpi. Vecini, la Răsărit, cu 
ltalicii sunt Grecii, aşezaţi cam între râul Mureş şi Balcani. La 


1) Dr. Hubert Schmidt, Vorgeschichte Europas, Grundziige der alt- 
europăischen  Kulturentwickelung, Lipsca 1924. vol. |. p. 6. 

Nord-Ost de Greci, până în Podolia şi până la. Marea Neagră 
găsim pe „Thraco-Phrygi“. Ucraina şi Rusia mică de azi: sunt 
ocupate de „Indo-lranieni“. La Nord-Vestul acestora sunt Slavii, 
iar pe Baltici îi găsim ceva mai spre Răsărit de locurile pe cari 
le-au ocupat mai târziu.!) 

Lăsând - la o parte marea problemă, nerezolvată până acum, 
a originei „Indo-Europenilor“, pe care învățaţilor germani de 
astăzi le place a 0 căuta în Nordul Europei, trebue să recunoaștem 
că marea diferenţiere dintre limbile aparținătoare acestui grup de 
popoare n'a putut fi decât rezultatul migrațiunilor lor periodice şi a 
amestecului lor repetat și continuu în decurs de mai multe mii 
de ani. 

Nu se ştie încă când s'a întâmplat marea migraţiune a ace- 
stor popoare spre Miază-zi, unde, ajungând în contact cu popoare 
mai civilizate, au îndeplinit frumosul rol istoric de mai târziu, 
Este însă sigur că această migraţiune nu s'a întâmplat deodată, ci 
treptat şi în perioade diferite. Știința arheologică mai nouă pre- 
supune în vremea preistorică și protoistorică nu mai puţin de 14 
astfel de migraţiuni consecutive ale „Indogermanilor“ în toate di- 
recțiunile.?) Despre originea nordică europeană a Grecilor şi Ita- 
licilor ne vorbea de altfel și vechea tradiţie a istoriografiei clasice. 
Intre cei dintâi cari o amintesc este însuşi Aristoteles. 

Este iarăși sigur că aceste mişcări de popoare n'au fost apa- 
rițiuni izolate, ci înlănțuiri a unor întregi fenomene dinamice în 
evoluția omenirii. Aceasta am putut-o constata mai sus şi la mi- 
şcările etnice din prima fază istorică a continentului nostru. 

In dosul popoarelor cari năvăleau în Peninsula Balcanică şi 
Asia Mică peste vechii „Pelasgi* şi „Lelegi“ de aici, veneau alte 
valuri de Nordici europeni şi de Răsăriteni asiatici şi iranieni. 
Am văzut ce urme adânci au lăsat în regiunile carpato-dunărene 
năvălirile schitice şi celtice din epoca fierului. Invazia celtică pro- 
voacă şi ea o contra-invazie a popoarelor dela Nord și Răsărit. 
In suta întâia înainte de Hr. etnografia ținuturilor viitoarei Dacii 
romane suferise adânci modificări. Marea acțiune războinică a lui 


1) Wilke, Archăologie und Indogermanenproblem, Halle, 1918. 
2) G. Kossinna, Ursprung un Verbreituug der Germanen in vor- und 
Țriihgeschichilicher Zeit, Lipsca, 1928. > 

Burevista de prin anii 70 în. de Hr. n'a fos în realitate decât o ur_ 
mare a aglomerării raiurilor de popoare pornite din Nordul şi Ră- 
săritul Europei spre Dunăre. In urma Bastarnilor germanici cari 
trec Dunărea încă prin anii 170. în. de Hr., au venit şi alte nea- 
muri, care nu toate au fost înregistrate de istorie. Puțin înainte 
de Burevista apar la Dunăre şi Sarmaţii, cunoscuţi mai 'nainte în 
tegiunile Donului. Cu ei se întâlneşte mai întâi, în regiunile Du- 
nării proconsulul roman Appius în an 73 în. de Hr. (Florus, Epi- 
tome, II], 4). Intre „Sarmaţi“ nu se găseau însă numai urmaşii 


- Mezilor iranici și ai Amazoanelor lui Herodot, ci între e se 


numărau acum şi alte popoare nomade și războinice care 
cutreerau atunci stepele Rusiei de astăzi. Intre acestea erau şi 
vestiții Roxolani călări, pe cari Strabon îi aşează între „triburile 
probabil de origine germanică ate Bastarnilor.“1) Ba în noţiunea cu- 
vântului „Sarmat“, care înlocuia acum pe cel vechiu de „Schit“, 
începu a intra și întreg Nordul etnic european dela Răsărit de 
Germania. Am văzut chiar și pe luliu Caesar așezând în vecină- 


tatea dela Răsărit a Germanilor pe „Sarmaţi şi pe Daci“. Aceste 
două nume apar de acum înainte concomitent în luptele dela Du- 


năre ale Romanilor, fiind însoţite uneori chiar şi de numele Sue- 
vilor, Cattilor, Burilor şi a altor popoare de origine nordică.2) 


;) Cea dintâi dată sigură despre trecerea Roxolanilor peste Dunăre o 
avem dela Tacit (Ist., 1, 79). In iarna anului 69 în. de Hr., dupăce 
împresoară şi nimicesc două cohorte romane, ei năvălesc cu 9000 de cai în 
Moesia și o devastează, sunt însă bătuţi şi zdrobiți de Romani. Roxolanii 
formează una dintre primele avalanşe pornite spre Sud ale Ruotsilor scan- 
dinavi cari vor juca mai târziu un rol atât de însemnat în istoria Rusiei şi a 
Ruşilor cărora le vor da și numele. „Finnii şi Esthii scrie istoricul suedez 
Munch — numesc şi astăzi pe Suedezi Ruotsalaine, iar pe Ruși şi Slavi 
Waenelaine adică Venzi“ (P. A. Munch, Die nordisch-germanischen. Vălker, 
traducere de Claussen, Liibeck, 1853). Roxolanii luptau cu săbii mari pe care le 


prindeau cu amândouă mânile. Ei erau îmbrăcaţi dimpreună cu caii lor în zale 


de piele și apar astfel, în oastea lui Decebal, și pe Columna Traiană. Această 
origine nordică a Roxolonilor este confirmată şi prin geograful Ravennat din 
veacul al VII d. Hr. care scrie că „în dosul Roxolanilor este marea insulă . 
Schythia — veche, numită de lordanes Scanza (Scandinavia)“. Ei sunt numiţi 
de Strabon „tribul bastarn cel mai nordic“. 

2) In întroducerea Istoriei sale Tacit, vorbind despre evenimentele mai 
însemnate âle veacului |. d. Hr., amintește în același loc pe Sarmaţi, pe Suevi 
şi pe Daci. Pe timpul împăratului Othon, Romanii sunt atacați de Roxolani, 
subt Vitellius de Daci şi subt Vespasian de Sârmaţi. Pe Cattii germanici îi 
aminteşte alături de Daci şi poetul Statius (Silvae, III. 3): 

Haec est quae victis parcentia foedera Cartis, 

Quaeque suum Dacis donat clementia montem. 

Această presiune dela Nord şi Răsărit asupra ținuturilor My- 
silor şi Tracilor lui Homer, Agathyrsilor şi Sigunilor lui Herodot, 
Bastarnilor lui. Tit Liviu şi Dacilor lui luliu Caesar, are de. urmare 
o oprire, pentru scurt timp, a tendințelor centrifuge “ale popoarelor 
dela Nordul Dunării. Burevista, cuceritorul, le deschide drumul 
peste Dunăre şi, dupăce zdrobeşte pe Celţi şi supune pe „Tracii“ 
sudici, se gândeşte chiar la o expediţie în Italia. Burevista cade 
însă victimă unei răscoale și împărăția de o clipă a „celui mai 
mare dintre regii Traciei“ se desparte iarăşi, după cum ne spune 
Strabon, în mai multe părți. 

Mişcările popoarelor nordice europene continuă și în deceniile 
următoare. Intre acestea vedem apărând în regiunile noastre chiar și 
neamuri de origine fineză. Sunt Sarmaţii Iazigi,!) cari năvălesc asupra 
ținuturilor nordice ale Ungariei de astăzi „împingând pe Daci spre 
râul Tisa“ (pulsi ab his Daci ad Pathissum amnem), precum ne 
spune Pliniu cel bătrân (Ist. Nat. IV, 25). Ei năvălesc în ţările 
noastre şi pe la Răsărit, urmând pe vecinii lor roxolani şi bastarni, 
şi trec și Dunărea. Ovid aminteşte de mai multe ori, cu spaimă 
numele lor. Moldova şi Țara Românească. sunt copleşite de inva- 
datori. Dracii propriu ziși dispar aproape. cu totul de aici sau sunt 
siliți să treacă Dunărea;?) ei nu se menţin însă în număr mai 
mare decât în regiunile vestice ale Ardealului, unde noul şi agerul şef 
Decebal, marele „diurpan,“ nu găseşte altă scăpare din situația strâm- 





1) Spre deosebire de cavaleria grea a Roxolanilor, luptători cu săbii şi 
“ Jănci lazigii apar mai alescao cavalerie ușoară, înarmată numai cu arcuri. 
Presupunerea noastră că numele acestor /asigi stă în legătură cu ocupația 
lor de arcaşi și că vine dela cuvântul ij, care în limba fineză însemnează arc, 
am găsit-o ulterior confirmată şi de unii filologi maghiari. Cuvântul ij==arc și 
ijdsz==arcaș se găseşte și în limba maghiară, care este compusă din elemente 
fineze, turco-mongole și slave. După Tacit, Finezii (Fenni) erau vecini cu Sar- 
maţii şi cu Venedii (Venzi) slavi şi întrebuințau ca arme numai arcul (Germa- 
nia, 46). Despre Venzi ne spune Tacit că „cutreerau prădând întreaga regiune 
păduroasă şi muntoasă dintre Finezi şi Peucini (Bastarni).“ Tot Tacit scrie 
"despre Finezi că „din lipsa fierului“ (inopia ferri) ei își fac săgețile „cu vârf 
de os“. Acelaşi lucru ni-l spune Pausanias ([, 21) despre Sarmaţi, adăugând 
că aceştia întrebuințează osul și pentru fabricarea vârfului lăncilor. Zalele lor 
în formă de solzi erau făcute din copite tăiate de cai. 

2) Asupra amestecului cel mare de popoare de aici pe vremea lui August 
vezi citatul din Strabon la nota 5 a cap. II. al lucrării de față. Amestecul 
a fost foarte mare şi.la Sud de Dunăre. Strabon cunoaște în regiunile Mace- 
doniei chiar „popoare care vorbesc două limbi“ (Geogr. VII, 7). 

r-'ă decât în alianța războinică cu neamurile vecine și o puternică 
ofensivă împotriva Romanilor. | | 
Ştim: care a fost sfârşitul acestei întreprinderi temerare. 
„Dacia“ a fost curăţită de locuitorii ei, nimiciţi în războaie, alun- 
gați peste hotare sau colonizați în provinciile romane mai vechi, 


întrun grad atât de mare, încât cel mai sârguincios cercetător de * 
de până acum al trecutului „Tracilor“, Wilhelm Tomaschek, se 


vedea nevoit să constate la 1893 că „din Dacia romană nu a ajuns 
la cunoștința noastră nici. măcar o singură zeilate dacică şi nici 
măcar un singur nume de persoană dacic“.1) 


(Va urma). 
23 
1) Die alten Thraker, I[, p. 105. — „Elementul dacic — scrie Toma- 


schek — a fost cu totul respins (verdrângt) şi toată lumea vorbea limba ro- 
mană“, Acest sistem de colonizare radicală fusese practicat de Romani și în 
alte regiuni. Și Mommsen constatase același lucru. În ce privește numele „trace'* 
aflate în inscripțiile din Dacia, ele se datoresc militarilor veniți din provin- 
ciile dela Șudul Dunării. Numele de origine pannonică și illyră întrec însă 
de multe ori numărul acestora. Inscripția „Zamolxi O(ptimo) M(aximo) Ge- 
tarum populari etc.“ publicată în colecția Ackner și Miiller (Romische Inschrit- 
ten in Dacien, Wien 1865, Nr. 653), ca fiind găsită la Turda, este conside- 
rată şi de Mommsen falsificată. 

Protopopi de altădată ai Braşovului. 


Protopopul Gheorghe Haines. 
(1769—1812) 


de Candid C. Mușlea. 


Oraş vechiu de graniţă, înzestrat cu atâtea frumuseți natu- 
rale, cu o industrie şi un comerț înfloritor, și mai târziu centru 
puternic al ortodoxiei, Brașovul este una din cele dintâi loca- 
lităţi, în care Românii din Ardeal au putut să-și ridice un im- 
pozant lăcaş de rugăciune, în vremuri, când aiții nici nu în- 
drăsneau măcar să se gândească la un astfel de lucru. E adevărat 
că această monumentală biserică, închinată Sf.-lui Nicolae, s'a 
zidit în afară de zidurile cetăţii săsești de odinioară, și anume 
în singurul cartier românesc de pe atunci al Braşovului, în 
Șchei. În vremurile acelea, când Românii erau întrebuinţați numai 
ca păstori și la lucrarea pământului, când legea lor nu era re- 
cunoscută ca celelalte. din țară și când nu li se permitea-să 
aibă nici case, nici altă proprietate înlăuntrul zidurilor cetăţii, 
nu e lucru de mirare că nu li se da voie să-și facă biserici 
între ceilalți locuitori, privilegiați, ai orașului. 

Ceea ce mau putut face Românii, au făcut — după vreo 
300 de ani, când împrejurările se schimbaseră cât-de-cât -— alți 
ortodocşi, și anume membrii companiei grecești, neguţători streini, 
veniți din principatele române, din Bulgaria, Serbia, Albania, 
Peloponez și Arhipelag, cari, având capitalul lor, aduceau tot 
felul de măriuri din Orient şi mai târziu și din Occident, și 
cari, — începând cu a. 1678 — se bucurau de diferite privi- 
legii, fiind scutiți și de anumite sarcini publice, având o orga- 
nizație specială a lor, alegându-si dintre ei un jude și jurați, 
cari să hotărască în neînțelegerile ivite între ei, precum și în 
alte lucruri cari îi priviau. 

Acestor streini, în a căror companie pătrunseră cu timpul 
și câţiva Români, li se dădu dreptul să-şi aibă în oraș o capelă, 
— într'o casă închiriață — unde să poată asculta în limba lor 
cuvântul lui D-zeu. 

Serviciul religios era făcut de preoți români, din oraș, sau 
din alte părţi, precum şi de călugări aduși din mănăstirile prin- 
cipatelor şi din Grecia, cari însă trebuiau să se oblige printr'un 
revers că nu vor întreprinde nimic ceea ce ar îi în paguba 
statului şi a bisericii româneşti unite cu Roma. 

Această capelă exista pe la anul 1750 — dacă nu și mai 
înainte — căci se cunoaște un revers din a. 1752, al unor călu- 
gări, iscălit de loan (lovan) Sârbul ca jude al companiei și 
juratul Manole Kaliovici, cu litere cirilice, și de alți 2 juraţi, cu 
litere greceşti.!) In ce stradă şi în ce casă va îi fost cea dintâi 
capelă, nu se mai știe. Mai în urmă era în casa cu Nr. 414, 
colţul dintre Str. Spitalului și Târgul Boilor (azi Str. N. Titulescu).2) 

Capela aceasta era însă neîncăpătoare pentru credincioși. 
Ce e mai mult, după câtva timp numărul credincioşilor ortodocși 
se mărise prin intrarea în cetatea Brașovului a câtorva meseriași 
și neguţători români, cari la început nici nu aveau intrare în 
capelă?) şi cari, spre deosebire de companiști, erau numiţi „civeg 
graeci ritus“ sau „possessionati cives“, între cari erau și câțiva 
Greci brașoveni și Bulgari și cari, după edictul de toleranță al 
blândului și luminatului împărat losif al II-lea, s'au gândit să-și 
îacă şi ei o biserică, ca să nu mai fie siliți a alerga pentru 
orice slujbă la bisericile din Şchei și din Brașovul-vechiu, (ri- 
dicată în a. 1783), ceeace era și mai greu noaptea, când porţile 
cetăţii se închideau. Au lansat deci o listă de colectă pentru 
adunarea fondurilor necesare, listă la care au contribuit și ei, 
dar şi numeroșii boeri români refugiați aici din Moldova și 
Muntenia în urma evenimentelor din 1769. 

Intre cei dintâi cari au semnat această listă a fost și bogatul 
neguţător din București Panaiot Hagi Nica, despre care loan 
Cav. de Pușcariu spune că era Român?), și care a contribuit cu 
6000 lei turceşti (6300 îl.) precum și câţiva cetăţeni din Brașov 


1) Ein Unbefangener: „Ein juridisch-politisches Charakterbild getreu 
nach dem siebenbiirgischen Leben gezeichnet“, Sibiiu, 1868, pg. 9—10. 

2) Demkschrift zur Beleuchtung der Rechtslage der griech. Kirche „Zur 
Heiligen Dreifaltigkeit“ in Kronstadt, Budapesta 1881, pg. 9. 

3) Denkschrift der Romanen griech. or. Religion aus der innern Stadt 
Kronstadt, Brașov, 1869, pag. 5. 

4) „Notiţe despre întâmplările contemporane“, pg. 140. 

așa că în curând s'a adunat o sumă de 15.638. îl. 24. cr. cu care 
în 15 Oct. 1785 s'au cumpărat casele cu Nr. 32 și 35, ale Sașşilor 
Cronnenthal şi Lang, din Târgul Cailor (astăzi Str. Gh. Barițiu), 
tăinuindu-se la început scopul urmărit. de teamă că nu li sar 
aproba cumpărarea dacă s'ar şti că vreau să-și facă acolo bise- 
rică. De aceea, la început casele au fost înscrise pe numele 
neguțătorilor Constantin Geaunli, Dimitrie Dima, Mihail Christot 
și Nicola Ștefan. După câteva luni însă, la 28 lanuarie 1786, 
s'a făcut cererea pentru zidirea unei biserici pe seama tuturor 
credincioșilor ortodocși din interiorul orașului, cerere scrisă în 
limba română şi semnată de 32 neguțători greci și români, căreia 
i-a urmat alta, semnată de 17 măcelari români şi însfârşit o a 
treia, colectivă. la 17 Aprilie, în limba latină !). După multe tergi- 
versări și „conscripţii“ de tot felul, Magistratul orășenesc dă la 
14 Iunie (No. 194/1786) aprobarea zidirii bisericii, dar în fundul 
grădinii, şi cu condiția să nu se schimbe coperişul casei, să nu 
se clădească turn pe acest coperiş și să nu se pună, niciodată ŞI . 
sub nici un pretext, nici clopote, nci vreo așa numită toacă. 
(„Nie weder eine so genannte Toake, noch einige Glocken unter 
irgens einen Vorwand aufhăngen sollen“). [Extras din proto- 
colul ședințelor  Magistratului din 14. VI. 1786. No. Arhivei: 
2521/1792]. 

Trei ani mai târziu însă li s'a dat voie să-și ridice un turn 
şi să-și aducă și clopote (No. 482/1789). 

Clădirea bisericii s'a terminat, după unii în 1787 Și după 
alţii în 1788,2) iar sfințirea ei s'a făcut în 1789, având hramul 
„Sf. Treimi“. Ea există şi azi, sub numele de biserica „grecească“. 

Grecilor companiști nu le convenia însă ca în oraș să fie 
o biserică ortodoxă, în care să nu fie și ei stăpâni și de aceea 
au cerut — încă înainte de a fi sfințită — episcopului dela 
Sibiiu, Nichitici, sârb de origine, să li se dea şi lor intrare în 


1) Nicolaus Strevoi în: „Aktenmăssiger Sachverhalt des Kirchenstreites 
der gr. or. Biirger rom. Nationalităt gegen die gr. or. Biirger griechischer 
Zunge wegen der Dreifaltigkeits Kirche in der innern Stadt Kronstadt, Braşov 
1881“, susține că şi pescarii români au făcut o cerere în acest sens, la 
-13 Aprilie. 

2) Bart. Baiulescu: Monografia comunei bisericești gr. or. rom. a Sf. 
Adormiri din cetatea Brașovului, 1898. pg. 10. 

noua casă a lui Dumnezeu. Increzuţi în privilegiile lor, ei ceru- 
seră de mai mult timp încă să fie independenți şi să-și aducă 
după placul lor călugări şi preoți din alte țări, dar prin decretul 
cancelariei aulice din 26 Noemvrie 177| li s'a răspuns că în 
„cele spirituale vor sta sub jurisdicția episcopului ortodox, iar în 
viitor li se vor da preoți stințiți în ţară, pentru că cei streini, 
sub pretextul că vin din locuri sfinte, adeseori obișnuesc să 
stoarcă bani dela popor, în paguba preoţilor de aici. Compania 
făcuse recurs contra acestei ordinaţiuni, comunicate cu No. 2869 
din 19 Decemvrie 1771 al guvernului și astiel, în urma deciziunii 
preaînalte din 18 Dec..1771 No. 5 şi prin decretul curții, No. 43. 
din .10 lan. 1772, li s'a permis, ca în cazul când între preoții de 
aici nu S'ar afla nici unul potrivit, care să știe și grecește, cu 
prealabila învoire a guvernului și a episcopului, să-și aducă 
preoți din afară, comunitatea garantând -pentru moralitatea lor 
şi că nu vor întreprinde nimic contra statului și a liniștii publice. 

Astfel se întâmplă că în 5 lunie 1788 se face o învoială, 
redactată în limba română şi tradusă în latină, între cetăţeni și 
companiști, în care învoială, la pct. 4. se spune că, deoarece 
preotul grecesc Cristofor Dimitrie, — care slujise mai înainte în 
capelă — în urma bătrâneţelor abia mai e în stare să-și în- 
deplinească serviciul, toată comunitatea grecească se învoiește 
(in id tota graeca communitas consentit) să-și aleagă un alt 
preot, care să fie sfințit de episcop și să fie subordonat preotului 
pe care-l aveau. In punctul 5 se mai spune că, deoarece la 
înființarea bisericii civii nu au avut în vedere decât preamărirea 
lui D-zeu, ei nu cer  nlci o despăgubire dela companie, cu 
toate că li s'a oferit, și nimeni nu va lucra contra, nici atunci, 
nici în viitor, nici pe față şi nici pe ascuns, obligându-se atât 
în numele lor, cât și în al urmașilor, că cine ar face lucrul 
acesta, să fie scos din comunitate. 

Din aceasta reiese clar că biserica e numai opera civilor, 


iar compania nu participase în nici un fel la întemeierea ei.!) 
Acesţe puncte sunt aprobate în Braşov, la 31 Mai (10 Iunie) 


1788, de către episcopul Nichitici, iar chestia ocupării postului | 


1) Ein Unbefangener: op. cit. pg. 21. 

de preot sa amânat pe ziua de 13 lunie, când s'au învoit, la 
pct. 3., pentru un capelan supus parohului și ajutor, anume. 
Macarie ' dela mânăstirea Sinaia,!) rămânând ca mai întâiu 
să se ceară aprobare dela locurile mai înalte, deoarece era supus 
strein. Tot atunci sa hotărît ca „apostolul și evanghelia, fiindcă 
se cetește grecește, să se cetească și românește și din strana cea 
dreaptă să fie cântarea și cetania grecește, iară din stânga să 
cânte româneşte a pururea“. 

După câteva luni însă Grecii nau mai respectat învoiala 
făcută şi atunci părintele Macarie, primul preot român la această 
biserică, se reîntoarse în mănăstirea dela Sinaia şi în locul lui 
veni Popa Petru din Câmpina. La 19 Februarie 1789 însă com- 
paniştii se jeluiră guvernului (No. 1279 guv.) arătând că numai 
ei au privilegiul de a avea o biserică ortodoxă în cetate, iar 
civii numai prin uneltiri au obţinut aprobarea zidirii bisericii 
celei nouă în detrimentul privilegiului companiei, apoi că biserica 
a fost zidită cu bani cari trebuiau să fie ai capelei grecești, și 
tot ei invinuiau acum pe Români că ar f călcat învoiala, spu- 
nând că au interzis preotului capelei intrarea în biserică și că 
au adus un preot şi cantor român fără aprobare mai înaltă. 

O lună mai târziu, la 27 Martie 1789, s'au plâns și Românii 
guvernului, arătând că părintele Cristofor de teama dușmanului 
(războiul ruso-turc din 1787-—1792) s'a refugiat în Septemvrie 
1788, fără a spune cuiva ceva, lăsând grija serviciului în seama 
Popii Petru, care cu toate primejdiile a stat la postul său. După 
ce a trecut însă pericolul, Cristofor s'a reîntors şi fără știrea 
civilor a intrat în capela veche, de unde a luat toate odoarele, 


“deși după zidirea bisericii ea tusese închisă și episcopul oprise 


a se mai oficia acolo serviciul divin.?) | 

Civii cerură deci să li se permită să-l țină pe Popa Petru 
şi conform ordinaţiunilor în vigoare să-şi aleagă un preot integru 
din ţările Majestății Sale, cu atât mai mult, cu cât ei au zidit 


„biserica din mijloace proprii, din cari l-au susţinut şi pe preot, 


adăugând că sunt 400 suflete și că nu au nici o legătură, nici 
cu compania grecească, — care constă numai din 25 familii — 
nici cu cei din $chei, cari îşi au biserica lor, 


1) B. Baiulescu: .op. cit. pg. 83. 
2) Ein Unbefangener: op. cit. pg. 26. 

Guvernul a încredinţat oficiolatul din Trei-Scaune să cer- 
ceteze atât jalba companiștilor cât și a civilor români și să 
raporteze, iar Consistorului i-a făcut cunoscut, la 7 Aprilie 1789, 
cu No. 2709, că Românilor din Brașov li se dă voie să-și aleagă 
un preot al lor. Cercetările au durat mult timp şi Panaiot H. 
Nica, care între timp fusese primit în companie, fiind întrebat 
pentru ce fel de biserică dăduse cei 6300 fl., răspunse că pentru 
credincioşii de religia ortodoxă. Atunci companiștii îi aruncară 
vorbele: „Blestemat să fii, tu și banii tăi, căci cu ei ai făcut o 
biserică în detrimentul nostru.“ La întrebarea dacă în capelă se 
făcuse vreodată serviciu divin în limba română, preotul Bucur 
din Brașovul-vechiu răspunse că el aproape 4 ani a făcut slujba 
românește în toate Duminecile și numai la prasnice mari s'a 
tăcut grecește, iar după ce preotul grec s'a îmbolnăvit, s'a făcut 
alternativ. 


Procesul verbal a fost prezentat guvernului la 12 lunie 
1789 și acesta I-a înaintat, cu No. 5046 guv., la 27 lunie 1789, 
episcopului Adamovici, căci Nichitici murise. Prin adresa în- 
soţitoare, episcopul era chemat de urgență la Brașov, ca să 
împace cele două partide, din cari cea mai vinovată era com- 
pania, şi să caseze capela — ceea ce ar fi trebuit să se facă 
imediat după terminarea bisericii — iar odoarele ei să fie duse 
în biserică. Ce privește pe preot, în caz că partidele nu sar 
învoi să aibă numai unul singur, care să știe și greceşte și 
româneşte și căruia să i se dea și un capelan subordonat — 
ceea ce ar fi mai de dorit, deoarece între doi preoți s'ar ivi fără 
doar și poate neînțelegeri —, iar în caz contrar să li se dea voie 
ca pe lângă preotul român să-și aleagă şi un preot din statele 
Majestății Sale, care să știe și grecește, pentru Grecii cari nu 
“Ştiu românește. 


Prea Sfinţia Voastră — zice încă guvernul — să caute 'a-i 
îndupleca să se mulțumească cu unul și același preot cunoscător 
al celor două limbi și în tot cazul cu un capelan, și numai în 
caz de* nereușită, să propună doi preoţi diferiți, dând de mai 
înainte unuia din ei prioritatea. 


Episcopul Adamovici veni pe la mijlocul lunii Noemvrie 
1789 la Brașov și, după ce nu-i succese să împace partidele, 

asistat de 2 funcționari ai Magistratului şi de doi consilieri con- 
sistoriali, duse la indeplinire ordinul guvernial, casând capela şi 
odoarele ei dându-le, pe lângă inventar, bisericii celei nouă, iar 
pe preotul ei Cristofor, — deoarece nu respectase învoiala făcută 
şi se refugiase părăsind biserica, apoi reîntorcându-se deschisese, 
fără a avea drept, capela și slujise în ea, precum și pentru 
alte multe fapte contrare ordinațiunilor mai înalte, din care cauză 
civii nu-l mai voiau ca preot — îl îndepărtă din post și-l înlocui 
cu preotul grec lerotei Stamati, pe care-l ceruse comunitatea şi 
care avea să servească cu preotul român. Tot atunci fixă însă 
şi limitele comunității celei nouă și făcu un statut nou, în care 
între altele se plânge de administraţia rea făcută de membrii 
companiei, cari nu vreau să se supună nici jurisdicției statului 
nici a episcopului, și cari în viaţa lor mau prezentat episcopului 
nici cea mai mică socoteală despre venitele și cheltuielile ca- 
pelei. Raportul și statutul au fost aprobate de guvern (No. 29 
din 21 Ianuarie 1790) și de cancelaria aulică transilvană (No. 
2989 din 15 Martie 1790) iar la 17 Aprilie același an, cu No. 
2606, guvernul ordonă: 1. Îndrumarea membrilor companiei 
— cari sunt puţini la număr — la biserica cea nouă. (N. Stră- 
voiu, în op. cit. pg. 3, susține că companiștii au fost duși cu 
asistență militară în biserică!) 2. Capela să rămână închisă. 
3. Preotul din Muntenia (Petru!) să oficieze pentru toți neuniții 
fără deosebire, fiind supus în cele spirituale jurisdicției epis- 
copului. 4. Deficitul de 2000 îl. amintit de episcop în admini- 
strarea capitalului capelei să-l acopere — dacă se va constata 
că există — cei responsabili. 

Companiștii însă tot nu s'au lăsat, și între altele au cerut 
din nou: 1. Să fie scoși de sub jurisdicția episcopului. 2. Preotul 
român să fie îndepărtat și 3. Ei să-şi aducă un călugăr grec. 
din Arhipelag.!) | 

Cererile lor au fost însă respinse cu ordinațiunile guverniale 
din 17 Aprilie, No. 2550, 23 Aug. 1790, No. 6664 și 15 Febr. 
1791, No. 513. 

In acest timp, la 1790, sosește la Brașov Gh. Haines, primul 
preot român stabil la biserica din Cetatea Brașovului (despre al 


1) Vezi mai pe larg: N. lorga: Acte românești şi câteva grecești din 
archivele companiei de comerţ oriental din Braşov, Vălenii-de-Munte, 1932 

cărei trecut mai sunt atâtea de spus, dar nu în cadrul acestui 
studiu) care din Cauza încăpăţănării, ambiţiei și lăcomiei câtorva 
neguțători streini, a dat atâta de lucru autorităţilor statului 
Și bisericii noastre și pe care — după procese, cari au durat 
aproape o sută de ani — am pierdut-o, atât din vina noastră, 
cât, mai ales, a altora!) — dar nu fără speranța de ao re- 
câștiga, cum spun și Românii braşoveni în memoriul lor din 
1868, adresat ministerului de culte şi instrucţie publică: „Dreptul 
nostru asupra acestei biserici nu l-am cedat niciodată şi nu l-am 
pierdut niciodată legal,: cum n'am pierdut niciodată definitiv 
nici dreptul de composesiune“.2) 


l. 


Originar din comuna Mohu, de lângă Sibiiu*) — unde însă 
nu mai există acest nume —- la 1789 el funcţiona ca diacon, 
apoi ca protopop și dascăl în acel oraș,*) iar în 1790, înainte 
de a veni la Braşov, era președintele Consistorului, ai cărui 
membri se recrutau dintre preoții și protopopii din apropierea 
Sibiiului. Episcopul, care ţinea mult la Haines, nu se va fi des- 
părțit ușor de serviciile lui, dar își va fi zis că la Brașov trebuia 
trimis un om inteligent, rezolut și energic, care să poată pune 
piciorul în prag față de neastâmpărații şi nesăturaţii Greci com- 
paniști. Astiel la 24 Noemvrie episcopul Adamovici face cunoscut 
Magistratului săsesc că — la cererea tuturor cetățenilor neuniţi 
din oraș și din alte părți, cari cercetează biserica din Cetate —, 
îl trimete pe Gheorghe Haines la Brașov, numindu-l capelan pe 
lângă preotul grec, în care post fusese ales încă atunci când 
episcopul fusese aici (No. 2331/1790).5) Faptul acesta nu le-a 
plăcut de loc Grecilor, cari înşişi mărturisesc că numirea aceasta 
a stârnit între ei un adevărat val de indignare (einen wahren 


1) |. Cav. de Pușcariu: op. cit. pg. 149. 

2) Denkschriit der Romanen . . ., pg. 26. 

3), Trandatir Scorobeţ: „Telegraful Român“ No. 4 din a. 1931. 

4) N. Iorga: Istoria Românilor din Ardeal şi Ungaria, pg. 86. 

5) Toate actele al căror număr este inchis în paranteze, sunt din Arhiva 
Municipiului Brașov. 

Sturm der Entriistung)!) şi cari încep din nou să se agite. Fi se 
adresează mai întâiu deputaților brașoveni, rgându-i să inter-. 
vină ca să nu mai fie sub jurisdicția episcopului, dar aceștia 
află cererea lor ne-la-loc. (No. 1115/791.) Se jeluesc apoi direc- 
toratului regesc regional, cerând ca preotul român să fie scos 
din biserică, deoarece în Brașov sunt 4 biserici românești cu 7 
pieați, iar episcopul să le refacă capela și să le dea odoarele 
luate cu forţa. (Arhiva Munic. Braşov, acte necatalogate.) Se plâng 
apoi la guvern și la curte că Haines e un „Valah cu o fire și 
un caracter de nesuferit“, că e unul dintre „clienții și servitorii“ 
episcopului, că le-a fost impus cu forța, adus la Braşov „contra 
oricărei așteptări“ dela Sibiiu, unde era diacon. (Acte necatalogate.) 

La câteva luni după aceasta episcopul raportează guver- 
nului că preotu! grec lerotei Stamati n'a voit să depună jură- 
mântul de credință față de capul statului, nici cel de ascultare: 
și supunere față de episcop, pretextând că numai 4 luni va ră- 
mânea aici, când se va aduce apoi alt preot (No. 1534/791). 

Guvernul dispune ca Stamati să depună jurământul, iar 
comunitatea și compania să îie îndrumate a-și angaja alt preot 
şi, dacă e posibil, unul născut în țară, (No. guv. 5251 din 17 
lunie 1791.) 

In 1792 companiștii și alți Greci din oraș cer ca în locul 
preotului român să li se dea un preot grec, pentru ca și copiii 
lor să poată îi instruiți în limba lor maternă (No. 1522 din 30 
VI. 1792), iar la câteva săptămâni cer din nou să fie neatârnători 
de episcop, dar guvernul răspunzându-le că cererea nu e în- 
temeiată, îi îndrumă să se liniștească („ea cum seria admonitione, 
ut semet ad quiettem disponat...“ (No. 1938/1792). 

Grecii companiști își aflară însă nu peste mult un aliat 
puternic în Saşii brașoveni, cari nu se temeau de cei câțiva 
neguțători streini privilegiați, în timp ce prosperarea și înmul- 
țirea Românilor în Brașov li se păreau periculoase pentru națiunea 
lor și pentru ceea ce numeau ei unire 'și puritate săsească (und 
fiir das, was sie die săchsische Einigkeit und Reinigkeit 


1) Denkschrift zur Beleuchtung .. ., pg; 23. 

nannten).!) Nu le mai convenea apoi aici faptul că Românii 
cetățeni se încuibaseră în centrul orașului şi-şi făcuseră biserica 
tocmai pe locul cumpărat dela un Sas de-ai lor, Cronnenthai, 
care ajunsese consilier aulic.?) Astfel încă în 1792 și Sașii sunt 
contra lui Haines, și în urma repetatelor cereri ale Grecilor de 
a-l scoate pe acesta de la biserică, Magistratul încredințează pe 
doi consilieri ai săi să cerceteze: cari parohieni sunt pentru și 
cari sunt contra menţinerii preotului român. Aceştia prezintă un 
tablou, din care reiese că din 52 de voturi 13 sunt pentru men- 
ținere (între cari sunt și Greci) iar 39 contra .(între cari sunt 
și Români, ca Gh. Nichifor şi |. Boghici). Tabloul e prezentat la 
14 Oct. 1792 (No. 2470/1792), iar după câteva zile se mai dau 
4 voturi pentru Haines de către cei cari nu fuseseră în Braşov 
când se făcuse cercetarea (No. 2472/1792). 
In acelaşi timp — şi parecă aproape ca o sfidare, — la 9 
Oct. 1792 episcopul comunică Magistratului, cu adresa No. 308, 
“că în locul răposatului preot Bucur din Braşovul-vechiu, care 
conducea protopopiatul în locul lui Gh. Radovici de la biserica 
Sf. Nicolae —- destituit fiindcă încuviințase căsătoria a doi ti- 
neri fără învoirea părinților — numește ca administrator inte- 
rimar al tractului pe... Haines, preotul dela biserica din Cetate. 
(No. 2432/1792.) Intre actele necatalogate ale Arhivei Munici- 
piului Brașov se află şi un extras-copie a unei scrisori din 
21 lulie 1791 a lui Gherasim Adamovici către Grecii brașoveni, 
care, dacă e autententică, explică procedura de mai sus, a 
episcopului: „De acum înainte nu vom îngădui ca preotul ro- 
mânesc să se cheme capelan şi să fie supus preotului grecesc 
ce se va aduce, ci într'o asemefea“. lar mai jos: „Ficiorul sluj- 
nicii asupra vrea a moșteni, împotriva “cuvintelor Apostolului ce 
zice: „Nu va moșteni ficiorul slujnicii cu ficiorul cei slubode“: 


1) Interesant este că acestea le spune chiar un Austriac—Alois Sentz, 
doctor în drept şi profesor de procedură judiciară austriacă la academia de 
drept din Sjbiiu, născut la Briinn în anul 1823, care mulți ani a fost redactor 
la „Siebenbiirger Boten“ apoi colaborator permanent — și care sub pseudo- 
nimul „EIN UNBEFANGENER“ scrie broșura citată „Ein Charakterbild“ (pg. 36-7). 

2) loan Cavaler de. Pușcariu: op. cit., pg. 143. 

In acest timp viaţa lui Haines la biserica Sf. Treimi — 
unde-și avea și locuința — era un lanț nesfârșit de șicane şi 
persecuții. Grecii îl urau peste măsură, fiindcă era Român şi 
le sta în drum, oprindu-i de a-și face jocul în biserică, și se 
jeluiau în toate părțile că e imposibil ca cineva să fie totodată: 
şi capelan şi protopop, şi mai mare și mai mic, şi slugă şi 
stăpân şi să fie declarat „fiu liber“, pe când preotul grec 
era numit „fiu de slujnică“ (Acte necatal.), iar Şasii îl urau 
fiindcă nu voia să se piece. înaintea lor, cum se plecaseră 
câţiva din preoții români braşoveni, ba de multe ori nici nu le 
lua în considerare autoritatea, trecând peste ordinele cei se 
„dădeau. Chiar și unii din Români îl urau și-l denunţară Ma- 
gistratului că e favoritul episcopului și că face ce vrea, deoarece 
Haines  trimetea la închisoare pe cei ce nu se supuneau auto- 
rităţii sale. (No. 2517/1793). 

Acuze peste acuze i se aduceau și denunțuri peste denun- 
țuri, când la Magistrat, când la episcop, la guvern și chiar la 
curtea împărătească, dar din toate s'a știut scoate cu fața curată. 
EI își făcea datoria, ba — ce e mai mult, — încercă să facă 
ceea ce nu făcuseră mulți protopopi înaintea lui: să ridice mo- 
ralul preoțimii, să o scoată de sub jurisdicția Magistratului și 
să-i apere drepturile și prestigiul. 

In 1793 inspectorul dominial sas raportează Magistratului 
că Haines a dat ordin să se publice în toate bisericile din Bran 
că nimeni nu mai poate fi cununat fără aprobarea sa, aprobare 
care până atunci se da de castelanul din Bran. S'o îi făcut 
“aceasta chiar din ordinul episcopului, — cum zice istoricul sas 
G. von Hermann!) — şi totuşi era un mare curaj din partea 
unui preot român să se ia la harță cu puternicul Magistrat bra- 
şovean, care dispuse ca tot castelanul să continue a da apro- 
barea. Haines însă nu se dădu bătut (No. 1555/1793.) | 


La începutul anului 1794, când episcopul era în Brașov, 
Haines se prezentă primarului și-i anunță că în ziua de Bobo- 
tează Românii vreau să treacă în procesiune prin oraș şi su- 


1) Das alte und neue Kronstadt, vol. II, Sibiiu, 1887, pg. 569. 

burbii, cerând să nu fie împiedecaţi... Cine mai auzise o ase- 
menea îndrăsneală ?... Valahii să: aibă obrăsnicia a trece cu epis- 
copul și cu preoţii lor, cu prapori, cădelnițe fumegânde și fă- 
clii aprinse, în portul lor pitoresc, prin fața caselor judeţului, 
senatorilor şi centumvirilor, în cetatea unde odată voiseră să 
pătrundă înarmaţi, escaladând bastioanele și zidurile ei groase, 
înconjurate cu şanţuri adânci pline cu apă! 

Procesiunea nu s'a făcut, căci primarul n'a aprobat-o, de- 
oarece —- zicea el — ceea ce vreau să facă Românii e o ino- 
vaţie și ea va face o impresie rea, cu atât mai mult, cu cât era 
chiar o zi de târg de săptămână și sar îi produs prea mare 
aglomerare. Poate însă că Haines tot ar fi scos-o cumva la ca- 
păt, dar în urma lui sau prezentat primarului: județul compa- 
niei greceşti, Dimitrie Diamandi, şi preotul grecesc Constantin 
Antoni, iar din partea neguțătorilor din oraş Dimftiie Dima şi 
Nicola Ștefan, declarând și ei că ceea ce vrea să facă Haines 
e o inovaţie și să nu.se creadă cumva că ei au pus-o la cale. 
(No. 104/1794). 

Tot în 1794 Haines dă ordin ca un Român din comuna 
Baciu să fie arestat pentru că se Cununase la un preot unit. 
(No. 586/1794). 

In anul următor el protestează la Magistrat contra arendașului 
din Vlăden', Dillmont, care încasase de la fiecare preot român 
de acolo câte 17 cr. pentru recrutare, și cere ca preoțimea să 
fie scutită de astfel de sarcini, iar Magistratul dă ordin să se 
restitue preoţilor taxa luată. (No. 543/1795). 

Tot atunci protestează și contra vortmanului din Cristian, 
care zălogise pe preotul român de acolo și pe mai mulți cre- 
dincioşi, deoarece în ziua de Sânpetru săsesc ieșiseră la lucrul 
câmpului, spunându-le: „Ori ţineţi toate sărbătorile săsești, ori 
plecaţi din sat!“ Haines arată Magistratului că nici o confesiune 
nu poate îi silită a ţinea sărbătorile altei confesiuni. Magistratul 
îi dă satisfacție, dar îi face cunoscut că putea să-și păstreze 
expresiunile necuviincioase și să nu-l mai importuneze cu astfel 
de intervenţii ne-la-loc. (No. 1340/1795). 

Ura“ Saşilor contra lui Haines creşte şi mai mult când 
acesta se plânge episcopului că Magistratul se amestecă în ju- 
risdicția bisericească. Episcopul Adamovici se adresează la 30 

Dec. 1794 guvernului, amenințând că dacă se va mai repeta 
cazul, va porni acţiune fiscală contra Magistratului. Acesta răs- 
punde că Haines a violat jurisdicţia civilă, care de mult s'a 
acordat naţiunii săsești și a fost aprobată nu numai prin Ş. 3 
din diploma împăratului Leopold, ci și de toți urmașii lui, iar 
această jurisdicție nu poate fi violată de nici un preot valah. 
Constituţia bisericii ortodoxe, la care se provoacă, Haines, îi e 
absolut necunoscută. Să nu mai îndrăsnească deci a da ordin ca 
cineva să fie arestat (era vorba de o cununie), nici să nu mai 
treacă peste jurisdicția Magistratului, şi să fie dojenit și în- 
drumat să respecte legile. (No. 399/1795). 


In 1796 preotul Constantin din Turcheș, fiind chemat în fața 
judecătoriei, Haines nu-i dă voe să se prezinte. Magistratul rapor- 
tează guvernului că acest preot neastâmpărat se amestecă în 
toate și că din timpuri străvechi numai Magistratul ca domn de 
pământ are aici jurisdicție și nimănui nu i-a trecut vreodată prin 
minte să se amestece în astie! de lucruri și să-și ia o astfel de 
îndrăsneală. (No. 472/1796). 


Tot în acel an guvernul comunică Magistratului că a cerut 
episcopului să-l dojenească pe Haines, pentrucă, fără ai se cere, 
a dat ordin să se publice în biserici aprobarea, care privia nu- 
mai pe preoții din Bran, de a-și aduce vin din Muntenia pentru 
trebuinţeie bisericii și ale lor proprii. (No. 936/1796). 


Haines înghite, dar nu tace, căci, la câteva săptămâni, la 
jalba preoţilor din Zârneşti, că arândașii de acolo scot pe 
oameni în Dumineci și sărbători la vânat și la pescuit, spunân- 
du-le că și în pădure se pot ruga lui D-zeu, protopopul se adre- 
sează Magistratului, și-i arată că arendaşii folosesc pe oameni 
„spre hazna domnului și cu paguba legii. Pentru care nu lip- 
sesc a aduce Cinstitului Magistrat aminte că oamenii: dacă nu 
vor avea supunere la lege, nici supunere mai marilor nu pot 
avea, fiindcă legea este fîrâul oamenilor să se ferească de rău 
şi să facă bine. Avem multe pilde pe oameni care au lăsat le- 
gea lor. Ce au ieşit dintrînşii? Ba tocmai articulușul dietii din 
1791 pentru religia noastră hotărît nu sufere pe oamenii noştri 
nimenea împotriva legii lor a-i îngreuia“... Magistratul decide să 
ancheteze cazul, iar lui Haines îi răspunde să nu se amestece 

în astfel de lucruri, ci să îndrume pe preoți a se adresa direct 
Magistratului. (No. 2490/1796). 

Cu Grecii trăia tot rău. Dovadă e ordinul (No. 7067 din 
31. Nov. şi 14 Dec, 1796) care comunică deciziunea preaînaltă 
din 30 Sept. 1796, ca neguțătorul Gh. Marco să fie aspru do- | 
jenit pentru îndrăsneala de a-l fi injuriat pe preotul român în 
biserică. (No. 2669/1796.) | | 

Văzând Sașşii și Grecii că în felul acesta nu-și ajung sco- 
pul, Panaiot Hagi Nica promise că va face o fundație de 20000 
îl. pentru o școală grecească și pentru ajutorarea populaţiunii 
sărace, dar numai cu condiţia ca preotul român să fie scos: lu 
la biserică. 

Nica fiind în etate de 87 ani și Grecii temându-se să nu 
moară, interveniră la Magistrat să-l scoată pe Haines din lo- 
cuința, pe care acesta o avea în curtea bisericii. 

Haines, bazându-se pe o dispoziţie a Consistoriului, nu 
vru“să iasă. Atunci i se mai dădu un termin de optzile, și dacă 
nici până atunci nu va ieși, se vor vedea siliți să-l scoată ei 
(No. 4/1797). 

EI protestează contra ordinului magistratual de a evacua 
locuinţa (No, 27/1797.) '). Panaiot de asemenea se plânge la 
29 Dec. 1796, că Haines, împreună cu doi martori: divizorul! 
Lange şi un secretar, au dat năvală în casa sa, voind să-l si- 
lească să declare dacă a spus sau nu că nu va face cele două 
fundaţiuni până când capelanul român nu va îi îndepărtat dela 
biserică. El cere să se ordone preotului român să nu-l mai ne- 
liniștească în boala sa și să nu-l mai înjure. (No. 56/1797). : 

Haines se plânge și Consistorului, arătând că la 7 Aprilie 
chemându-l neguţătorii greci și partea cea mai mare a Româ- 
mânilor ce se ţin de parohia Cetatea Brașovului, de toată slujba 
preoțească l-au oprit și l-au lipsit de plata sa, ba și din casa 
bisericii i-au dat ordin să iasă.) 

Consistorul cere Magistratului să-l reintegreze, dar acesta 
răspunde că nu poate, deoarece Românii din Cetate au, în caz 
de boală, pe preoții deia Sf. Nicolae, cari nu sunt departe și 


1) Anexa |. 
2) Anexa II. 

cari înainte de numirea lui Haines.au îndeplinit toate slujbele 
pentru bolnavi, ba chiar şi preotul grecesc cunoaște limba ro- 
mână atât încât să poată face aceste servicii, pe cari le-a și 
tăcut în timpul deselor absenţe ale protopopului: (No. 2766/1796). 

Astfel omul a fost scos din casă în vreme de iarnă, luân- 
du-i-se, cu ajutorul autorităților, ferestrele dela locuință, și a ră- 
mas şi fără parohie, căci era greu de luptat și cu Grecii şi cu 
Sașii, cari aveau la curtea împărătească pe referentul lor Cron- 
nenthal. 

La protestele lui îndârjite, guvernul ordonă Magistratului 
să nu i se dea nici parohia din Cernatu, nici alta din district. 
„Se făcuse adecă împotriva lui un alt denunț greu, anume că ar 
“îi stăruit ca bogata văduvă a lui Irimie '"Ţârcă din Satulung să 
se căsătorească cu preotul Nicolae Popovici din Cernatu, dar şi 
aceasta nu era decât o manoperă a Sașilor și a Grecilor, căci 
guvernul constată el însuși după câteva luni, că Haines nu are 
nici o vină în aceasta cauză. (No. 298 și 1031/1797). 

- Cronicarul sas Hermann,!) care din arhiva municipiului 
aflase de acuza ce i se aducea în legătură cu această cununie 
— pentru care ar fi fost și amendat cu 40 îl. — a avut cunoș- 
tință de bună seamă și de actul No. 1031 din 1797, în care 
guvernul constată că Haines nu e cu nimic vinovat de această 
căsătorie, dar nu vorbește nimic despre aceasta. In schimb își 
varsă toată ura împotriva preotului român, descriindu-l astfel: 
„Popa Haines era o creatură a episcopului valah Gherasim Ada- 
movici, care îl şi numise administrator al bisericilor valahe de 
aici. Sumeţia, avariţia, şi încăpăţânarea îl caracterizau. Pentru 
a-și satisface aceste patimi, nu lăsa nici un mijloc neîncercat, 
nici o ocazie nefolosită și se lăuda cu sprijinul protectorului 
său... Obrăsnicia lui merse și mai departe... şi însfârșit abuză 
atât de mult de autoritatea sa, încât epitropii valahi adresară 
jalbe chiar la Magistrat ca să fie îndepărtat din protopopie“.) 

De fapt, după ce Grecii l-au alungat, Haines și-a aflat alt 
dușman, pe Românii din Șchei, al căror protopop, Gh. Radovici, 
era destituit de 6 ani, și cari în repeţite rânduri ceruseră ca 


1) Op. cit. Vol. II. p. 570. 
2) Ibid., vol. IL. pg. 569. 

Radovici să fie reintegrat, deoarece la biserica lor era obiceiu 
din vremuri străvechi,: ca unul din preoţii de acolo să fie pro- 
topop, și nu un strein. 

In 1797, fiindu-le teamă că Haines, rămas făra parohie, 
vrea să se stabilească la biserica lor, epitropii cer Magistratului 
să intervină la guvern pentru ca lui Haines, care prin tot îeiul 
de intrigi vrea să: ajungă protopop al Ţării Bârsei și preot la , 
biserica Sf. Nicolae, și care în acest scop vrea să meargă chiar 
la Viena, să i se dea altă parohie și să nui se permităa merge 
la curtea împărătească. (No. 620/1797). 

Haines prezintă atunci un „atestat“, iscălit de toți preoții 
din district, afară de cei dela Sf. Nicolae, în care se spune între 
altele că sa purtat bine ca protopop, cu dreptate, cu omenie, 
fără greutatea preoților, cu sârguință spre binele cel de obşte, 
spre hazna înălțatei împărăţii, cu osârdie bună îndemnător, a 
căruia viață și purtare bună până acum tuturor a fost şi este 
bine plăcută, și poftesc și de aici înainte a îi protopop, soco- 
tind mai departe că "prin bună purtarea sa și înălțata împărăție 
de multe folosuri va îi câștigată.) 

Intr'aceea guvernul, cu toate că-l află nevinovat în cauza 
văduvei 'Ţârcă, îl scoate pe Haines vinovat de alte lucruri — 
vorba lupului cu mielul! — și cere Consistorului să-l transfereze 
în altă parohie. (No. 1031/1797). 

Haines, voind probabil.să tragă o-ață dulce prin gura gu- 
vernului și a curţii, întoarce foaia și comunică guvernului că 
prin intervenţia sa s'a adunat în comunele acestui district suma 
de 439 îl. ung. ca dare benevolă de războiu și că tot în acest 
scop Zârneștii au renunțat la suma de 800 fl. iar Branul la 700 
îl. pe cari aveau să-i primească ca despăgubiri din răsboiul cu 
Turcii. : 
Atunci guvernul, cu adresa din 2 lanuarie '1798, socotind 
că şi-a ispășit greșeala de a nu se fi supus Magistratului, și 
sperând că în viitor va rămânea. în marginile slujbei sale, ba 
intervenind „şi Consistorul, și mai văzând că fostul administrator 
protopopesc e lipsit și de mijloace, îl reintegrează, cu condiția 
expresă să nu locuiască în oraș, ci în district, să observe cât 





!) Anexa III. 

mai conştiincios supunerea ce o datorează Magistratului, să se 
ferească a nu mai da prilej la denunţuri și să-și vadă de slujbă. 
Altcum, dacă i. se vor prezenta din nou plângeri în contra lui, 
fără considerare și indulgență va ordona să fie destituit. (No. 
189/1798). 

Unde-şi va fîi' avut acum sediul de administrator, îu știm. 
In același an însă el protestează contra amestecului sfatului să- 
sesc din Râșnov în jurisdicţia bisericească. (No. 2614/17%8) şi 
intervine ca fiul neorusticului Gh. Burdulea din Blumâna, care 
fugise de teama recrutării, să fie scutit de armată, deoarece a. 
frecventat 7 ani școala românească și acum, pe lângă o sim- 
brie mică, învață pe copiii Țiganilor de acolo să cetească. (No. 
3041/1798). 


In 1798 Haines amendează cu 7 fl. pe |. Moţcoiu din Bran, 
pentrucă acesta ar fi promis să-şi mărite fata după fratele preo- 
tului Oprea Jaja, dar s'a mai răsgândit și a măritat-o cu altul. Ma- 
gistratul raportează guvernului că Haines pune și acum tot felul 
de sarcini și amenzi pe oamenii de rând. Dacă va îi aflat vi- 
novat, să restitue banii și să fie pedepsit, fiind știut că legea 
interzice amendarea oamenilor. (No. 3252/1798). La anchetă 
Haines susține că a luat dela Moţcoiu un taler, dar nu ca 
amendă ci... ca dar. (No. 2056/1799). 


Denunţurile contra lui curg din toate părțile. Preotul Bucur 
Pușcașu, din Tohanul- -nou, şi fiul său se plâng că arândașul de 
acolo și Haines vreau să le pună cu sila încă un diacon. (No. 
79/1799). Guvernul ordonă să se facă cercetare, atât în cazul 
dela Bran cât și în cel dela Tohan. (No. 455/1799). 


La rândul său Haines se plânge Consistorului că arendașul 
dela Crizbav disprețueşte religia, silește pe Români să iasă în 
Dumineci şi sărbători la vânătoare și-i opreşte de a merge la 
biserică. Dacă țăranii îi spun că au sărbătoare, îi întreabă: „Cine 
a tost Hristos?“, le spune că pot trăi și fără slujbă dumneze- 
iască și-i sudue de suflet și de cruce“. (No. 1042/1799). Magis- 
tratul cercetează cazul, și decide ca lui Haines să i se dea să. 
înțeleagă că dacă obsearvă astiel de lucruri în district, să nu 
le raporteze imediat Consistorului, ci inspectorului dominial sau 
Magistratului, cari vor cerceta și vor lua. dispoziţiuni, iar în 

Chestii polit ce să nu se amestece, ci jalbele să le prezinte fie 
inspectorului, fie Magistratului.: (No. 1042/1799). 

La anchetă însă Românii din sat spun că jalba a fost 
făcută... fără ştirea lor și cele spuse în ea... nu sunt adevărate! 
Anchetatorul senator Clompe propune atunci ca acest preot ne- 
astâmpărat, care a făcut jalbe false și i-a iscălit pe oameni fără 
știrea și voia lor, să fie îndepărtat pentru totdeauna din acest 
district, iar Magistratul propune guvernului să-l pedepsească și 
să-l trimeată de aici în altă parte. (No. 2041/1799). 

In același an guvernul, aflând dintro adresă a Consisto- 
rului, că Haines s'a amestecat într'o cauză care aparţinea jude- 
cătoriei, îndrumă Consistorul să-l dojenească și să-i aducă la 
cunoștință că dacă se va mai amesteca în astfel de lucruri, îşi 
va pierde slujba. (No. 1474/1799.) Ca să se justifice, Haines 
răspunde între altele Consistorului: „Nici eu, nici namesnicii 
mei nu suntem îngeri să știm ceale din lăuntrul omului, ci ceale 
ce vedem și auzim acealea știm şi judecăm. Judece Cinst. Con- 
sistorium cel ce iaste de altul înşelat, au cel (ce) au înșelat, 
care trebue canonit?“ (No. 1509/1799). 

Acum îl acuză și comandamentul general că, fără știrea lui, 
Haines a dat permis de căsătorie invalidului G. Lur din Bra- 
șovul-vechiu cu o fată din Şchei. Haines răspunde că nu era 
atunci în Brașov și încredințase pe namesnicul din Prejmer, 
Radu Popovici, să libereze biletele iscălite mai înainte de ei. 
La anchetă invalidul spune că Haines era în Braşov, la locu- 
ința lui din casa Dilimont, şi după ceia cerut să-i plătească 
17 cr., a spus preotului din Prejmer să-i facă biletul şi Haines 
l-a semnat, iar tinerii au fost cununaţi de preoţii din Brașovul- 
vechiu, Dim. Irimie și Nic. Rusoiu. (No. 1586/1799). 


(Va urma). 


OBCU CLUJ 


RIDE 


Memorii premergătoare proclamaţiei 
dela Islaz. 
de Carol Găliner 


După înăbuşirea mişcării revoluționare din Moldova, la Bu- 
cureşti se presimţea că încurând va izbucni şi în Țara Româ- 
nească o mișcare de regenerare naţională. Pentru a cerceta starea 
spiritelor, Talaat Eifendi este trimis din partea porţii Otomane în 
Țara Românească, unde soseşte la 25 Mai 18481). Comisarul 
turcesc se arată înțelegător față de ideile liberale şi intră în contact 
cu conducătorii partidului naţional, din partea căruia primi un 
memoriu, care exprima „Dorinţele Ţării“.?) Reformele ce se plă- 
nuiau în Muntenia erau cu totul de altă natură decât cele cerute 
de adunarea dela hotelul Petersburg, Muntenii nemărginindu-se 
la îmbunătăţirea situației triste a ţării în cadrul Regulamentului 
Organic. 

Punctele mai importante ale memoriului înaintat comisărului 
turcesc erau: O reprezentare mai dreaptă a claselor sociale în Adu- 
narea Obştească, plătirea dărilor de toate clasele sociale, desfiinţarea 
robiei Țiganilor şi împroprietărirea sătenilor clăcași, prin despăgu- 
bire, responsabilitatea ministerială și desfiinţarea titlurilor de boerie. 

In afară de acest memoriu, mai avem două memorii pre- 
mergătoare proclamației dela Islaz. Un memoriu îl reproduce în 
rezumat ziarul săsesc „Siebenbiirger Wochenblatt“?), altul îl găsim 
publicat în colecția „Anul 1848 în Principatele. Române“.*) 

Comparând memoriul publicat de „Siebenbiirger Wochenblatt“ 
cu celelalte două memorii, reiese că nu poate fi vorba de un 
rezumat făcut după aceste memorii, ci este un rezumat al unui 
memoriu dispărut, sau nepublicat până acum. Chiar datarea 
acestor trei memorii confirmă această presupunere. Memoriul 
publicat de „Siebenbiirger Wochenblatt“ este în orice caz an- 


1) Cf. Raportul No. 2230 al Cârmuirii de Brăila către Departamentul 
_“Trebilor din Lăuntru, Anul 1848 în Principatele Române, vol. |, p. 403. 
2) Ibidem, vol. 1, p. 438—442; Câteva fragmente ale acestui memoriu 


sunt reproduse și de Colescu-Vartic în 1848, zile revoluționare, p. 128—130. 
3) Cf. S. Wochenblatt, No. 30, 1848. 


4) Cf. Anul 1848 în Principatele Române, vol. |, p. 376 — 378. 

terior datei de 20 Martie / 1 Aprilie, când corespondentul din Bu- 
cureşti al ziarului „Siebenbiirger Wochenblatt“ îl rezumă. Memo- 
riul al doilea, înaintat Domnitorului Gheorghe Bibescu, datează 
din Aprilie, iar memoriul al treilea, -prezentat lui Talaat Effendi, 
trebue să fie posterior datei de 25 Mai, când soseşte comisarul 
turcesc la Brăila. 

Și dintro comparaţie a textelor rezultă că rezumatul memo- 
moriului reprodus de „Siebenbiirger Wochenblatt“ este indepen- 
dent de celelalte memorii. Astfel găsim în acest memoriu deside- 
ratele: demisia miniştrilor și desființarea „tributului ruşinos către 
Poarta Otomană“, necuprinse în memoriile publicate în colecția 
„Anul 1848 în Principatele Române“. Atitudinea ostilă; exprimată 
în acest memoriu, față de Poarta Otomană, îl deosebește mai ales 
de memoriul înaintat lui Talaat Effendi, unde găsim fraza „...[Ro- 
mânii] țin azi mai mult decât oricând să se pună sub egida in- 
tegrității Imperiului Otoman“.!) 

” Memoriile analizate ne dau posibilitatea să urmărim evoluția 
“ideilor liberale ale partidului național până la proclamația dela Islaz. 

Reproducem rezumatul memoriului publicat de „S. Wochen- 
blatt“: în aa 

„Călăuziţi de această nemulțumire, 280 de boeri de rangul 
|, I, III s'au hotărit să redacteze o petiție cerând abdicarea tu- 
turor miniştrilor, regularea procedurilor judecătoreşti, desființarea 
tributului ruşinos către Poarta Otomană, nedemn de o nație liberă, 
înființarea gardelor naţionale, desființarea cenzurei, libertatea cu- 
vântului — boerii din clasa a patra mai cereau încă desființarea 
nobilimii, distribuire a egală a impozitelor, desființarea clăcii şi eman- 
ciparea totală a clăcaşilor“.2) 


1) Ibidem, vol. Î. p. 440 „...ils [les Valaques] tiennent aujourd'hui plus 
que jamais â se plaser sous Pegide de Pintegrite de VEmpire ottoman“. 

2) „Von dieser Misstimmung geleitet haben sich 280 Bojaren der1, 2 und 
3. Klasse. zu einer Petition bestimmen lassen, in welcher sie um Absetzung 
aller' Minister, um Regulierung des Gerichtsverfahrens, um  Aufhebung des 
schimpflichen einer îfreien Nation unwiirdigen Tributs an die Pforte, um 
Errichtung einer Nationalgarde, um Aufhebung der Zensur, um Redefreiheit 
die der 4 Klasse auch noch um Aufhebung des Adels um gleiche Verteilung 
der Steuer auf Alle und ANNEPANIEE der Frohndienste und vâllige Emanzipa- 
tion des Bauern baten. 


OBCU CLUJ 


— 34 — 


Moș Crăciun 


Un Moș Crăciun. cu păr de vată, 
Musteţi și barbă tot la fel, 
Căciula mare, țuguiată 

Să nu:i îngheţe capul chel, 


Se strecurase 'ntr'o vitrină 
Cu coşu-i plin de jucării, 
Pândind momentul ca să vină 
Să 'mpartă daruri la copii. 


E încărcat și mare coșul 

Și-i prins cu chingi pe subţiori; 
Îmbujorat la față, Moşul 
Priveşte blând la trecători. 


Un băeţas c'o țundră mare 

(Ar fi 'ncăput într'ânsa trei) 
Mergând pe drum la întâmplare. 
Își curmă paşii mărunţei, 

Din coș se strâmbă o paiaţă,! 
Un maimuţoi îi face semn: 
Colea sunt turte cu dulceaţă 
Și dincolo soldaţi de lemn, 


E| nare bani și nare tată, 
Căci l-a pierdut de multișor, 
lar țundra mare-i căpătată — 
Dar vai! cu cât năvalnic dor 


Ar strânge'n brațe maimuţoiul, 
Ar aşeza soldaţii 'n rând — 

Îi vin dorinţe de tot soiul, - 

Și turta-i place, că-i flămând. 


Sărmanul | El e dintr'o mie 
Copilul cel mai blând, mai bun 
Și nu 'nţelege cum nu știe 

De toate-acestea Moş Crăciun, 


Ecat, Pitiș 

Flori de lumină 
Puțin credinciosule!?... 


Nici eu, nici prietenul meu nu credeam să reuşim în druinul 
ce făceam la un puternic al zilei, cu o rugăminte dreaptă. Prietenul 
meu dorea să fie mutat dintr'un oraș în altul, unde-și aveu aşezarea 
și rostul familiei. | 

— „Naș zice nimic — mi se plângea el — dacă aş fi sin- 
gur. Dar ce mă fac eu, la vremea asta, cu copiii și cu școalele lor? 
Dacă nu mă mută, sunt nenorocit“. | 

PFusesem, cu câteva zile mai înainte, pe la ministerul de tare 
atârna soarta prietenului — şi nu isbutisem să fac nimic. li dă- 
dusem o telegramă, spunându-i să vină, că e greu, 

Şi acum, mergeam cu capul în pământ, spre locul pe care îl 
presimțeam ca pe unul al -înfrângerei. Nu ne vorbeam unul altuia, 
dar ne simfeam duhurile încărcate de îndoială. Mergeam ca să 
mergem. ” - 

În sufletul meu era întunerec şi mâhnire. 

De obicei, cea dintâi împiedecare era la uşa de intrare. 

Ajungem. 

Pun mâna pe clanță, sigur fiind mai dinainte că voi fi oprit. 

__ Mirare!... Portarul nu ne spune nimic — și deschizându-ne 
ușa, ne dă drumul înăuntru. | 

Ceva mi se mișcă în suflet... 

Ajungem la ușa marelui slujbaş de care atârna soarta prie- 
tenului meu și a copiilor săi. | 

Mai întotdeauna, aici mi se punea împiedecare mare. Sau: 


„Treceţi la domnul şef de cabinet“ — sau: „Domnul director e în 
comisie“ — sau; „Azi nu primește...“ 
Eram sigur că și acum voi auzi una din aceste opriri. 
Intreb : 


„Pot intra?“ 

Aprodul îmi zâmbește omenește și zice: 

aa „Poftiţi!“ 

Întru singur, ! 

În picioare, domnul director îmi ascultă plângerea și, surâzând, 
ia condeiul și scrie: „Se încuviințează“ — grăeşte apoi: 

— „Să şe dea de îndată în lucru, şi prietenul dumitale poate 
lua singur hârtiile... “ 

les aiurit. Niciodată nu isbutisem să fac o ispravă așa de 
bună întrun răstimp de câteva clipe. | | 

Afară, prietenul, cu privire de îndoială, mă întreabă din ochi; 
— îi răspund: „S'a făcut...“ Se uită la mine și nu crede. 

Am simţit atunci o arsură în sufletul meu, ca o dojană venită 
din văzduhuri: 

— „O puţin credinciosule, de ce te indoești ?... 

„Și cât umbra unei sclipiri, peste suflet mi-a trecut negrăit. 
de dulcea mângăiere a lui lisus. 

„0, puțin credinciosule |... 


« 


Darul Jerarhului. 


Stăteam în pridvorul unei bisericule de sat, întro înserare 
potolită — și prietenul meu zicea: 

— „Eram mâhnit cum rare ori în viața mea fusesem. Se ri- 
dicaseră asupra mea ponegritori Şi defăimători, din pricină că mă 
nevoiam și eu în căile Domnului. Il cunoscusem în miezul vrâstei 
mele, — şi cuprins de părere de rău pentru vremea când nu-L cu- 
noscusem, năzuiam acum să rescumpăr această ticăloasă uitare cu 
o râvnă mai mare de mărturisire. „hRăscumpărați vremea, că zilele 
sunt rele...“ Și dacă bârfitorii s'ar fi legat de păcatele mele, le-aș 
fi multumit — și i-aş fi rugat: „Daţi cu putere în sufletul meu cu 
dojana păcatelor mele, ca astfel să scânteeze mai tare credința 
pentru lisus Isbăvitorul...,“ Dar ei s'au năruit asupra credinței mele, 
tăgăduind-o. Niciodată, în viața mea, cea petrecută departe de 
Domnul, naș fi bănuit că voi suferi cândva atât de cumplit de 
tăgada ce mi s'ar face, cu privire la credinta mea. Acuma trăiam 
și aceste clipe de foc. Așa era voia lui Dumnezeu. Se apropiau 
Paștile, — și mă întrebam cu duh de mâhnire: „Sunt, oare, Doamne, 
vrednic să apropii buzele mele de sfântul Tău potir?“ Cu lacrimi 
în suflet, cugetam că nu-s vrednic. | 

În vremea aceea, uitasem cu totul că, mai înainte cu un an, 
trimiseseni” lerarhului meu iubit, un vraf de manuscrise, cu rugarea 
să le vadă şi de va crede, să le dea tiparului, Frau manuscrisele 
credinței mele, — ale slăbănogiei mele în Domnul... 

Stăteam copleșit de mâhnire, în chiar Săptăm îna Sfântă a 
Pătimirei — și gândul, speriat de singurătatea şi de necruțătoarele 
amenințări ale răutăţii oamenilor, nu avea pe ce să se așeze, întru 
potolită odihnă. 

Ridicam privirea spre Crucea care purta pe ea cea rai mare 
și cea mai nedreaptă durere, — şi nu mă simțeam vrednic să-mi 
odihnesc ochii mai mult pe strălucirea ei Dumnezeească. 

Eram în întristare de moarte. 

Un om a bătut atunci la uşa mea. Era un poștaș, care-mi 
aducea un pachet. | 

Privesc — și tresar. Pachetul îmi venea din mâna iubitului 
Ierarh. 

Era în Vinerea Paştilor — şi afară era soare blajin.... Deodată, 
o lumină bună se abătu asupra sufletului meu : „Oare ?“ 

Desfac... O carte se desprinde din foile groase. ale pachetului. 

Era cartea credinței mele... lerarhul o tipărise, fără să-mi 
dea vre-o știre — și acum trimetea darul său pascal, — al dra- 
gostei sale, cătră nevrednicul său fiu duhovnicesc. 

Ochii mi se umplură de lacrimi. Pe un loc alb al cărții, le- 
rarhul scria: „Multumesc fiului meu duhovnicesc pentru acest fru- 
mos dar de Sf, Paşti, pe care ni l-a dat din roada sufletului său 
credincios... “ 

Am mulțumit atunci cu adâncă smerenie, ponegritorilor mei — 
și mam rugat lui Dumnezeu să-mi întărească slăbănoaga mea 
credință. 


Cei doi fraţi. 


Erau doi frați buni, de tată și de mamă, — dar numai unul 
din ei cunoştea pe Dumnezeu. Celălalt, zicea că el n'are nevoie de 
Dumnezeu, 

Și, într'o zi, fratele credincios a mers la cel necredincios și 
i-a zis, rugându-l: 

— „Frate, îmi trebue un sac de grâu, să fac pâine la copii 
— dă-mi fu, — și, la vreme, ţi-l voi întoarce îndărăt cu asupră 
măsură,“ 

Fratele cel necredincios i-a răspuns: 

— „Nu pot să-ți dau, că-mi trebue şi mie...“ 

Celălalt i-a zis: 

— „Dar bine ştiu că tu ai mulți saci în hambarul tău. Am 
văzut când i-ai adus de la câmp... Dă-mi așa dar şi mie unul, că 
mare nevoie am...“ 

Fratele i-a răspuns: 

— „Am, — nu zic; da-mi trebuesc toţi, că nu pot eu ști ce 
fel de vreme va veni. Cu dragă inimă ți-aș da, dar nu pot...“ 

Și fratele a plecat întristat, că nu are grâu, dar mai vârtos 
că n'a putut pătrunde la inima fratelui său. 

Fără să vrea — și nevăzut — la vorbirea lor fusese față şi 
un vecin, — sărac, plin de nevoi; dar cu setoasă credință în Dum- 
nezeu. | 

Aflând de năcazul omului credincios și-a zis cu grăbire în 
duhul său : | 

— „Am doi saci cu grâu. li voi da unul — și, mare-i 
Dumnezeu, n'are să mă lase la nevoie.“. | 

Și dupăce a lăsat să cadă noaptea, a mers în chilerul său — 
şi luând în spinare un sac cu grâu, a pornit spre casa „fratelui“ 
său în Domnul. | 

Mergea și nu simţea nici o greutate, de parcă ar fi dus un 
sac cu puf. 

Ajunse la casa „fratelui“ său, lăsă sacul jos și, în taină, l-a 
chemat pe el la poartă: 

„Jertare iţi cer frale — şi te rog să nu-mi iai în nume 
de rău. fără să vreau am auzit vorbirea ta cu fratele tău și m'am 
mâhnit... lată, frate, ţi-am adus eu sacul cu grâu de care ai nevoie. 
la-l — și nu te supăra... la-l — şi-ai să mi-l dai înapoi când vei 
putea, — sau niciodată... Ţi-l dau în numele Domnului, — și El 
ne va purta de grijă la toți... 

Și amândoi s'au îmbrățișat acolo, la poartă, ca doi. frați buni. 
ce erau, în Domnul lisus... 

Și tot în clipa aceea, vecinul cel credincios, a uitat că a dat 
sacul cu grâu. 

Cuprins a fost însă de uimire când în vara viitoare toată fa- 
vina a făcut grâu puțin, numai a lui a rodit de cinci ori mai mult 
ca a celorlalți... 

Pe armă, simțind în toate mâna lui Dumnezeu, i-a adus slavă 
şi smerenie. 

Al. Lascarov-Moldovanu 

Psalm 


Ascult vremea cum petrece 
Acul morții prin stejar ; 
Ochiul cerului e rece, 
Rodul vieții frânt și-amar. 


Ascult gândul cum se pleacă 
Sub noianul de 'ntrebări ; 
Drumul cu pustiu se 'înbracă 
Şi m'aruncă peste zări. 


Doamne, dă-mi un leac din soare 
Să-mi spăl rănile 'nflorite, 

Să pot da întruchipare 

Lumilor nebănuite. 


Ernest Bernea 


Noapte 


E noapte liniștită și cerul înstelat, 

E ca de sticlă verde cu aur fin punctat, 
O casă, două, trei și-alături un copac, 
Pământul doarme-adânc și gândurile. tac. 


Singurătăţi de lumi pierdute 'n veșnicii 
Clipesc în câte-o stea cu raze aurii. 
Din bolta înălțată amvon în infinit 
În depărtări grăește un suflet negrăil. 


Ernest Bernea 

. LAL.i 
Viața omenească ” 
i 
Etapele 

Des-de-dimineaţă, în revărsatul zorilor, te ridici sprinten din 
proaspătul tău așternut; sufletu-ți odihnit și trupul reîntinerit par ale 

copilului nou-născut... şi zburzi... și cânți... și râzi! 
La ameazi însă, îndoit de greaua-ți povară, tu lupți bărbăteşte 


sub soarele arzător, câştisându-ți, în sudoarea frunții, pânea' cea de 
toate 'zilele, 


lar pe'nserai, când ziua cade 'ngenunchiată de noapte, te'n- 
torci acasă cu capu'n pământ, trudit, -nerăsplătit... şi-un dor de-a 
nu mai fi și-o: sete de-a sfârși cuprind ființa ta îmbătrânită, îmbol- 
năvită.„. și podidindu-te plânsul: ai vrea să mori! 
2, 
Preţul vieţii tale? 


E în dinarii, ce i-ai dat săracilor; 

în hrana şi beutura, întinsă flămânzilor și “sora 
„_» în suferințele trupeșşti și sufletești, ce le-ai alinat ; 

în dreptatea, ce-ai înfăptuit-o și 'n cinstea, ce-ai păzit-o; 

în gândurile bune şi 'n simțirile nobile, semănate cu dărnicie 

peste toate câmpurile pământului; 

în bruma de adevăr, pe care neostenila trudă a minţii tale 

l-a statornicit, spre vremelnicul folos al semenilor, într'o lume 

vecinic schimbătoare şi 'n vecinică căutare... 

Ă 3 
Cui folosește viața ta? 

“O viață poate fi: fulgerător de scurtă, rămânând  vecinic 
pilduitoare. 

Alta, metusalemică și totuși deșartă și fără de 'nfeles... 

„„.Cui foloseşte şi ce-ţi foloseşte viața, mai lungă decât veacul: 
dac'o trăești în îngustimea cămăruţei tale, numai pentru tine; 


*) Din cartea „Când inima scrie plângând“... 

_ dacă-i stearpă de gânduri profunde şi de simțiri înalte, care 
să-ți zbucnească din suflet, făcând ocolul lumii — cum, într'o clipită 
străfulgeră din stațiunea lor împrejurul globului undele radiofonice — 
purtând pe firele nevăzute, peste toate granitele, comori de 'nvăță- 
fură și cântece și veselie, pentru toți fiii pământului.. ; 

dacă n'o Jertfești zi de zi, fărâmă cu lărâmă, pe altarul obștei, 
împărțind sufletul tău hrană tuturor: prietenilor și dujmanilor, bu- 
nilor și răilor şi... nebunilor, care, poate 'ntr'o zi, te vor prinde şi 
lega și lovi şi judeca şi răstigni între lâlharii de rând, cum au tăcut 
ficăloșii de jidovi-farisei cu blândul şi nevinovatul învățător lisus..; 

dacă nu-ți faci din viață făclie 'nvăpăiată, care să lumineze 
până n clipita -când, mistuindu-se 'ntreagă, să cadă 'n fârâna şi 
pulberea drumului... ? 


4, 
Merindea de-acasă... 


Marele noroc... cel mai de seamă, ce-l poți avea în lumea mai 
repede-trecătoare decât o nălucire, este merindea cea bună şi aleasă, 
ce ţi-o dau părinţii în clipa tainică a zămislirii tale — ca s'o ai 
pe tot drumul cel nou și necunoscut, ce-ar fi să fie al luminei, al 
triumfului și bucuriei... 


+ 


Trupul sănătos, voinic şi frumos, al ori-cui, binelăcătoare arătare 
este. ochilor privitori,: dar lipsit” de minte îmbelşugată, putin folos va 
putea aduce insul acesta chipeș și sie-și şi 'mprejurimei sale. 

B 
“Mintea cu carul, chiar geniul, neincopciate fiind de trainică 
sănătate trupească, insemnează adâncă știrbire adusă ființei, menite 
să semene Dumnezeului celui înfrumsețat și armonic. 
R 

Dar când îţi va fi scris nenorocul, ca'n trupul plăpând şi 
necontenit pătimind să 'nchizi o minte atolcuprinzătoare, atinsă 
şi-aceasta de germenul boalei fără de leac: în bobote mari vei trăi 
arzând într'una; neostoit zbucium te va frământa ziua şi noaptea; 
un uriaş beteag vei fi, zăvorit într'o sărmană cocioabă ; zguduitoare 
pildă de tragic înfățișa-vei în lumea, prin care numai odată și 'n p 
unică formă poate trece tot muritorul... 

5 
Numai când vei fi singur... 


Numai când vei fi singur-singurel, în domul întunecat, din 
inima codrului; sau îți vei roti ochii extaziați, din culmea 'nneca- 
lă'n tăcere a muntelui; sau vei înmărmuri ca o stană de piatră, în 
nemărginirea nisipurilor pustiei; sau vei sălta nebunește 'n ” „găuacea 
de nucă“, biciuită de huetul haotic al talazurilor — numai în aceste 
clipe de 'nspăimântătoare măreție te vei simți una cu Cel ce te-a 
desprins din neființă, învrednicindu-te să-i vezi uriașa, orbitoarea 
strălucire: | 

În multicolorele și de viață dătătoarele raze ale sfîntului soare ; 
în lunecușul fără de zgomot al lunei, pe vânăta boltă cerească; în 
neostoitul clipocit al stelelor, semănate peste toate înălțimile şi adân- 
cimile nopții; în sistemele fără 'de număr ale sorilor, spuziți peste 
necruprinsa imensitate a „căii lactee“; în hora grandios-roditoare a 
tuturor lumilor văzute și nevăzute — 

„... O, bucură-te, îți zic, din tot sufletul tău, omule, de marele 
şi neprețuitul dar ce-l primiși dela Domnul şi până-ți este încă ziua 
luminată, tu laudă-l făpturile Sale minunate, în cântece de slavă 
şin strune de-alăută şi'n fluerele fermecate ale- organelor și tot mai 
dinadins le proslăvește cu şi mai întraripate cuvinte, sau le-admiră, 
îngenunchiat în mută și-adâncă evlavie, căci poate:mâne. îti va suna 
ceasul din urmă și-aplecându-ți creştetul tău ostenit peste glia cea 
umedă și rece, vei readormi... începând somnul cel fără de cumpăt 
şi fără de măsură... .: | 


6. 
Rugăciunea celui ce şi-a pierdut viața... . 
Doamne, Dumnezeul meu! 

Smulgându-mă din haos, Tu mai trimis: în lumină, iar eu, 
ca un pidosnic, caut mereu umbra şi 'ntunerecul ; 

Cu mărinimie dăruitu-mi-ai feluriți talanţi, iar eu, uşuraticul 
cel nebun, i-am risipit pe toți, de-alungul cărărilor străbătute; 

Tu «ai arătat minții mele iscoditoare comorile neasemănate ale 
strălucirii Tale, dar nevrednicul de mine, în loc să Te proslăvesc, 
Ți-am luat numele cel sfânt în deşert; 

Ca un părinte bun şi 'nțelegător, Tu mi-ai iertat de nenumă- 
rateovi greșalele, iar eu, mincinosul și ticălosul, am recăzut în 
același păcat, 

Și iată-mă-s trăind, de zeci de ani, fără să Te mai caut, fără 
să Te mai simt şi-am viețuit în neșştire, ca vita, mâncând şi bând 
şi nici măcar înmulțindu-mă, ca aceasta; 

Dar Tu cu milă călând la stârpiciunea inimii mele, mai 
mustrat întâi. cu blânde cuvinte, m'ai cercat apoi cu 'ndelungate 
suferințe trupești și sufletești, dar orb la. toate semnele Tale, am 
rămas același înrăit în _rele; 


„Și nici nu mai știu, cum mi-a trecut copilăria cea făr' de 
scop și tinerețea de trândăvie și desfrâu și bărbăția cea istovită şi 
stearpă de fapte mari... și iacă, trecut sânt de jumătatea vieții şi-s 
stând acum în pragul jalnicei bătrâneți, căci simt cum mi-se topește 'n- 
celişor uleiul din candelă şi ca mâne se va stinge poate 'n ulti- 
timul pâlpăit. .. 

Și-atunci veni-va — vai mie! — judecata- i din urmă, Doamne, 
şi ca un vierme neputincios mă voiu Iri prin țărână, căci ochii mei 
împăinjeniți nu vor pulea 'nfrunta fulgerătoarea strălucire: a feții 
Tale şin clănțănitul dinţilor, dârdăind ca'n friguri, de frică și de-a- 
spra strânsoare a remușcărilor mele, Tu mă vei întreba cu glas 
adânc de clopot, auind prin străfundyri de hăuri: 

— „Cât ţi-a fost ziuă, spune-mi, tu ce-ai lucrat?“.... 

„Dar gol voiu fi şi de răsuflet și de cuvânt, însă plin de 
căință și ae rușine, în sufleta-mi mânjit şi turtit şi nevolnic şi nici 
măcar plânge n'oiu mai putea și, scârbit, îți vei întoarce sfânta Ta 
față dela mine şi-oiu rămânea năuc, amuţit, împietrit, prinzând . 
rădăcini pe locul osândei, unde mă vei uita perii toți vecii vecilor, . . 


. . . . . . . . . 


Ci'n brau mânilor rallu plângând în jahate, mă să 
astăzi Ție: 


Indură-Te de mine și iartă-mă, Doamne. . .; ridică de pe sufle- 
tul meu umbra desnădejdii, ce se 'ntinde 'ntunecându-mi și bietele 
zile din urmă. ..; ajută-mi, să ies la lumină din vâltoarea negrelor 
rătăciri, că-s în ceasul al unsprezecelea şi-mi pierd viața toată. .. 
Doamne, Dumnezeul meu! 


A. P. Bănuf 

Prin „Tara Bârsei“, refracții. 
Soclul fără statuie 


Pe soclul acesta "ntre timpuri hotar, 
Iobagii-au răbdat un stăpân împietrit ; 
Nemușcat de furtuni și nebiruit 

De fulgere, ?n juru-i bătăi de amnar. 


Dar gândul de aur, închis în granit 

De vraja urzită'n descântec barbar, 
Și-aprinse'nir'o noapte, sub pasul lunar, 
Comoara de flăcări... Și l-a prăvălii. .. 


Azi văduva piatră se crapă'n tăceri, 
Cum veacul trecut înălța în furtuni 

Un demon, culcat în mormântul ge ieri. 
Doar pasărea noptii, cu ochii tăciuni * 
Mai arde în vânăt strigoii ce gem 

Pe locul în veci deslegat de blestem! 


Ion Focşeneanu 

Mare altfel 


Pe sârme înfundate de țimbale, 
Din nesfârșite plaiuri verzi de apă, 
Se chinuie adâncul în zăbale; 
Miresme iuți prin aer crud înteapă. 


O, marea 'nlănțuită cât e zarea, 
Își sfâşie cămașa strâmtă 'n vânt, 
_Că se înăbușeşte marea, marea, 
In cele două laturi de pământ. 


„Un cimitir — și 'n loc de cruci: catarte. 
Corăbiile albe, solitare, | 
Par nişte morți ce s'au trezit din moarte 
Si s'au sculat cu crucile?'n spinare. 


_Un “singur piept de apă, în tremolo, 

Pe culmea orizontului pierdut, | 

Ar vrea să 'mpingă marea mai încolo — 
Dar marea nu-i nimic din ce-am crezul. 


Dumitru Olariu 

Neliniști 


S'a hotărit: e noapte. 

O stea, în vârf, albastră, 

„Pe căi de proaspăt lapte 

Se 'nchiagă 'n vremea noastră. 


Un duh? o nouă fiară? 
Iubito, fii aproape! 

Și era terțiară 

Abia ieșia din ape... 


Slobod dibaciu săgeata 
Si-avântul ei se frânge, 
Pe când în peșteri tala, 
Întâiul tată, plânge. 


Ca doi cerești ostateci, 
Din nou alături, iată, 
Pândim cu ochi sălbateci 
La fiara de-altă-dată. 


Dumitru Olariu 

Epilog 
de Alexandru Ceuşianu 


Am vrut să mi se prefațeze cartea ce aveam de gând să 
scot de sub teascul tiparului. Ce era mai simplu, decât să-mi 
procur un catalog de librărie şi să consacru timp de-o oră 
alegerii unui autor, chemat să-mi fie nașul operei literare. 

In definitiv, prefața e cheia izbândei, — e, dacă mi-e per- 
mis să fac o asemănare cutezătoare: hârtia cleioasă pe care se 
aşează roiul de muște. Roi, zic, și înțeleg în realitate roi de 
cititori — fiindcă interesează numai pagina cea dintâi. Ai prefața ?... 
ai recomandaţia unei celebrităţi? — te poți socoti încălecat pe 
năbădăiosul Pegasus. | 

Așa am tăcut. Am cumpănit cu luciditate lista oamenilor 
consacrați și m'a furat imediat convingerea, că acela care avea 
cea mai lungă trenă de publicaţii literare, trebuia să fie alesul 
meu. Asta-i, Când urmează să iai o hotărîre, ai nevoie de-un 
criteriu — de-un punct îix în spațiu — ca să scoţi, cum zicea, 
deja venerabilul Arhimede — pământul din fonciara sa așezare, 

Mi-am scos deci cinstitul Eu, din nesiguranța eternelor 
şovăieli, pornind la drum. Subsuori strângeam cu senină sati- 
sfacție ghiozdanul în care rânduisem filă de filă evaziunile din 
mine însumi, îngrijit scrise şi curat învălite. Pe lângă aceasta, 
înfăţişare de artist în devenire — păr vâlvoi și pălărie cu 
boruri — iată arsenalul de artificii, ca generosul meu pretațator 
să maibă motiv să-mi refuze încurajarea. 

La îndelungatele şi repetatele apăsări pe butonul soneriei, 
auzii o târșăiala de pași ce se apropiară de portiță. Un valătug 
cărnos, — probabil bucătăreasa — ticăind neputincioasă la clanța 
ușii, îmi deschise cu vorbele: 

„Domnul nu e acasă.“ 

„Nu e acasă?“ 

„Nu e!“ — și matroana avu o tresărire grabita să închidă 
portița. Pusesem însă piciorul în prag. 

„Doresc să-i vorbesc maestrului cu privire la o lucrare a 
mea“ — și scosei din ghiozdan feciorelnica legătură de ile. 

„Daţi-le ?ncoa!“ — zise femeia, sigură de sine și îmi smulse 
teancul, —— probabil din obicinuinţă cazurilor similare. Nu sar 
putea afirma că era sensibilă. Degetele-i slăninoase îmi ciufuliră 
hârtia imaculată, boțind netezimea în chip barbar. Zbârlindu-mă 
până în adâncul rărunchilor de atâta impietate, îmi căscai gura 
a revolță: 

„Grijeşte!“ 

„Grijesc, — vai de mine — cum să nu grijesc!“ — și 
complect impasibilă îmi trânti ușa în nas. 

Aceasta a iost introducerea. 

După o săptămână de chinuitoare nesiguranță — dacă da 
sau nu — a sosit timpul să mă prezint din noula înaltul patron. 
literar. Imi luai inima 'n dinţi, și pornii. In drum, îmi alcătuiam 
crâmpeie de elocinţă. 

Așa, — pentru agrăire. Așa, — pentru mulțumiri. Așa, — 
pentru o rușinoasă și prea modestă explicare a talentului literar, 
Simţeam par'că deja pe umăr bătaia de încurajare. O îmbrățișare. 
O sărutare pe frunte — și prefața cu elogioasă apreciere a 
lucrării, 

„Pe mine mă cauţi tinere?“ 

Așteptasem deja o bucată de vreme la portiță și la auzul 
glasului mă întorsei ca o sfârlează. Un bătrânel, cu sprâncene 
stutoase, cu mutră incoloră, își trecu cheia în portiță, poftindu-mă 
să intru. Il urmai fără cuvânt, debordând de recunoştinţă și gra- 
titudine față de acest om în mâna căruia simţeam că-mi zace 


întreg viitorul. Mai mult, — gloria. 
„Şezi, te rog“. 
„Oh, — Vă mulțumesc“, 


„Imediat sunt gata“. 

Bătrânelul își luă un halat alb, se spălă cu meticulozitate 
pe mâni, îşi potrivi alţi ochelari la nas și făcu un gest învitător. 
Sub imperiul unei sugestii neplăcute, cercând zadarnic să profer 
dorința mea de a-i cunoaște părerea asupra lucrării ce-i pre- 
zentasem, mă așezai întrun jilţ confortabil de piele. Câteva mi- 
șcări de pedal și mă simții ridicat la înălțime, față la față cu 
generosul meu protector. 

„Cască, te rog, gura!.. 

„Cum 2* 


« 

„Gura, — să văd care dinte...“ 

Emoţie fulgerătoare. Cetisem „Geniu și nebunie“ de Lom- 
broso, dar memoria nu-mi inventariase asemenea act de insani- 
tate. Privirea bătrânelului mă fascina ca ochiul unei păsări de 
pradă. Iris sur, — cu puncte galbine. Imi îuchipuiam ce sadică 
plăcere trebuia să-i procure resemnata mea docilitate, dar la câte 
nu consimte omul ca să-şi asigure succesul. Pătruns de ire- 
mediabila necesitate a jertfei de sine, arătai la întâmplare: 


„Nu cu degetul“ — îmi zimbi afabil. 

„Asta“ — gâlgăii eu bâțăind limba când într'o parte, când 
în cealaltă. 

Bătrânelul îmi ciocăni câțiva dinți, sănătoși tun și stăruind 
asupra unuia mai la fund, mă întrebă: 

„Asta?“ 

„lhî!“ — răspunsei, zgâlțăit de friguri și închisei ochii. 

Un zbârnăit ca de motan moleșit mă făcu să-mi pierd no- 
țiunea locului unde mă aflam. Simţii degetele bătrânelului cum 
îmi apasă buza inferioară: 

„Curaj!“ — îmi șopti el și dintr'odată simţii o sfredelitoare 
durere. Primul impuls al conservării de sine mă "'nvita la un 
act de brutalitate făță de acest nebun al literaturii. Imediat însă 
judecata mai bună — care la mine e un fel de virtute atavică — 
dobândi supramâna. 

„Cugetă-te — îmi fortificam eu spiritul de rezistență — și 
lisus a trebuit să moară pe cruce, ca să-și facă renume mon- 
dial — şi Galilei să tânjească în beciurile lesuiţilor — ca să 
devină celebru și așa mai departe și tu — micime — trebuie 
să suferi, ca să capeţi o prefață cât mai răsunătoare de merite. 

Tortura infernală a durat o eternitate — apoi o gură de 
apă călduţă și bătrânelul mă felicită: 

„Brav... brav...!“ 

„Şi lucrarea ce wam prezentat? — îndrăsnii eu să întreb, 
avid de recunoștință, observând, că după toate aparențele ședința 
se terminase. 


„Lucrarea?“ — se miră bătrânelul. 


„Nuvelele mele“ — încercai să-i aduc în amintire scopul 
vizitei mele. 


OBCU CLUJ 


5 | acea 


„Eu sunt medic dentist“ — îmi răspunse el cu hotărire — 
„şi te invit categoric să-mi plătești osteneala. Ai niște dinți de 
piatră“. 

Mutra mea trebue să fi fost unică. Asemenea momente nu 
se prea repetă de două ori într'o viață de om și dacă portretul 
meu lipsește din volum, aceasta se datorește imposibilității (ne- 
iertată greșală a provedinței) — de-a mi se îi eternizat această 
poză iuimitabilă. 

Uluirea mea a fost atât de complectă, încât a trebuit vreme, 
până să înțeleg, că mă oprisem cu o casă mai la vale, decât cea 
căutată. 

După asemenea peripeții, precauția de mai târziu, e ca o 
manifestare de regret postum. Indrăsneala se fortifică până la 
acte de disperare şi nimic nu mai poate rezista elanului. Barierele 
cad. Cetatea se cucerește cu asalt. 

Bucătăreasa instruită să îndepărteze orice vizită neplăcută, 
era să cadă în brânci, când mă văzu ziua următoare, intrând 
violent prin ușa întredeschisă și urcând scara cu pas înaripat. 

„Vai de păcate — mă dă afară — ai nebunit domnule“? 

Mai mult din milă pentru bătrâneţea ei, decât de intimidare, 
o lăsai pe neprețuita paznică a căsii să mă ajungă. 

„Nu se poate domnule, — nu e acasă“. 

„Maestrul? Mai vorbește...“ Era atâta neîncredere fățişă în 
apostrofa mea, încât matroana se înmuiă: 

„Opreșşte-te domnule! — Lasă-mă baremi să te anunț“ 
şi mă pofti cu umilă resemnare în anticameră.: Gâtăia biata și 
nu știa ce să facă cu mânile. 

[i supraveghiam demonic toate mișcările, — mersul tupilat 
— tremurata apăsare pe clanță — ochirea dibuitoare înlăuntru. 
Apoi se întoarse brusc, așternând degetul pe buzele cărnoase 
și privindu mă mustrător: 

„Scrie“! 

Oh sfânt moment de inspirație! Preţioasă revelaţie a unor 
puteri ce zac dincolo de ființa omenească. Stau aproape — ne- 
vrednicul — de sanctuarul unde acest har divin își picură mana 
spirituală asupra unui ales. Nu îndrăsnesc să răsutlu de emoție. 
Imi pare că orice zgomot ar zădărnici idei nepieritoare. Nici nu 
țin seama că bucătăreasa ma părăsit și aștept... aştept... aştept... 

Intr'un târziu, încep să mă uit la gravurile și tablourile 
prăfoase de pe păreţi. Examinez cu pacientă încordare întor- 
tochiatele arabescuri ale zugrăvelii. Umblu în vârful degetelor 
și am o comoţie lirică în clipa când mă găsesc în fața ușii 
maestrului. Aci e parnasul, 

Cu infinită precauțiune apăs clanţa și împing, profund în- 
fiorat, canatul, caşicum aş deschide un tabernacol sacrosanct. 
Inaintea ochiior se perindă progresiv un scrin lung cât păretele 
plin de cărţi, un stâlp de marmoră verde cu bronzul unui cap 


de bărbat — probabil bustul maestrului — apoi o masă de scris 
— un fotoliu gol — și întrun colț o colivie cuprinzătoare, în 
care sburdă o pasăre excentric penată, — un papagal. 


Un cap chilug îi urmărește, cu vizibilă voluptate, zbură- 
tăiala și agitând un beţigas alb de fildeș, își tot împintenează 
prizonierul. 

„De ce n'ai zis salutare, Luchy 2“ 

O voce răgușită cârăie aspru: 

„Am vr.r.r.rut!“ | 

„De ce mi-ai spus mai nainte „prostule“ Luchy?“ 

„Am vr.r.r.rut!“ 

Şi de-odată pasirea începe să bată cu putere din aripi. 
Probabil curentul sau prezența mea îi provocaseră agitația. Băr- 
batul mărunt din fața coliviei își întoarse chelia și mă descoperi 
cu vădită supărare. In ochii lui migdalini sălășluiește răutate 
reținută: 

„Nu-mi aduc aminte să fi zis intră“. 

„Să mă iertaţi!“ 

„Eşti azi deja al cincilea nepoftit...“ 

Obrajii mi se învăpăiase. Palmele imateriale au întotdeauna 
efect egal cu cele real aplicate. Incepui să-mi pierd siguranța. 

„Literat tânăr... eh2* 

Intregul meu conținut sufletesc e în furtună. 

„Autor de tragedie... eh?“ 

„Nu maestre... nuvelele mele...“ 

„Nuvele?“ — Asta pare să facă impresie asupra lui. Mâna 
lui răscolește între vrafurile de hârtii, răspândite alandala pe 
masa de scris. Inima din mine se zbate cu putere. Acum ori 
niciodată. 

„V'aș fi profund și nespus de recunoscător, dacă aţi avea 
generoasa bunăvoință să consimţiţi din înaltă condescendenţă...“ 

„Eh?“ „Mai pe scurt, te rog“. 

„O prefață...“ zbucnii din glas, condensând asttel într'o sin- 
gură exclamaţie programul zilei. Omul dim fața mea are o ne- 
obicinuită contracție a mușchilor faciali, — aș putea afirma un 
tic nervos. Imi dau sugestiv seama, că am strivit undeva o bâtă- 
tură sufletească. Glasul lui tremură ușor de agitația lăuntrică 

„Ţi-or fi dat să sugi din sticlă cu biberon — pe vremuri 
— eh?“ 

Casc gura, cu desăvârșire incapabil să dau desluşiri asupra 
unor amănunte atât de antememoriale din viața mea. 

„Sau ai căzut dela vre-o înălțime pe moalele capului?" — , 
continuă investigaţiile sale caustice maestrul. 

„Nu, — răspund eu cu vizibilă concentrare a tuturor adu- 
cerilor mele aminte,— dar știu precis c'am șezut, copil fiind, întrun 
cui ruginit și taică-meu a fost teribil de afectat“... 

„Am Știut eu...“ — se "nsenină maestrul — ca trebuit să 
ți se întâmple ceva, ce să impresioneze compoziţia țesutului 
cerebral, fiindcă altcum... și aci maestrul se întrerupse brusc. 
Luă o revistă de pe masă, uzată Și trecută prin multe mâni, pre- 
zintându-mi ilustraţia copertei care înfățișa o mulțime enormă 
— probabil un meeting antirevizionist. 


„Vezi furnicarul mulțimii acesteia?“ — mă chestionă sever. 

„Văd...“ 

„Ichipuie-ţi acum, că între miile acestea de capete te afli 
și mata“. 


„Imi închipui...“ (Ce era să fac?). 

„Socoţi posibil să te disting din mulțime tocmai pe d-ta?“ 

„Nu ?nţeleg...“ (De fapt nu 'nțelegeam unde voia să ajungă). 

„Să-ţi scriu tocmai d-tale o prefață?“ 

„Dar...“ 

„Trece doar pe la mine exact atâta lume — sau poate chiar 
mai multă decum vezi pe această preareușită fotografie. 

Formidabila putere persuazivă a maestrului dezarmează pur 
şi simplu. O rezistență contra argumentelor sale este inimagina- 
bilă. Totuși încerc; dovadă cât de tenace sunt: 

„Vocaţie irezistibilă... modeste încercări... aspiraţia frumosului 
suprem...“ 


„Pr. r. r. rostule!“ 

Cârăiala agresivă a papagalului mă doboară. Privesc mu- 
țește la ciocul coroiatecum mușcă grătelele. Pupilele galbine-verzi 
î 


LI] 


mproașcă venin. 


„Lasă Luchy, nu te agita“ —— îl mulcomește maestrul — 
și cu un gest înfuriat apasă butonul unei sonerii. Târşăiala de 
paşi obosiţi, ce se anunță de-afară, mi-e familiară. Bucătăreasa 
se întroduce cu iuțeală uimitoare prin îngustimea intrării și 
întreabă cu devotament: 

„Grăunţe pentru Luchy, coane?“ Luchy e netăgăduit 
papagalul. 

„Asta mai târziu“ — răspunde maestrul. „Caută-mi, te rog, 
lucrarea d-sale!...* j 

Bătrâna cearcă o identificare aparentă, apoi cu un gest de 
aducere aminte: 

„Ah, știu“... şi evoluând spre stânga, se oprește, cașicând 
ar îi greșit direcţia, apoi iese precipitat pe uşă și reapare numai- 
decât, fâlfăind în mâna ei informă un teanc de file terciuite, 
mânjite, ireconoscibiie. 

Ochii mi se umplu involuntar cu lacrimi. 

„Sunt autor ardelean... şi credeam că pot avea ilustra 
d-voastră încurajare...“ 

“„Salutar. r.r.re“ — croncăne papagalul, de-mi vine să-mi 
răsbun asupră-i, cu ce-mi vine la mână. Mă rețin însă. Maestrul 
se uită la mine cu nemărginită ironie, ca !a un animal intere- 
sant, dar de-o rară urâțenie şi bâțăia din cap. 

„Ardelean... zici? Asta schimbă situația. Am să-ți dau o 
scrisoare de recomandație, cătră un coleg al meu, care moare 
după frați ghe ghincolo. 

Şi fiindcă mă vede scos din chiar rădăcinile ființei mele, 
adaugă: 

„Are să-i facă mare plăcere, — te asigur“. Şi în timp ce 
cu fac o aplecare mută de refuz, bucătăreasa îmi înfundă, ma» 
ternal, teancul de hârtii în buzunar și "pălăria în mână și mă 
lovește încurajator pe umăr: 

„Are să-i facă mare plăcere!..“ 

Ajuns afară, c'un Eu sfărâmat și cu orgoliul distrus, aud 
'cârăitorul glas al lui Luchy, răsbătând aspru şi pregnant: 

„Am vr.r.rut!“ 

Da, am vrut să mi se pretațeze volumul acesta. 

Am vrut să cresc la adăpostul stejarului, fără să înțeleg 
adevărul că un luier abia plesnit din coajă, nu se poate dovedi 
în umbra unui trunchi uriaș. 

De ce să mint? Am vrut să mă urc spre culmile gloriei 
pe scara susținută de alții, cu pas ușor şi înaripat. Să zbor ca 
o pasăre prinsă în colivia părerilor altora și involuntar mintea 
mea face legătură cu Luchy, papagalul maestrului, care nu se 
mai astâmpără și care urlă cu grai de goarnă de se cutremură 
păreţii: i 

„Pr. r. r. rostule!“ 

Azi, Doamne, sânt trist că sânt orb. 
Pentru 'ntâia dată de când ochii 
N'au văzut fluturarea unei rochii 
Pe melodia unui trup. Singur, sorb 


Aroma trecerii unei femei frumoase. 

Nu m'ar durea că privirile-i nu-s pentru mine, 
Gestul plin, de mângăere, pentru oricine, — 
Ci numai odată s'o văd, în mătase! 


Diminetile limpezi le-adulmecai pe rând, 
Dogoarea soarelui o simții în faţă, 
Clocotul surd de neatăvilită viaţă. 
Serile reci, sărutul ploii, blând; 


Dar sgomolul pașşilor, cu ecoul înmiit 

In sufletul ca un talger, pe drum, 

Câte povești n'a revărsat duium 

Lângă gândul speriat de întuneric neclintit ? 


M'am învățat să mă 'nfior din auz 

De minunile pe care ochii teteri le au: | 
Un cearcăn de lună, stelele — cum licăreau — 
Un lan înflorit, ape vii de havuz. 


Am plâns când n'am văzut odinioară 
Un şoarec ce rodea, undeva, un lemn. 
Și acesta a fost de sigur un semn 

Că eram copil. Dar c'or să mă doară 


Frumuseți ce oglindite lăuntric n'au 
Gratia mersului de-acum, de unde 
Mintea mea să știe? Toate profunde 
Dorinfele, ca vipere-adormite ce-așteptau 


Într'un colț de inimă ori vis, lângă ape, 

Au năvălit; mâhnirile-mi resorb. 

Întâia oară sânt trist că sânt orb 

Și nu văd o femee cum trece pe aproape! 


Aurel Marin 

Păzește! 
de H. W. Lonsfellow 


Cunosc 0 fetiță cu chip îngeresc, 
Grijeşte ! 

Drăguță la vorbă, dar falsă-o găsesc, 
Păzește ! Păzeşte! 
Să-i crezi nu e bine, 
Căci râde de tine! 


Ochi negri ea are, frumoși ca un vis, 
Grijește ! 

Ți-arunc'o privire, vezi raiul deschis, 
Păzeşte ! Păzește! 
Să-i crezi nu e bine, 
Căci râde de tine! 


I-ai crede de aur al capului păr, 
Grijește ! 

Si tot ce-ţi șşoptește nu-i pur adevăr, 
Păzește! Păzește! 
Să-i crezi nu e bine, 
Căci râde de tine! 


De-ţi face-o cunună din flori și din rod, 
Grijește ! 

Să știi că-i tichie pe cap de nerod, 
Păzește! Păzeşte! 
Să-i crezi nu e bine, 
Căci râde de tine! 


In româneşte de C. Comanescu 

Stingerea 
— Schiţă — 


*” 

Plopeanu și Tănăsescu sunt doi advocați dintrun târgușor 
.„..nu însistați vă rog, să însemnez aici din care anume târ- 
gușor. Ajunşi acolo, ca să-și câștige clientelă, s'au folosit de 
toate mijloacele advocăţești, adulmecând cu mirosul unui ade- 
vărat câine, nobil, de vânătoare, orice bârfeală, orice vorbă ro- 
stită pieziş, orice sclipit de ochi degradator, ca să le „umble 
pânza“. Nici Plopeanu nici Tănăsescu nu erau de-o pănură slabă, 
ci coșgogeamite oameni cu studii, chiar şi prin streinătăți, cu 
cunoștințe vaste, cari ar fi putut să-și câștige pâinea și pe alte 
cărări, mai puţin încâlcite. 

De când au venit în târgușor — şi aceasta se întâmplase 
îndată după războiu — par'că intrase diavolul în mijlocul târ- 
gușorului. Fiecare avea orgoliul să-și aibă partizanii, tabăra sa 
proprie. In loc să lucreze braț la braţ, ca întreg ţinutul să în- 
florească, se îngrijise fiecare să-și aibă fițuica sa, în care, săptă- 
mânal, împroșca pe adversar, frecându-l cu ou și cu oțet. 

Era o curată batrahomiomahie — o luptă a broaștelor — 
în târgușorul celor doi advocaţi, luptă care storcea energiile, 
izidea forțele. 

Plopeanu era însurat. Tănăsescu burlac. 

Odată, se întâlniră, din întâmplare, într'o tabără de cer- 
cetași. Dar cele petrecute merită să fie povestite pe îndelete, de 
aceea cele ce urmează. 


Plopeanu venise să-și ia fiul din tabăra cercetășească. 
„Jamboreea“ era tocmai pe sfârșite și avea, ca trimis din Anglia 
chiar, pe mâna dreaptă a generalului organizator Baden-Powell. 

Cum, cum nu, se întâmplă să fie de față și Tănăsescu la 
serbarea de adio. Oaspetele englez se urcă pe estradă, aclamat 
vijelios de toţi, mic și mare. Steagurile îluturau, mânile se ridicau 
a salut, strigătele de „trăiască!“, „trăiască!“ se înmănunchiau ca'n- 
trun orcan. Unii din conducătorii cercetașilor și unii din cer- 
cetași, cari fuseseră la „Jamboreea“ din Birkenhead, îndemnau 
și pe alţii să strige: „Hip! Hip! Hurra“! 

— „Sănătate!“ salută trimisul lui Baden-Powell și din mii 
de guri răsună înnapoi: „Sănătate“! 


La un semn dat amuţiră toți — vorbea numai Comandantul . 
cercetaș. Era rumen la față, cu ochii vii, pătrunzători, tip de 
anglo-saxon, bine legat — spătos — se vedea că era cercetaş de 
multă vreme, antrenat. Vorbea englezeşte — și fiecare propoziţie 
i-o traducea un cercetaș român. 


„De când am ajuns la granița țării dumneavoastră și până 
acum m'au primit feţe surâzătoare. Surâsul curat, surâsul tinăr, 
surâsul cinstit — încât mi-am zis: am intrat în țara surâsului“! 


„Bravo! Trăiască! Hip! Hip! Hurra!“, strigau mii de voci, 
„Tara surâsului — pe lângă toate greutăţile vieţii actuale“! 


„Țara surâsului, într'o țară așa de bogată și de binecuvântată 
de Dumnezeu cu toate frumusețile naturii”. 


— „Bravo! Trăiască“! 


Când vorbea mai bine marele conducător al cercetașilor — 
se porni din marginea livezii o goarnă. Era tocmai clipa când 
trebuia să se sune „Rugăciunea“ şi cercetașul dela post își in- 
deplini datoria. 


Sunetele „Rugăciunii“ cuprindeau întreg ținutul, cu accen- 
tele-i solemne, dujoase, cucernice, 


Cel dintâi care-și descoperi capul, îu oratorul, după el, ca 
la o poruncă prea înaltă, se descoperiră cu toţii, dela cei de pe 
tribună, până la cel mai mic şi mai îndepărtat cercetaș. ln timp 
ce goarna își trimitea chemările de reculegere sufletească, fiecare 
spunea în gând un „Tatăl nostru“. 


Un tablou înnălțător! Cerul era albastru, întunecat, începea 
să clipească, ici-colea, câte o stea, înaintea tuturor luceafărul de 
seară. Marginea câmpiei era tivită cu roșul soarelui ce apunea. 
Parcă vorbea soarele cu păsările din crâng și le spunea: puteți, 
să durmiți și voi la noapte! Plana în aier o destindere, un suflu 
de pace, de liniște mistică, întărită de licăritul câtorva focuri 
aprinse în diferite tabere cercetășești. Parcă se răspândiră prin- 
cipiile cercetășiei în atmosiera întreagă: să nu minţești, să nu 
urăști, să ajuţi, să iubești și ocrotești animalele, să săvârşești în 
fiece zi câte o faptă vrednică de laudă, să fii bun, bun și curat.. 

Plopeanu se simțea sub impresia „Rugăciunii“ ca după o 
spovedanie. Dacă regiunea începea să se contureze mai puțin 
respicat pe la periferie, fiindcă se lăsa noaptea, conștiința sa 
primea probleme resolvate lămurit din baia aceasta sufletească. 

Privea la tineretul acesta plin de vlagă, cu căutătura avân- 
tată, cu spontaneitatea juvenilă, atât de diametral opusă cu re- 
ticenţele politicianiste — și i se ridică un nod în gât. 

Ca sub puterea unei porunci imperioase se apropit de 
Tănăsescu, pe care-l zări în mulţime şi se duse drept la dânsul. 
— „Domnule Tănăsescu, am o vorbă cu dumneata“. 

— „Cu mine 2“ 

— „Da, cu dumneata!“ 


Tănăsescu rămase uluit. Dușmanul său „de moarte“ să-l 
agrăiască?! 

— „Le rog, vină, să ne plimbăm niţel“. 

Tănăsescu dete din umeri: Oare ce va vrea omul acesta? 
Şi el sta sub impresia „Rugăciunii“ și el se ridicase — sufle- 
teşte — pe câteva clipe. Şi dânsul exclamă în sine: Ce biete 
musculițe de o zi suntem cu toţii! De aceea răspunse, nu: Cu 
plăcere!, ci: „Mă-rog“! 

Acum erau pe un colnic şi își steteau față în faţă. 


- Plopeanu începu vorba: Te-am isbit de multe ori pe 
nedreptul, Domnule Tănăsescu, şi acum, sub puterea „Rugăciunii“ 
cercetașilor noștri, îmi pare râu“. 


— „Dumneata spui asta?“ se miră, deconcertat, Tănăsescu, 
dar Plopeanu îi căzu în vorbă și urmă repede: „Nu știu cum 
vei primi dumneata cele ce-ţi viu spune — dar conștiința îmi 
dictează, îmi porunceşte, să mă apropiu de dumneata și să ţi le 
comunic, fie ce-a fi! Ascultă: Mâine era să apară în „Trâmbița“ 
„mea alt articol împotriva dumnitale. Te frec“. 

„Dar și eu te îrec, stimabile, şi eu te trec, în „Straja 
mea!“ zise, întrun ton reținut, Tănăsescu. 

— „Bine — articolul din „Trâmbiţa“ nu va mai apărea! 
Am să stric zațul dela tipografie. E plin de venin articolul“. 


OBCU CLUJ 


== 5 


— „Şi al meu“. 

— „Domnule Tănăsescu“, isbucni Plopeanu, „nu înţelegi 
dumneata că ne izidim energiile? Tinerii ăștia cercetași mi-au 
adus convingerea aceasta. Ochii lor curați mi-au spus: vrem o 
viață cinstită, nepângărită, laborioasă! Ce exemplu le dăm noi 2“ 

Tănăsescu ridică din umeri. 


Plopeanu urmă: „Ochii lor curați vor ceti mâine, iarăși 
bălăcărelile noastre. O să le infiltrăm în suflet zeflemeaua mu- 
şcătoare, ditirambii la adresa alor mei şi disprețul față de tabăra 
dumnitale — alb și negru -— înger și demon — și ei se vor 
apuca de cap și nu vor mai şti cui să creadă...“ 

Aici voi Tănăsescu să întrerupă, dar Plopeanu îl rugă, cu 
un gest al mânii, să asculte. Tănăsescu se execută. „Avem javre 
în jurul nostru, și dumneata şi eu, și jâvrele astea ne furnizează 
articolele cât mai veninoase ca să se oploșească și să se remarce 
în fața noastră. Un fel de trambulină pentru ei! Incă n'am ajuns 
la un stadiu de saturație cu invectivele? Le trebuie javrelor 
noastre și mai mult cătran? Să-i mai trimitem, pe cei ce umblă 
cu periuța după noi, și mai departe, prin saloane şi pe sate, ca 
sâ alerge ca o turmă de mistreți sălbateci, cari calcă tot în 
picioare și svântă tot, de potopesc lanurile?... Nu ne gândim 
la cercetaşii ăștia ai noștri? La ochii lor, la vigoarea lor, la 
sufletele lor curate? Spune și dta“! 

Tănăsescu plecă pentru o clipă capul. 


— „Domnule Plopeanu, mă găsești și pe mine întrun 
moment de gingășie, de elevație sufletească...“ 

— „Cum sunt şi eu, şi de aceea sincerităţii mele trebuie 
să-i răspunzi cu sinceritatea dumnitale“. 

— „Da“, zise Tănăsescu, „de acord: ne avem fiecare ja- 
vrele noastre. Așteaptă fiecare câte un os de ros“! 

— „Aşa e, domnule Plopeanu. E o luptă ignobilă după 
posturi, după sinecure, după un os de ros, cum spui dia. De-ai 
putea ceti în sufletul fiecăruia, când își scrie articolul veninos! 
Ce murdărie ai găsi“! - 

— „Şi murdăriei ăstăia să-i dăm noi prilej să se răspân- 
dească în ținutul nostru? Să le îmbătăm capul bieţilor oameni, 

noi, conducătorii regiunii, cu teorii, cari, la urma urmelor, sunt 
niște chițibușerii advocăţești, ca „să ajungă de-asupra clientela 
noastră 2“ 

Urmă o tăcere. Amândoi se priveau drept în ochi. 


Tănăsescu spuse apăsat, după ce suspină odată din greu: 
„Banu-i ochiul dracului, domnule Plopeanu! — A avut dreptate 
Românul năcăjit când a spus vorba asta!“ 


— „Şi asta-i în mic, domnule 'Tănăsescu, câtă vreme în 
mare, tot așa se încolțesc pentru spurcatul ăsta de ban de multe 
ori și nu se gândesc la nimic nobil, la nimic sfânt, chiar po- 
poare și țări!“ 

Plecară capul. Pădurea îi îndemnă să nu rupă firul con- 
versaţiei. | 

Acum începu Tănăsescu vorba. 


— „De multe ori mi-e greață, domnule Plopeanu, de cele 
"ce aud. lată, stau și eu, ca lumea, la cafenea, în târguşorul 
nostru. Trece cutare şi cutare. Ei bine, nu este unul să nu îie 
scărmănat de gurile simandicoșilor noștri concetățeni! Și vorba 
asta este contagioasă. Dacă nu le dai în glas — bagă de seamă! 
— ești un indeziderabil în societatea lor! Atmosferă de oraș de 
provincie, plin de mitocani ai vorbei!“ 


— „Şi noi să dăm nutreţ mitocăniei acesteia cu scrisul 
nostru ca din topor?“ — întrebă acuma Tănăsescu. „Ai dreptate. 
Dar ce să facem? Ce să facem?... lacă... am să stric şi eu 
zațul dela poezia ce mi-a cetit-o, ieri, javra de Poplica — și îi 
spun Poplica Vespasianu, în sinea mea. O poezie plină de 
zeflemea, de răutate înăcrită, împotriva dumitale. Dar publicul, 
publicul citeşte astiel de —* 

— „Publicul citește Și aplaudă, dar te "ntreb, domnule 
Tănăsescu, dta și cu mine — oameni în toată firea, cu stu- 
dii academice, cu un trecut, de care nare să ne fe rușine — 
noi să ne creştem publicul și pe mai departe tot așa? Unde 
vrem să ajungern 2* | 

Şi amândorura le veni în minte, aproape involuntar, scena 
din berăria „Gambrinus“, când au sburat halbele, de au spart 

capetele partizanilor adverși, când unul din „partizani“ s'a ales 
cu 0 mână fracturată, de a trebuit să fie dus la spital, când 
argumentul au tost scaunele, schilodite și ele, și bâtele elec- 
torale. Şi „Trâmbița“ a scos atunci un număr special, cu foto- 
grafia celui stâlcit în bătăi, prezentându-l ca pe un „martir“ al 
cauzei, câtă vreme era o puşiama patentă, bătăuș notoriu. 
„Straja“ ? Işi avea şi ea „martirii“ ei. Publica şi ea fotografiile 
„eroilor“ de o zi ai urbei. 

Plecară amândoi capetele, rușinaţi, sub impresia remini- 
scenţelor acestora. 

— „Unde vrem să ajungem, domnule Tănăsescu?“, repetă 
Plopeanu. „O mulțime fără de conducători adevărați este o brută, 
capabilă de orice“! 

— „Ai dreptate!“ apăsă vorba asupra adevărului Tănăsescu. 

— „Am ajunge să ne păruim pe stradă, ca besmeticii! 
Asta o vrem?“ Ă | 

Plopeanu aruncă o privire peste . taberele cercetășești și 
câștigă noi puteri. Urmă: „Ne-ar blăstema urmașii!“ 

Și Tănăsescu își plimbă ochii peste corturile, unde cerce- 
tașii, în jurul focurilor, își luau acum cina. 

— „Cercetașul meu“, zise Plopeanu, „Luchi, are, după cum 
Ştii şi dta, prescris în regulele cercetășești, să săvârșească în 
fiecare zi câte o faptă bună. Intr'o seară, desnodându-și cravata 
de cercetaș, care-i poruncește să-și aducă aminte de fapta cea 
bună, mi-a spus: „lată! tentreb: de ce vă uriţi voi așa de 
grozav?“ Vedeam că nu-și amintea de nici o faptă bună din 
decursul zilei și că voia să-și salveze conștiința, potolind patima 
tatălui său. Mi-a fost rușine de fiul meu, domnule Tănăsescu“,— 
zise Plopeanu. — „Vrem noi să ajungem, dela Ţara surâsului, 
la “Ţara rânjetului, a râsului roșu?“ 

Sub impresia scenei descrise, duse Plopeanu dreapta 
spre Tănăsescu și decretă solemn: „De-am urma, am îi, amândoi, 
niște... canalii /* 

„.„ Fămul din pajiștea ce se pregătea să adoarmă, se ridică 
vesel, drept în sus. Cercetaşii începură să cânte, cântece de 
pace, cântece de înțelegere reciprocă, cântece de înfrățire. Mâine 

se vor resfira cercetaşii în toate colțurile țării, ducând vestea 
cea bună, vestea cea mântuitoare... 


Tănăsescu strânse dreapta lui Plopeanu, tot cu dreapta. 

— „De mâine nu mai au trecere în fața mea javiele mele“, 

— „Nici javrele mele!“ 

— „Ne vom înţelege împreună cum să dăm exemplul bun! . 
Va fi greu la început, dar trebuie să învingem!“ 

— „Dal“ | 

„„.Şi oricât ar fi batiocurit zeflemeaua scârboasă gestul, 
amândoi întinseră mânile spre cercetașii din vale, ca la salutul 
„Sănătate“ şi rostiră, privindu-și drept în față: „Pentru ei/“... 

Cu „Stingerea“ cercetăşească, cu „Rugăciunea“ lor, s'a 
născut în pieptul lor simţemântul datoriei de a se ajuta frățește... 

Sibiu, August 1933. 


Horia Petra-Petrescu 

Sfârşit de poveste 


Bunicul termină povestea... 
Suflă în pipa lui de lut. 

Cu fruntea rece, descrețită, 
Gândea bătrânul în trecut. 


Eu făuream în cap eroii 
Legendei ce-mi Spusese moșu... 
Vedeam pe Făt-Frumos în aur 
Si 'n roș pe Impăratu-Roşu. 


Afară vâniul se juca 

/2bind un nuc întrun zăplaz.... 
De ce?... nu Ştiu, văzui la moșu 
Un șir de lacrimi pe obraz. 


Sibiu 1932. 
Gheorghe Banu 


vo 
9 
v 


Cu vremea 


Am așteptat ca vântul să-mi aducă 
Răvaş din țara florilor - plăpânde ; 
Brodat cu viorele şi purtat — 
Răvaş uşor, pe strune tremurânde — 


Azi primăvara şi-a cosit avutul 

Si viorelele cu vremea s'au uscat... 

Zefirul nu mai tremură prin frunze 

Sin țara florilor — văd bine-am fost uitat! 


Sibiu 1932. 
Gheorghe Banu 

Din stânga şi din dreapta 


57. 


Nu e frumos să tragi cu urechea la vorbele vecinilor, dar nici 
să tragi tu de urechi cu melița gurii tale pe cei din juru-ți. Şi 
Românul — Românul nădrăgar — cam așa e: nu ştie vorbi n 
surdină. Şi n'ai avea nimic de zis, dacă cele ce spune l-ar privi 
numai pe el. 'Țipe-şi gândurile cât de tare! De multe ori însă, 
ceeace strigă, atinge obrazul neamului. Căci sunt indivizi care, ori- 
cât ar fi de dezonorant pentru noi, ca neam, leagă de limba clo- 
potului tot ce au putut prinde de după culise sau din anumite 
fabrici de adevăruri de poimâne, simțind parcă o drăcească bu- 
curie a le striga nu celor cu care stau de vorbă — aceștia le-ar 
înțelege doar şi spuse'n şoaptă — ci urechilor străine, de multe 
ori spioane, din jur, bucuroase de a mai descoperi o pată în plus 
pe numele ţării şi al neamului ăstuia năpăstuit ai nostru. Şi aceştia, 
cu cât văd mai mulți ochi întorși spre ei, sau mai multă tăcere 
atentă la mesele "nvecinate, cu atât devin mai declamatorici. lar 
dacă-l pune păcatele pe careva să rişte observaţia: — Mai încet 
că ne ascultă străinii și ne facem de râs, — îți bruschează 
scurt precauţiunea și jena: — Ce-mi pasă !... Las” s'asculte! Numai 
lașii nu 'ndrăsnesc să spună adevărului pe nume! Ca apoi, cu 
glas și mai ridicat şi cun gest de dispreţ, să-ți adaoge: Cu lași 
nu "ndreptezi țara |... Da 

Așa mam pomenit și eu într'o zi tras de urechi de glasuri 
revărsate din alvia calmului în cascada indignării și revoltei. 

Erau trei, la o masă: doi mai tineri, mereu agitaţi, făcând 
aproape clăbuci la gură şi, între aceștia, unul mai tomnatic, care 
clătina mereu din cap, privind peste ochelari când la unul când 
la altul, după cum se agita cel din dreapta sau cel! din stânga lui. 

— Ce? Nu-s bani? — ţipa unul dintre cei tineri, încruntat 
și cu gâtul întins spre cel din faţa lui, parc'ar fi voit să-l ia'n 
coarne. (Anticipez că ceeace reproduc eu e floare la ureche pe 
lângă celelalte auzite atunci). Da pentru cursuri de coreografie.— 

— Ce-i aia? — întreabă celalalt, nedumerit. 

— Topăială, pe românește. 

— ... pentru cursuri de ţopăială, zic, pela Paris — că de 
astea ne arde acum! — câte 100.000 lei de fată pe an, sunt? Da 
pentru atâtea haite de maimuțe vopsite, întreţinute prin străinătate 
din vistieria Statului pe urma protecției politicianilor, sunt? A Sta- 
tului, pentru care cei de acasă sângerăm în cleştele „finanţilor“ 
şi ca mâne — Doamne fereşte! — vom sângera în vr'un nou 
războiu. 

— Se vede că n'ai prea dat cu nasul prin ministerele noastre, 
de-alergi prin străinătate... N'ai trecut pe semne niciodată, de-o 
pildă, prin birourile Datoriei publice. i 

— Nu. 

— Ei, dacă n'ai văzut manicuriste întreținute din bugetul 
Statului, du-te, 

— Ce? Numai acolo? — al treilea. 

— Cine-a spus că numai acolo? Eu am dat doar o pildă 
dintro mie. 

— Aşa da. Că le găsești unde nici nu visezi. Ascultă! 
Intro zi călătoriam pe linia Braşov-Bucureşti. Intr”un vagon de 
cl. |., cu bilet de liber parcurs, o Miţă... Imi bătuse la ochi de 
când urcasem în vagon. 

— Cine-i fâstâcita aia de are bilet de liber parcurs? — întreb 
eu, curios, pe conductor, indicându-i din ochi pe madama. 

— Cum, n'o cunoaşteţi ? 

— Nu, 

— Se poate? 

— Da ce persoană marcantă-i, de te miri? 

— Păi o cunosc toți domnii parlamentari. 

— N'o fi Miţa S.? 

Conductorul, drept răspuns, clipi din ochiul stâng. 

— Şi ?n ce calitate are biletul? 

— Ziaristă!,.. — îmi lămureşte ceferistul curiozitatea, zâmbind 
și ridicând din umeri, nedumerit şi el. 

Ei, să-i sară ochii din căpăţină. cui a văzut vr'un şir scris 
de această „ziaristă“ ! — se blăstema cel care luase vorba din gura 
celuilalt. 


— Apropos — sare aldoilea — da pe ziaristul Jean Dovleac, 
îl cunoaşteţi ? 
— Acum îi aud numele!... — ceilalţi, de-odată. 

— Ei, ăsta la fel: cl. [.... liber parcurs... cică-i „jurnalist“ 
și *mnealui. 

— Poate-o fi! — cel mai în vârstă către cel agitat. 

— Cum eşti mata Mussolini și eu Hitler! Dac'o fi ăsta în 
stare să lege două fraze tără greşală, să nu-mi mai ziceți pe nume. 

Te izbeşti însă de burta lui în toate trenurile... Ce-o fin- 
vârtind ?... dracu'l ştie! Că n'are nici-o ocupaţie. 

— Mai ocupaţie ca lipsa de ocupație, salariată din teşgheaua 
Statului şi onorată cu bilet gratuit cl. [.!... 

— Şi dacar fi numai atât! Dar un fost prefect spunea că-şi 
smulge părul de năcaz că nu l-a dat pe mâna parchetului. 

— Pentruce ? 

— Cică ar fi nişte dovezi pela prefectură despre câteva sute: 
de mii „încorporate“ de stimabilul. Și nimenea nu ştie pentru ce. 
Căci nimenea nu l-a văzut încă pe acest grăsun măcar grohotind 
la vr'un bâlciu politic, necum muncind sau mâzgălind barem vreo 
hârtie în vr'un birou. 

DI fost prefect a tăcut însă molcum când avea dovezile la 
mână, fiindcă Jean era „de-ai noștri“. Azi di fost prefect se 
scaldă 'n alte ape politice și... cică dovezile au rămas la prefec- 
tură; nu mai poate face nimic. 

-— Dar de Fero-chimica aţi mai auzit ceva? Dar de spir- 
tarii negri? Dar de arderea registrelor dela fabrica de zahăr din 
Bod? De sumele fabuloase cu care au fost amendaţi (vorba vine!) 
atâți şi atâți contrabandişti? De fondurile aviaţiei, de care au 
întrebat luni de zile ziarele? De lefurile ca 'n poveşti ale guver- 
natorilor, directorilor, preşedinţilor şi mai cum se intitulează cei 
din fruntea şi din coada atâtor Case autonome şi din atâtea con- 
silii de administraţie ? 

— Nu te iuți domle, nu te iuți!... 

— Cum să nu mă iuțesc? Că mi-ar trebui vreme, nu un- 
ceas-două, ca să'nşir toate potlogăriile şi nedreptățile. 

— Câte le ştii mata. C'or fi destule de care noi habar m'avem. 

— Vezi bine... Şi zice că nu-s bani? Nu-s da!... dar pentru 
mata și pentru alții ca mata, care staţi cu diploma'n rame, pe pă- 
rete, ca să scuipe pe ea toți derbedeii analfabeți, ghittuiți cu salare 
pe nemuncite, câtă vreme voi vâriţi ştergarul după curea — sur- 
dină mațelor — şi vă târîţi tinerețele pline de dorul : muncit, din 
mila prietenilor şi cunoscuților. Nu-s bani pentru cei care robotesc 

din revărsatul zorilor până'n straja nopţii! Dar s'au plâns vreodată 
că nu-s bani Grecoteiul Malaxa, Ovreii Aușşnit, Anhauch, Gr&del, 
Kramer, Dickin, Rubinstein, Gurtel ori Palaelibusii, Cauciucii, Ro- 
mimanii — toată liota skodiştilor — „paiangenii“ ministerelor, ca 
să nu mai amintesc de nastaeștii care-şi adună lefurile cu grebla? 

Nu-s bani? Dar de unde răsar sutele de milioane necesare 
atâtor alegeri ? De ce ies ăstea la iveală numai în astfel de oca- 
ziuni şi de ce stau tăinute când e vorba de schilavii războiului, 
de combustibilul, mâncarea şi vata bolnavilor din spitale, sau când 
e vorba de plata salariilor şi pensiilor la timp, de pânea atâtor 
titrați ținuți pe drumuri, de combaterea atâtor boli care seceră 
viitorul neamului şi-al țării 2... 

Nu-s bani? Dar pentru procese pierdute din cauza miniștrilor 
abuzivi şi despăgubiri de zeci şi zeci de milioane în dauna 
Statului sunt? Pentru acoperirea cheltuielilor bâlciurilor poli- 
[itice sunt ? Drumurile la Bucureşti ale atâtor „patrioţi cu durere 
de inimă pentru țară“ (ştiţi: inima Românului din dosul şerpa- 
rului !) care „se expun la atâtea neajunsuri“ (ce nu face „patriotul“ 
pentru „scumpa“ țară!) ca să dovedească „factorului constituțional“: 
k impopularitatea guvernului, care trebuie gonit dela putere cu un 
ceas mai de vreme, până n'ajunge să dea țara de râpă și 2. po- 
pularitatea șetului, înaintea căruia bat talpa cu nădejde, — dru- 
murile ăstea, zic, credeți că se fac pe degeaba? 

Va să zică sunt bani, dar vedeți pe ce se cheltuiesc!... 


—- Ei da, decât cheltuielile acestor gonaci nu se acoper din fon- 
durile secrete ale Ministerului de Interne. Astea sunt rezervate pentru 


iarmarocurile guvernamentale, — încearcă celalalt să mai răteze 
din coada vulpii. 
—- Desigur — răspunde antevorbitorul — că n'o să le pună 


guvernul la dispoziție partidelor din opoziţie fonduri cu care să-i 
trângă gâtul. E la mintea omului. Dar milioanele care se cheltuiesc 
pentru astfel de vifleimuri credeți că nu surtt dosiie tot din bla- 
goslovitele fonduri secrete în ajunul. plecării din stranele țării? Vă 
puteți închipui să cheltuiască cineva pentru astfel de tămbălauă 
bani strânşi în sudoarea frunții lui? 

— Nu-i aşa? — se 'ndreptează apoi de-odată spre al treilea: 
tomnaticul' cu ochelari care tăcuse pân'aci. 

Intrebat direct, acesta-și cobori bărbia ?n piept, ridică sprânce- 
nele la mijlocul frunţii şi fixându-i pe de-asupra ochelarilor, în- 
cepu domol, fără gesturi: 

— Că banii contribuabililor se cheltuesc cu nemilua de 
„ai noștri“ — adeseori căzuţi în domnie ca musca'n lapte — e 
pertect adevărat. Că despre fondurile aviaţiei nu scapă nimenea 
dintre cei chemaţi lămuriri liniştitoare, — aşiiderea. Că se stipen- 
diază fete pentru „studii coreografice“, — tot așa. Că se aruncă 
sute de milioane pentru „consultarea voinţei Țării“, 

— Consultare cu pușca, cu ciomagul, vâna de bou și urna 
inteligentă cu contabilitate dublă... 

— Când examenul acesta hotărăşte între a fi și a nu fi! 

— .„.„.la oala cu ciolanele... 

— La „răspundere“ dom'le, — ridică glasul, autoritar. tom- 
naticul. Ori mata mai cetit cu prilejul crizelor de guvern, cum își 
„asumă răspunderea“ fiecare şef, chiar şefuleț de partid? 

Asumându-şi deci răspunderea situaţiei şi încredințându-i-se 
şefului X. frânele guvernului, spune mata mar îi un dobitoc de 
pus în spirt şi arătat în panorame dacă s'ar lăsa bătut şi alungat 
din fruntea bucatelor? Să stăm strâmb şi se judecăm drept. Mata 
Wai face la fel dacă ţi-ai „asuma răspunderea situaţiei“ şi ţi sar 
încredința hățurile guvernării ? 

— Întâi şi "ntâi eu nu mi-aș asuma nici o răspundere, fiindcă 
nu cunosc — deși poate-or fi — atâția oameni corecți pentru 
cari să-mi bag oricând mâna'n foc şi cu cari să pot spera o în- 
dreptare radicală a moravurilor care ne dezonorează pe toți. 

Și'n al doilea rând, eu n'aș face alegeri dacă aș şti că 
mam fara cu mine şi că trebuie să-i siluesc voința ca să-mi store 
majoritatea necesară guvernării. 

— Țara)... Țara]... Da mata ştii ce-i Țara? 

— Totalitatea cetățenilor României... 

— Vax. Țara, dom'le, e un nas lung, pe care-l apucă, cine 
poate, şi-l duce după sine, cât poate, vârindu-l, dacă poate, unde 
are interesul să-l vâze. Asta-i Țara, dom'le!... Şi dacă ea se 
complace în rolul acesta, ce te faci mata avocatul ei nechemat? 

— Dar şi eu sunt un mădular al Țării! 

— Mădular?... Mata eşti pe acest nas o simplă zgrăbunţă, pe 
care, pentru estetica nasului, o striveşti şi-i dai cu lapis. 

Şi-acum, să ne "ntoarcem de unde-am purces. 

„Că s'aruncă sute de milioane pentru „consultarea voinţei 
Țării“ sau pentru vifleimuri politice la Bucureşti, — nu-i mai 
puțin adevărat. Moneda are însă şi-un revers, de care nu vreți să 

ţineţi seamă. Că de-aţi ţinea, ați exclama cu mine: Dă Doamne 
să nu fie de-a 'ndoasele! 

-— Aaaa!... izbucniră tovărăşii ca de pe-același gâtlej. 

— Ştiam co să vă uimească această mărturisire. Decât, 

— Ei, decât. 

— Decât, judecă și matale. Dacă „haitele de maimuțe vop- 
site“, cum le spunea dumnealui, trimise 'n străinătate să 'nveţe 
„țopăială“, ar rămânea *n ţară, credeți că — șmechere şi, probabil, 
iresistibile cum sunt — n'ar păpa de zece ori câte-o sută de mii? 
Şi tot din lăzile Statului! In loc să *njurăm, mai bine le-am zice 
deci bogdaproste celor care-au avut atâta glagorie 'n capadochie, 
ca să le "'ndepărteze cât mai mult de şerparul Statului! 

lar Miţele şi Jeanii care bat gratis drumurile în compartimente 
Cl. |, dac'ar îi siliți să-şi stea pe coadă și nu le-ar mai cădea în 
cursul acestor voiajuri câte-o pleaşcă — Miţelor câte-un Jean cu 
vilă şi maşină, iar Jeanilor câte-o Miţă cu ceva gălbiori, vă gân- 
diți ce ciupeală prin tezaurul public?... (Cine-o mai îi inventat și 
expresia asta mincinoasă? Căci dacă-i public, ar trebui să fie la 
vederea futurora şi pentru îndestularea futurora, nu numai a celor 
cu aderențe prin stratosferă...). | 

Că coteriile ahtiaților de-a da iama prin stupii Statului duc 
zeci de mii de beregăţi la București, la congresul partidului, iarăşi 
să nu ne supere, dimpotrivă: să ne bucure. Cu ce-ar mai cârpi 
C. F. R.-eul fabuloasele-i deficite, dacă ar înceta şi ăstea? Vă 
daţi seama ce rubrică impunătoare pentru Casa Căilor Ferate atâtea 
congrese anual? Dacă v'ați lua osteneala să faceți odată socoteala 
incasărilor C. F. R.-eului pe urma lor, maţi mai cârti. Unde mai 
pui apoi alişverișul pe care-l fac „congresiştii“ cârciumelor, hote- 
lurilor, lui Tănase etc... Dar încălțămintele stricate de-atâta defilat, 
hainele rupte, şifonate, chica sbârlită, rutele îmbâcsite de nădușală, 
bătăturile strivite în învălmășală... cari toate, toate, scot banul din 
buzunarul congresiştilor cu tăblițe, trecându-l în al pantofarilor, 
croitorilor, bărbierilor, spălătoreselor, pedicuriştilor etc. 

E de mirat, cum oameni deștepți ca di Cezar Mereuţă, apoi 
proprietarii de hoteluri și ceilalți interesați din Capitală au putut 
pierde momentul, fără să se sesizeze de urmările atât de păgubi- 
toare pentru ei, a contramandării scurgerii spre București a hăita- 
șilor partidului dela putere. 

— Ce puteau face? 

— Cum ce puteau face? —— repetă, enervat de întrebare, 
glăsuitorul. Dar Vodă e numai al unora, nu-i a! tuturora? Şi Pa- 
latul nu era în calea lor? Nu se puteau prezenta și ei în audiență; 
cum se prezintă oricare jantehaş, cerând amânarea rezolvirii crizei 
de guvern până după spartul târgului dela 15 Noemvrie? 

— Că bine zice! — întrerupe unul. 

— ţi dai mata seama ce condei pentru atâți bucureşteni 
debarcarea în aceeaşi zi a 100.000 de flămânzi din provincie? 
Dar liberalii duceau, cu siguranță, 200.000. Ca să nu mi se poată 
spune, însă, că exagerez, să-i reducem la jumătate. Ei, socotind 
de căciulă — cum socoțise un ziarist -- o cheltuială numai de 
450 lei (drum, casă, masă) — netrecând în socoteală oalele 
sparte —— suma cheltuită se ridică la suma respectabilă de 45 
milioane lei, bani peşin. Sumă care intra în teşghelele bucu- 
reştene. Şi dumnealor ?... (în loc să *ncheie fraza, vorbitorul, în- 
tinzând palma, suflă un fulg imaginar). Cu filosofia: pică pară 
mălăiaţă... — n'ajunge nimenea la creangă verde. Eu, nici 24 de 
ore nu l-aș mai fi tolerat pe dl inginer Mereuţă în fruntea căilor 
ferate. Încă a doua zi l-aş fi trimis la plimbare. Mai poate fi vorba 
de rămânerea unui asttel de papă-lapte în fruntea unei instituţii 
care are deiicite de miliarde? lată examenele acestor domni cu glasul 
scăzut, dar cu lefuri strigătoare, de-ar putea trăi sate 'ntregi din ele! 

— Că zici ceva! 

— Da nu-i așa? Pe câţi falimentari nu i-ar fi pus în picioare 
alișverişul dintr'o astiel de zi! Dar medicii, farmaciștii, droghiştii, 
crezi c'au pierdut puţin? Şi şi nătăfieţele ăstea au stat cu mânile "n 
sân, să le pice de-a gata porumbii îfripţi. Dacă-și puneau și 
ăştia *n mișcare influența, împreună cu ceilalți păgubiţi, nu cred 
să nu fi putut obținea prelungirea crizei până după 15 Nov. De- 
acum, paşte murgule... 

— Dar ce au a face ăştia cu adunarea? — întreabă unul 
din ceilalţi doi. 

Cel întrebat, arătând spre al treilea: 

— Imtreabă-l pe dumnealui! 

Cel vizat, arătându-şi cicatricea unei răni dela cap: 

— Tu eşti virgin de ăstea, se pare; n'ai iost la astfel de 
congrese. 

— Nu, 

—— Norocul tău și — vorba duninealui —- ghinionul medicilor 
şi-al farmaciştilor. 

— Vedeţi, de aia ziceam să nu vă iuțiţi, dacă vreţi să jude- 
cați drept. Şi tot daia zic iarăşi: Dă Doamne alegeri cât ma 
adeseori ! 

—- D-ta o zici? 

— Vezi bine că eu. Fiindcă dacă mergem cu judecata numai 
un pic mai departe decât ni-e lungul nasului, trebuie s'ajungem 
la concluzia că, azi, alegerile pentru Corpurile Legiuitoare sunt cel 
mai indicat mijloc de. a mai scoate şi pune n circulație atât banii 
storşi de teascul fiscului pentru fondurile secrete, cât și pe cei ai 
“celor cu degete lungi, ai gangsterilor politici, care, ştiind ce 'n- 
vârteli le-ar putea înlesni un mandat, sunt în stare să-și cheltuiască 
ultima lăscae, ca să-şi vadă numele ieşind biruitor din urnă. Şi "n 
vremurile ăstea de șomaj şi desnădejde îşi mai deslipeşte Ro- 
mânul maţele de șira spinării; ba-şi mai cârpește și câte-un necaz 
din multele care-l copleşesc... Că ?n alegeri, şi dacă nu plouă, 
dar pică... pică, totuși. 

Și — arătând spre unul din tovarăși — fiindcă mata spuneai 
că pentru a egeri se găsesc sute de milioane, dar pentru plata la 
timp a salariilor, pensiilor etc. ba, te rog să mărturiseşti, dar cu 
mâna pe inimă, dacă s'au plătit vreodată acestea mai regulat ca *n 
vremea alegetilor? 

— Ibrişin cu miere tras prin gura tlămânzilor în vederea votării. 

— Ibrișin-neibrişin, e vorba să stabilim realitatea. 

Nu sunt deci — în vremuri ca ăstea — aşa de condamnat 
alegerile, cum s'ar părea la prima vedere. Unde mai pui apoi că'n 
vremuri de pace, alegerile parlamentare sunt tocul în care se 
călesc voinţele ferme, sunt lupta care selecționează caracterele. 

— Ca-ra-cle-re-le? — repetă unul ironic. 

— Da, ca-ra-cte-re-le! Mata te-ai expune baionetei sau glon- 
telui pentru principiile politice ale candidatului matale? 

— Cel care-o face, poate îi însă un exaltat... 

— In comparaţie cu cel care se face camfor în caz de pri- 
mejduirea pielcuței... Dar dacă a jurat pe acele principii și ține 
să-şi respecte jurământul ?... 

— In cazul acesta n'am zis nimic. 

—— Ei vezi? Va să zică alegtrile pot îi şi proba de toc a 
statorniciei sub acelaşi steag. Uite, chiar la alegerile acestea câţi 

trădători ai steagului căruia-i juraseră credință mau ieşit la iveală. 
De ce? 

— Fiindcă atunci când se 'nrolaseră sub el, credeau că, 
după guvernul care-a plecat, ei vor fi beneficiarii puterii, — îi dă 
altul răspunsul. 

— Caractere, nu-i aşa? 

— Şi patrioți care luptă pentru principii... — adaogă celalalt. 

— Pentru principiile celui cu pânea şi cuțitul în mână. 

— O societate conştientă, condusă de comandamentele mo- 
ralei, ar trebui să stigmatizeze pe vecii vecilor astfel de cățeluși. 
Noi însă, în loc de a-i da la fund pe acești aviatori ai politicei... 

— „le strângem mâna şi-i îmbrățișem. 

— Ba-i şi pupăm. 

— Votul, dom'le, votul... De ce să-i dai cu piciorul când 
ți se oferă? 

— Fiindcă îmbrățişarea dezertorilor demoralizează pe ostașii 
credincioşi steagului. 

— Câtă vreme va hotărî numărul voturilor, indiferent de cine 
sunt date, tot aşa are să fie. E unul din relele, poate cel mai mare, 
aduse de sufragiul universal. - 


— larăşi uitaţi de reversul monedei, — intervine cel mai în 
vârstă, care ne mai ajungând la vorbă, tăcuse în cursul dialogului 
din urmă, purtat de ceilalți doi — uitaţi că, dacă n'ar avea tot 


natul drept de vot, abia s'ar prelinge câte ceva din fondurile se- 
crete și din wertheimurile ahtiaţilor de mandat, în chimirul celor 
flămânzi, cu sufletul în palmă. Răul e compensat deci şi de-un bine. 

Să-mi daţi acum voie să reiau firul capetelor de acuzaţie 
aduse împotriva celor care-și asumă răspunderea. i 

Apoi,-cu degetul arătător îndreptat spre conmeseanul din față-i : 

— Mata te revoltai împotriva celor care-şi „adună lefurile 
cu grebla“. 

— Şi mata nu te revolţi? — întrebă, parcă ieşit din pepeni. | 
cel vizat. 

— Nu, fiindcă şi eu sunt de părerea — pe care mata inten- 
“ționat o ignorezi — a candidatului lui Grigorie Alexandrescu la 
Divanul Ad-hoc, că: 

„„într”o țară fericirea generală se compune totd'auna din 

acea particulară”. 

Judecă şi mata: Ce progrese, ce bunăstare obştească să rea- 
lizezi cu sărântoci? Mata nu te-ai bucura să poți auzi măcar tot 
pe al sutălea Român lăudându-se, cum se lăuda acei candidat de 
acum trei sferturi de veac, şi cum azi nu se laudă, dar fac — spre 
norocul "Țării — încă destui patrioți: mavrozi, căpăţâneni, stăneşti, 
popeşti, nițăbanci sau nastaești... cum îți place matale să-i botezi? 

„Ca un iconom politic, prin mici slujbe, mici lefşoare, 

Am îmbogăţit eu statul, cumpărându-mi moșioate. 

lar guvernul ce văzuse vrednicia și talentul, 

Imi da ranguri pe tot anul, siluind Regulamentul, 

Pe când mulţi păcătoşi alții, lipsiţi de capacitate, 

Servind ţării din pruncie, stau cu buzele umflate“. 

— Mai înţeleagă-te sfântul, că eu... 

— Deși nu-i nimic greu de 'nțeles în ceeace spun. Şi te 
mai revoliai mata că nu se dă socoteală publică de sumele im- 
presionante incasate pe urma introducerii timbrelor de aviaţie. Eu, 
regret că nu pot îi de acord nici în cazul acesta cu revolta matale. 
Ba, nu numai că nu mă revolt cu mata, ci, oricât m'aţi condamna 
şi de astă dată, zic: Dă Doamne s'ajungă cât mai puţini gologani 
din incasări la destinaţie ! 

— Asta "nsemnează pur și simplu: complicitate! — se reped 
cu gura ceilalți doi, foarte indignați. 

— Firește, dar cu cei care vreau binele, nu răul fiilor țării! 

— Cum? 

— Păi nu vedeţi că nici nu s'au răcit bine trupurile scum- 
pilor noștri aviatori de pe aerodromul X. şi deja alte trupuri se 
scot din mare sau de sub fârâmăturile avioanelor din localitatea Y? 
Nu v'ați înspăimântat încă de-atâtea prăbușşiri, de-atâta nenorocire? 

— Vorbim de incasările pe urma timbrelor de aviație, 
dom'le... 

— Păi eu despre ce vorbesc? 

„— Adică cum? Se prăbuşesc aviatorii din văzduh, fiindcă 
majung sumele incasate Ja destinaţie? 

— Dimpotrivă, — replică cel cu ochelari. Se prăbuşesc, 
fiindcă ajung. Că de-ar ajunge, unde trebuie, numai jumătate din 
sumele care se cheltuesc pentru cumpărare de avioane, și numărul 
avioanelor s'ar reduce la jumătate, deci, implicit, şi numărul vic- 
timelor pe care le cere, la noi, aviația. Câtă vreme dacă incasările 

ajunse la destinație se dublează sau triplează, fireşte că se dublează 
şi triplează şi parcul de avioane şi, în consecință, şi numărul du- 
reroaselor jertfe de fraţi de acelaşi sânge. De aceea, repet: Dă 
Doamne să-şi piardă destinaţia cât mai însemnate sume din cele 
incasate pe timbrul de aviaţie. Altfel, ne curățim cu toții: care prin 
avioane, care sub avioane. 

Ceilalţi doi se uitară lung unul la altul, par'c'ar fi voit să se 'n- 
țeleagă asupra răspunsului drastic pe care să-l dea. 


— Păi nu-i aşa? — încheie tomnaticul, foarte serios, băgând 
de seamă că de continuat și-aşa nu mai poate fi vorba. 
— Ascultă stimabile, —- începe cel mai bun de gură, tră- 


gându-și, nervos, scaunul mai aproape de masă. Aveam în liceu 
un profesor de limbile clasice, foarte original. Dar despre origi- 
nalitatea lui, poate altă dată. 

Intro oră, enervat de felul cum schingiuia un coleg versurile 
lliadei, se adresă clasei: 

—- Care știți scanda frumos, aşa cum v'am învăţat eu? 

Din banca penultimă se ridică o mutră, serioasă de tot — 
în izbitor contrast cu felul ei de a fi. Patruzeci de perechi de ochi 
jucăuşi, din patruzeci de feţe înviorate de speranța unui intermezzo 
hazliu, se "ndreptară de-odată spre cel ridicat în picioare. 

— No cântă domnule! Da frumos... 

Camaradul, degajându-și putintel gâtul din gulerul cam strâmt 
și dregându-și glasul, începu întradevăr să cânte. 

Nu știu dac'o fi 'nțeles ceeace scanda, dar hexametrii lui 
Homer parcă ne vâriseră arcuri sub șezut, că 'ncepurăm să săl- 
tăm în bănci par'c'am îi fost toți încăiecați pe calul lui Mihnea 
din balada lui Bolintineanu. 

Incurând însă ochii noștri se deslipiră de carte, urmărind 
numai atitudinea profesorului. „Cântărețul“ îl imita așa de perfect 
în ridicarea şi coborirea glasului, în pianissimo-uri şi 'n cre- 
scendo-uri, în timbrul vocii chiar, încât dacă nu l-am îi văzut, am 
li jurat că scandează profesorul. 

Cu mânile peste gură, gata de a da — întrun hohot ho- 
meric — cinstea pe ruşine, aşteptam, cu respirația reținută, inter- 
venţia care nu mai putea întârzia. 

Faţa profesorului se coloră de-odată de-o undă de roşață, 

Arcul încordării noastre sia să plesnească. Acum... acum... 

Colegul — stofă admirabilă de actor — făcea însă pe niznaiu, 
urmându-şi, foarte serios, cântatul, ceeace încărca și mai şi at- 
mosfera gata-gata să explodeze. 

Abia când simți din curmarea respiraţiilor că întreaga clasă 
e pe punctul de a da 'n clocot şi că profesorul nu-l mai urmă- 
reşte 'n carte, ci-l sfredeleşte din priviri, ridică ochii spre el. Când 
li se "ntâlniră ochiadele, cel roşu îngălbeni, cel galbăn roși. 

O scurtă pauză penibilă. Apoi, profesorul, clătinând mustrător 
din cap, readuse sângele în inima colegului, sacadând pe un ton 
mai mult prietenesc: 

— Mai dă-te dracului !... 

Delicventul era prea bun elev, ca să-l umilească lungindu-i 
urechile în faţa clasei. 

— Şi de ce-mi spui tocmai acum întâmplarea asta? — se 
adresează cel cu ochelari povestitorului. 

-— N'ai înțeles motivul? 


— Nu. 
— Ca să nu-ți spună direct matale ceeace a spus profesorul 
elevului său, — îl lumină al treilea. Prea ţi-ai bătut joc astă-seară 


de buna noastră credinţă! 


Şi uite-aşa, împletind în urzeala ironiei bătătura seriozităţii, 
a temperat omul cu bun simț iureșul unor guri care ne beliau în 
public obrazul, cu destăinuiri, pe care dacă le putem spune, în- 
dureraţi, între noi, nu le putem striga'n urechile străinilor, care 
jubilează auzindu-le. | 
S. Tamba 


00, 

Părintele G. D. Cruceanu, Mare Comandor al Sfântului Mor- 
mânt, ne informează din lerusalim, între altele, că „atât Căminul 
românesc cât şi bisericuța „Sfânta Treime“, situate pe malul lor- 
danului, în apropiere de Marea Moartă, sunt ridicate prin stă- 
Tuința maicei românce Portiria, din Rășinari, şi a sorei sale Do- 
brița Mihalcu, din Ialomiţa“. 

In lerusalim însă „unde toate neamurile creştine au frumoase 
aşezări bisericeşti, în care închinătorii lor găsesc întotdeauna adă- 
postire, povățuire, chiar sprijin şi ajutor, — noi Românii suntem 
Singurii care n'avem pentru închinătorii noştri nici măcar un bordeiu, 
-deşi credința şi religiozitatea sunt virtuţi care au împodobit în- 
totdeauna vieaţa noastră creștinească“. 

De aceea Sf. Sa cu drept cuvânt spune că „neamul româ- 
nesc trebuie să se afirme cu toată demnitatea în sfânta cetate a 
lerusalimului, prin ridicarea unei biserici, care să învedereze tuturor 
religiozitatea noastră strămoşească, şi a unui cămin, care să adă- 
postească pe închinătorii noştri pioşi care merg să se închine la 
sfintele locuri“. 

Inițiativa, se spune, sar fi luat. Noi suntem insă mai neîn- 
crezători decât părintele Cruceanu şi am fi bucuroşi ca faptele 
să ne facă de minciună, dar „iniţiativa“ va rămânea tot iniţiativă 
atâta vreme cât nu se va găsi un al doilea arhiereu ca părintele 
episcop Nic. Ivan dela Cluj, care să-şi pună întreg sufletul întru 
înălțarea Bisericii şi Căminului nostru românesc în sfânta cetate. 

Altceva, dacă ar fi vorba de un Cazinou, cu ruletă.... He-hei 
de când ar fi în funcțiune! Fireşte, nu pentru închinătorii Sfân- 
tului Mormânt, ci pentru cei ai ochiului Mamonei. 

Th. Capidan, Aromânii. Dialectul aromân, studiu linguistic. 
Academia Română. Studii și cercetări. Bucureşti 1932. Imprimeria 
Naţională. Pag. X + 575. 

Lucrările prof. Th. Capidan despre Meglenoromâni (2 vo- 
lume), Fărșeroţi, Românii Nomazi (Studiu din viața Românilor 
din Sudul Peninsulei Balcanice), despre influența limbii alba- 
neze, siave (Elementul slav) și bulgare în dialectele limbii noastre, 
precum și studiul prezent au contribuit în cea mai mare măsură 
la cunoașterea temeinică a dialectelor: aromân și meglenoromân 
şi la problema formării limbii românești. Chiar dacă mau putut 
fi lămurite definitiv toate problemele pe care le pun dialectele 
transdanubiene, totuși contribuția științifică a acestor lucrări 
întrece aşteptările noastre, prin remarcabila rile li în expunere 
şi prin bogata lor documentare. Ele vor fi totdeauna genera- 
toare de idei pentru viitorii cercetători. 

Din partea Academiei Române, lucrarea „Aromânii“ a fost 
onorată cu marele premiu „Eliade Rădulescu“ al Statului, re- 
cunoscându-i și prin aceasta munca intensă şi fecundă în re- 
zultate a prof. Th. Capidan. 

Trebuie să remarcăm, dela început, că filologia română 
simțea tot mai mult lipsa unui studiu științific despre tulpina 
cea mai viguroasă a Românismului sud-dunărean, care a avut 
un rol istoric important de afirmare a acestei vigurozități în im- 
periul bizantin. Se împlineau aproape patruzeci de ani de când 
regretatul prof. G. Weigand, dela Univ. din Lipsca, publica stu- 
diul : Die Aromunen, ethnographisch- philologisch- historische Un- 
tersuchungen (vol. | în î894; vol. Il în 1895). De sigur că în 
mintea d-lui C., elevul acestui profesor, germina de mult ideea 
alcătuirii unui studiu linguistic mai amplu și mai documentat 
despre fraţii săi. 

Punerea la contribuţie a tot ce s'a scris în ultimele aproape 
patru decenii despre Aromâni, precum și rezultatele cercetărilor 
personale se oglindesc la fiecare pas în această lucrare. E cel 
mai evident exemplu de progresul realizat de un elev, devenit 
însuși maiestru. 

Studiul prezent cuprinde propriu zis patru mari capitole. 
In capitolul introductiv (pp. 1—45), d. C. ne vorbește despre 
numele și răspândirea Aromânilor în Peninsula Balcanică, ară- 
tând tulpinele acestora. Discută apoi problema interesantă, dar 
dificilă din lipsa documentelor istorice, a patriei primitive a Aro- 
mânilor. Arată, în continuare, numărul aproximativ al acestora, 
ocupaţia lor şi situația culturală. 

O parte din concluziile acestui interesant capitol s'ar putea 
expune astfel : 

Aromânii (şi Dacoromânii) sunt singurii Români care pă- 
strează în denumirea lor etnică pe lat. Romanus. In graiul aro- 
mân, cuv. latinesc prezintă forma Armân, iar la Românii din Al- 
bania Rămân, fără proteza lui a. Ceilalţi Români, Megleniţii și 
Istroromânii, se numesc Vlahi, termin care sa dat tuturor Ro- 
mânilor de cronicari şi chiar de unii învățați streini. Grecii îi 
numesc pe Aromâni Cuţo- Vlahi „Români șchiopi“, Sârbii Ținţari, 
ar "Turcii  C obani, după îndeletnicirea. lor de căpetenie, păsto- 
ritul (pt. originea acestor numiri, v. p. 5-6). Terminul de Ma- 
cedoromâni este impropriu, fiindcă ei locuesc și în aite re- 
giuni din Pen. Balcanică, nu numai în Macedonia (v.p. 3—11). 

In lipsa unei statistici precise, d. C. crede că numărul lor 
poate îi socotit între 300.000-—350.000 (p. 32). 

Astăzi, după noua configurație politică a Peninsulei, ei lo- 
cuesc în următoarele țări : 

In Grecia (150. 000), în Tesalia și Epir, în masse compacte. 
Strămoșii acestora au fost eroii legendari în luptele pentru nea- 
târnarea Eladei. Apoi în Olimp (cu prelungiri, dealungul mării, 
până la Caterina) și aproape de Salonic (în jurul centrelor lor: 
Vodena şi Veria). La răsărit de Salonic, ei se află şi în Cavala, 
Sear, Drama, Xanti, etc. După mărturisirea d. C. „în această 
parte a Macedoniei nu există așezare omenească, unde să nu 
se afle și familii aromânești“. Au dispărut aproape în Acarnania 
și Etolia. 

In Jugoslavia (100.000), în masse compacte, în jurul ora- 
șului Bitolia şi în centrele Magarova, Târnova, Moloviște, Go- 
peș, Cruşova, etc. In spre Nord dela aceste localităţi, ei există 
și în aproape fiecare oraș. | 

in Albania (65.000), în regiunea dinspre mare, numită Mu- 
Zachia, apoi în Ceameria (în faţa insulei Corfu), în regiunea Co- 
riței şi Premeti. Mulţi sunt în "orașele Berat, Tirana, Durazzo, 
Elbason și Cavaia. 

In Bulgaria (40.000), în partea apuseană, începând cu So- 
fia, nu există localitate mai mare unde să nu fie familii aro- 
mânești. Ei ajung de se unesc cu Românii din Nordul Dunării. 
Au dispărut cei din Balcani, Rodope și Tracia orientală, pome- 
niţi de istoriogratii bizantini. 

In urma răsboiului greco-turc, din deceniul trecut, au fost 
colonizați pe locurile lor mulți Greci din Asia-mică. Din această 
pricină, începând cu anul 1925, au venit mulți în Dobrogea și 
au fost colonizați în deosebi pe linia Turtucaia-Silistra= -Bazargic- 
Balcic-Cavarna şi până la mare. Aici ei reprezintă un element 
de ordine, un exemplu la curățenie, hărnicie Și mândrie națională. 

De unde vin acești Români, e problema cu care se ocup 
d. C. în cap. „Patria primitivă a Aromânilor“ (pp. 22—30). Nu 
mai încape astăzi nici o îndoială că limba română, ori din Nor- 
dul Dunării ori din Sud, este continuatoarea limbii latine a 
acestor regiuni. Autorul arată că aspectul linguistic al dialec- 
tului aromân ne face să considerăm că Aromânii, în veacurile 
trecute, locuiau mai spre nord de regiunile pe care le ocupă 
astăzi, în nemijlocit contact cu strămoşii Dacoromânilor, Me- 
glenoromânilor și Istroromânilor. Strămoșii Aromânilor și Me- 
gleniţilor se pare că au locuit în partea nordică răsăriteană a 
Peninsulei, pe când partea apuseană era ocupată de înaintașii 
Istroromânilor. E probabil că și în părţile sudice ale Peninsulei 
s'au putut păstra resturi de romanitate, “fără să fie grecizate. Do- 
vadă despre acestea ar putea servi numele vechi de localități 
păstrate numai de Aromâni, ca: Bâiasă (localit. și râu) lat. Va- 
vissa, Lăsun (== gr. Elasona) și Sărună lat. Salona (Salonic), 
relevate, cu înfățișare convingătoare, pentru întâia dată de d.C. 
(p. 27-28). Informaţiile istorice și cronicarii bizantini, menţio- 
nează pe înaintașii Aromânilor, în regiunile pe care le ocupă 
astăzi, începând cu sec. VIII. In sec. XI (1066, după cron..ke- 
kaumenos) Vlahii din aceste părți sau răsculat împotriva impe- 
riului bizantin. Se pare că organizaţia lor politică din această 
vreme se bucura de o semnificativă independență (Gh. Murnu, 
Ist. Românilor din Pind. Vlahia-Mare: 980—1259 Buc. 1913). 
In sec. XI așezările lor se întind până aproape de Constanti- 
nopol și inspiră teamă împăraților. Documentele istorice vorbesc 
de Vlahia Mare (în Tesalia), Vlahia-Mică (în Acarnania şi Etolia) 
și de Vlahia-de-Sus (în Epir). Aromânii sunt dealtfel primii Ro- 
mâni pomeniți în istorie. Coborirea lor din partea Nordică a 
Peninsulei s'a început probabil în sec. VIII—LX. Până în acest 
secol și în dialectul aromân s'au întâmplat evoluțiile limbii la- 
tine identic cu celelalte dialecte ale limbii noastre. Scriitorul 
Kekaumenos ne spune că Aromânii petreceau vara, cu turmele 
lor, pe munții Bulgariei, iar la iernatec coborau în Tesalia (p. 
25). Autorul discută deosebirile de vederi dintre istorici și fi- 
lologi, susținând (împotriva filologilor) că Aromânii s'au putut 
menținea, în calitate de păstori, și în zona de influință gre- 
cească, fără să fie grecizați. Sfera de influență greacă dezna- 
ţionalizatoare nu trebue so credem că înaintează mult în spre 
nordul Peninsulei, ci trebue s'o limităm, cum arată autorul (apro- 
bat și de d. orga), la litoralul mării (p. 26), Coborirea din Nord 
a Aromânilor se poate sprijini și pe afirmația cron. Kekaumenos 
(„ei locuiau mai întâiu în apropierea fluviului Dunăre și Sau, 
numit Sava). Cauza coboririi lor spre Sud poate fi şi stabilirea 
Slavilor în masse tot mai compacte și venirea Turcilor în Europa. 

Acest capitol expus succint şi luminos de autor, este o contri- 
buție însemnată pentru Patria străromână, nord și sud- dunăreană. 

In partea | (pp. 46—135) întâlnim o expunere bogată și 
critică a scrierilor despre dialectul aromân. 

Primele probe de limbă aromânească ne vin din „gura în- 
vățaţilor aromâni“, din sec. XVIII, care, spre deosebire de litera- 
tura “religioasă, istorică, etc, dacoromână, sunt scrise cu alfabetul 
grecesc, nu cu cel chirilic, căci „scrierea cu slove chirilice n'a 
fost cunoscută la Aromâni“ (p. 48). Obiceiul de a scrie cu slove 
grecești nu-l aveau numai Aromânii, ci şi Slavii din Macedonia. 

Activitatea cărturarilor aromâni din acest secol o împarte 
d. C. în două direcții. De-o-parte admiratorii culturii grecești, 
convinşi că numai în această imbă se poate cineva cultiva. 
Aceştia căutau cu orice preț să învețe pe Aromâni grecește. 
Dintre aceștia fac parte: protopopul Theodor Anastas Cavallioti 
din Moscopole, — despre care învățatul german ]. Thunmann, 
prof. la univ. din Halle, spune că era „cel mai învăţat dintre 
Aromâni, care nu cu puțin folos a învățat limbile tilosofia și 
matematica“ (p. 50) — și „dascălul“ Daniil Moscopoleanul.: 

Intra doua direcţie d. C. grupează pe învățații aromâni 
care credeau nenaturală educaţia în grecește şi militau pentru 
educația Aromânilor „în graiul lor de acasă“. Cel mai important 
reprezentant al acestei direcții, cunoscut până acum, a fost pro- 
.topopul aromân din Posen (Prusia Meridională), Constantin Ucuta, 
care din străi 'i are grijă să scrie și să tipărească (la Viena, în 
1797) un abecedar cu scopul de a învăţa pe copiii Aromânilor 
limba părintească. „Codex Dimonie“, o impunătoare culegere de 
texte religioase, care se citeau în biserică şi acasă, traduse din 
grecește, pare a îi opera a mai multor Aromâni de prin părţile 
Albaniei (p. 65) sau a vreunui membru din familia Dimonie, la 
care sa găsit acest manuscris. 


Pentru cercetătorul imparţial, activitatea acestor învăţaţi 
aromâni, izvorită din îndemn propriu, reprezintă o dovadă ne- 
îndoielnică despre capacitatea și dragostea de carte a Aromânilor, 
care în această vreme nu știau probabil nimic despre fraţii lor 
din Nordul Dunării, apăsaţi de stăpânirea Fanarioţilor. 

Activitatea scriitorilor aromâni din sec. XIX din Austria și 
Ungaria („doftorul“ Gheorghe C. Roja din Pesta și G. Boiagi, 
prof. de greacă la Viena) se desfășoară de sigur subt influența 
învăţaţilor din Ardeal, reprezentanții curentului latinist. Aceștia 
se folosesc în scrierile lor de alfabetul latin și din activitatea 
lor voiau să creeze o stavilă împotriva curentului grec des- 
naționalizator. 


-În continuare, d. C. ne expune (p. 90—9i) în mod critic, 
primele încercări de studiere științifică a dialectului aromân, în- 

cepând cu „Dizertaţia pentru începutul limbii românești“ și 
introducerea la Lexiconul budan al lui Petru Maior, continuând 
cu scrisorile lui Eliade Rădulescu din „Curierul de ambe sexe“ 
(vol. | şi Il), bazate pe o adâncă cunoaştere a acestui dialect; 
și cu gramatica aromânească a lui |. C. Massimu (din 1862), 
publicată iarăși cu cheltuiala a doi inimoși aromâni, etc. 

Interesul pentru dialectul aromân creşte în jumătatea a doua 
a sec. XLX, odată cu deschiderea primelor școale româneşti în 
Macedonia, de Statul român (în 1864) la îndemnul lui D. Bo- 
lintineanu, ministru de instrucție. Se creează burse pentru tinerii 
aromâni ca să poată învăța carte românească în Vechea Țară. 

Filologi de seamă, ca slavistul Fr. Miklosich şi G. Weigand 
(care întreprinde mai multe călătorii și cercetări la fața locului) 
prezintă întro nouă :umină importanţa acestui dialect pentru 
originea limbii române. Fie profesorii aromâni, care-şi fac școala 
în Ţară (Șt. Mihăileanu), fie elevii lui G. Weigand (P. Dachselt, 
A, Dunker), fie învățații engleji (A. ]. B. Wace şi M. S. Thompson), 
toți acordă cel mai deplin interes pentru viaţa și limba acestei 
importante ramuri a Românismului. lar în deceniile din urmă 
mai ales Per. Papahagi (v. Capidan, pp. 115—118) și autorul 
studiului „Aromânii“ contribue în însemnată măsură la cunoa- 
șterea limbii și vieții patriarhale a acestor frați ai noștri. 

„Literatura dialectală“ la Aromâni (pp. 124—135) este schi- 
țată de d. C., arătând valoarea ei pentru studiul dialectului. Din 
bibliografia acestui capitol constatăm că autorul a trecut în re- 
vistă toate publicațiile periodice și lucrările cunoscute până acum. 
Informaţiile de aici vor servi în mare măsură pentru o biblio- 
grafie a literaturii populare aromânești. 

In Partea a l-a din lucrarea d-lui C. (pp. 136—198) ni se 
arată limpede locul dialectului. aromân în domeniul limbii ro- 
mâne, specificând particularitățile gramaticale mai caracteristice 
ale acestuia. Este foarte interesant și intuitiv capitolul despre 
elementul latin din dialectul aromân “(pp. 144 —155). El demon- 
strează că Aromânii, deși au fost izolați mai bine de un mileniu 
de trunchiul Românismului carpatic, totuși limba lor nu arată 
nici „0 alterare esențială în structura ei internă“. Dimpotrivă, 
conservatismul, în ce privește fondul latin, este mai accentuat 
tață de limba Meglenoromânilor și a Istroromânilor. „Secretul* 
acestui conservatism îl explică d. C. prin numărul mare al 
Aromânilor și prin organizaţia lor socială în „fălcări“ şi „cel- 
nicate“, „ducând, în tot timpul îndeletnicirii lor cu păstoritul, o 
viață izolată faţă de Greci și de celelalte popoare balcanice”. 
Lista de cuvinte latine sau de evoiuții semantice ale acestora, 
pe care le consideră d.C. caracteristice numâi aromânei, este 
impresionantă și dă de gândit filologului. Insă credem că ei i se 

poate aplica părerea d. C. despre elementul grec din aromână: 
„dialectul aromân, nefiind cercetat în toate ținuturile locuite de 
Aromâni..., war fi lucru de mirare ca, la o încercare de exploatare 
pe teren a acestui graiu, să se dea de elemente nouă, care să 
pună într'o nouă lumină întreaga problemă a elementului grec 
din dialectul aromân“ (pp. 155—156). Fără să știrbim valoarea 
sugestivă a acestui capitol, menționăm că în cercetările noastre 
pentru Atlasul linguistic român, am întâlnit şi în Nordul Dunării 
unele cuvinte jatine sau evoluții semantice caracteristice aromâniei 
(amiridz „adăpostesc vitele “la prânz” şi „locul de adăpost“; 
deapăr „smulg cuiva părul din cap“ ; bătrân, cu sensul de „vechiu“ 
în „casă bătrână“, adică veche; dzeană, pe lângă sensul de 
„geană“ sau „sprânceană“ are și pe cel de „culme“, „coamă“ 
de deal; macră se zice şi în dacoromână despre „carnea fără 
oase“, pe o arie destul de întinsă; mă inverinez „mă supăr“, etc.) 

Rămâne însă faptul curios, relevat de d. C. (p. 154) că 
multe din cuvintele latine în dialectul dacoromân, au fost sub- 
stituite prin împrumuturi slave, pe când în dialectul aromân 
aceleași cuvinte au fost înlocuite cu forme greceşti. Se pare că 
Dacoromânii au avut mai intens contact cu Siavii, iar Aromânii 
cu Grecii; dispariţia cuvintelor latine și înlocuirea lor cu altele 
streine s'a întâmplat dupăce Aromânii se despărțiseră de Daco- 
români. 


Interesante și inovatoare sunt paginele care tratează ele- 
mentul grec vechiu (mai puţin numeros) și modern (foarte nu- 
meros, ca şi cel siav din dialectul dacoromân) și cel albanez 
din dialect. Semnificativă este lista de 54 de cuvinte latine, 
păstrate numai ia Albanezi și Dacoromâni (pp. 170—172). Lipsa 
acestora în aromână nu se poate explica numai prin dispariţie, 
ci, cum susține d. C. (p. 170), ele reprezintă „un indiciu pentru 
o ma! mare apropiere... între Albanezi și Românii din Nordul 
Dunării, decât între Albanezi şi Românii din Sudul Dunării“, 
în epocă străromână, deci înainte de desmembrarea Românilor. 

Studiul elementului slav, în mare parte comun și identic 
tuturor dialectelor limbii noastre, reclamă o comunitate intensă 
între Dacoromâni, Aromâni, Meglenoromâni și Istroromâni. lar 
după despărţire, Aromânii mau încetat raporturile cu Slavii, căci 
în graiul lor există cuvinte slave pe care nu le au Dacoromânii. 


Elementul turcesc, ca număr, urmează după cel grecesce 
Pătrunderea lui se explică prin îndelungata stăpânire turcească, 
de care scapă Aromânii abia după Răsboiul balcanic (1912). 
In structura gramaticală, ca și cel grecesc şi slav, n'a avut o 
influenţă însemnată. Elementul turcesc a început chiar să fie în- 
locuit cu cel grecesc, bulgăresc, sârbesc din graiul noilor stă- 
pânitori. 

Raporturile comerciale ale Aromânilor cu Veneţia şi cu alte 
orașe italiene, instrucția pe care o dădeau copiilor în școlile 
italiene („ca:să fie în stare a scrie curent frânceasca, italiana și 
să ţină registrele de comerţ“), precum și tipărirea de cărţi explică 
numărul cuvintelor italiene pătrunse în dialect direct sau chiar 
prin filieră grecească. 


Cunoaşterea tuturor limbilor din Balcani, i-a permis d. C. 
să arate că Aromânii n'au fost numai primitori de cuvinte și de 
influenţe streine, ci, ca un element hotărîtor prin intelegenţă, 
curaj, mândrie şi vioiciune în Peninsulă, a împrumutat Grecilor, 
Buigar lor, Sârbilor şi Albanezilor un număr destul de mare de 
cuvinte aromânești. 

După ce d. C. ne arată deosebirile de graiu ale tulpinelor 
aromâne (pp. 193-—198), continuă cu partea principală a acestei 
impunătoare opere, prezentând particularităţile din fonologie (pp. 
199-373), morfologie (pp. 373—512), derivațiune (pp. 512—525) 
și din sintaxa dialectului aromân (pp. 525—576). 

Ampia documentare, trimiterea la izvor pentru fiecare cuvânt 
citat, exprimarea îndoielii despre veracitatea unor forme din bo- 
gatele și numeroasele texte dialectale, relevarea în „Observaţii“ 
a discuţiilor ivite în jurul diverseior probleme și discuţia acestora 
dovedesc, din partea autorului, o muncă intensă, demnă de ad- - 
mirat, o ascuţită pătrundere a întregului material utilizat și o 
obiectivitate deplină. 

Eu că cercetările de geografie iinguistică, făcute cu un 
chestionar, la subiecte puţin influențate de şcoală, pot aduce 
completări sau rectificări la numeroasele probleme discutate de 
autor; cu toate acestea, în majoritatea absolută a cazurilor, d. C. 
a fixat cadrul diverselor chestiuni și a sugerat idei nouă: că 
palatalizarea labialelor s'ar fi putut întâmpla și independent de 
dacoromână, că și spre Sud de linia de influenţă greacă a lui 
C. Jireiek sar fi putut păstra resturi de romanitate, etc.) pe 
care urmaşii mau decât să le desvolte și completeze. 

In cursul anului 1932 am făcut, împreună cu d. C., anchete 
linguistice în Dobrogea, pentru ca Atlasul român să cuprindă și 
graiul Aromânilor. Am studiat graiul celor trei tulpini mai carac- 
teristice aie graiului aromân: a Verienilor, Fărșeroților și Gră- 
mustenilor. Din notarea impresionistă a sunetelor. subiectelor 
anchetate ne permitem să facem numai câteva observaţii în legă- 
tură cu lucrarea de care am vorbit: (p. 292). Am întâlnit și cazuri 
de labiaie, nepalatalizate (pl. vulpi etc. în Giumaia și Selia) ceeace 
ar demonstra, dacă acestea nu sunt influințe dacoromâne, că feno- 
menul palatalizării labialelor nu este generali în aromână, cum 


OBCU CLUJ 


— 86 — 


se crede de obiceiu. Se poate admite că fonomenul este relativ 
nou în aromână (cum credem că este și în dacoromână) şi des- 
voltat independent în: fiecare dialect (v. Cap. 309). Cuvintele cu 
labiala nepalatalizată, întâlnite de noi, pot fi probe că nici astăzi 
fenomenul nu este general în aromână (ceeace ne arată și 
dialectul dacoromân, care, în regiuni de palatalizare a labialelor, 
păstrează totuşi cuvinte cu labiala neschimbată. 


Pg. 323. Se spune că lui ce, ci (Clat. c + e, î) din dial. 
dacoromân îi corespinde consecvent în aromână (şi meglenită) 
fe, ți (cazurile de păstrare a rostirii ce, ci se explică, de obiceiu, 
prin influența sunetelor învecinate; v. Capidan, Aromânii. p. 323 
și !dem, Meglenoromânii, p. 131). Noi însă am notat, în aromână, 
și alte cazuri de rostire ce, ci, acolo unde ne-am aștepta să în- 
tâlnim rostirea fe, ți (mai ales în graiul din Selia de Sus) sau 
chiar sunete intermediare, între c și ț (în celelalte comune stu- 
diate). Dacă aceste rostiri nu sunt influinţe dacoromâne (Aromânii 
fiind colonizați în Dobrogea de mai mult de cinci ani), atunci 
notarea noastră militează mai curând pentru existența unei ro- 
stiri ce, ci și în aromână (cum susține O. Densuşianu, în Hist, de 
la langue roum. |, 215, din care s'a desvoitat mai târziu rostirea 
actuală fe, i. Rostirea ce, ci este atestată, pentru Olimp şi de 
G, Weigand (Die Sprache der Olympo- Walachen, Leipzig, 1888, 
"p. 54), iar com. Selia este situată nu departe de Olimp.D.C. 
(p. 321), vorbind despre atestarea rostirii ce, ci, de Weigand, şi 
în  Vlaho-Clisura, Samarina, Seres, spune că toate afirmaţiunile 
acestuia „nu se confirmă“. "Despre textele din Samarina însă, 
însuși Weigand spune că acestea, fiind comunicate de doi în- 
vățători, „k&nnen also auf besondere Treue des Dialektes keinen 
Anspruch machen“ (Die Aromunen, vol. II. p. 359). Deci problema 
rostirii ţe, ţi din aromână mai are nevoie de informaţii nouă, 
luate la fața locului. 


Nu insistăm asupra altor chestiuni de amănunt. Semnalând 
cazurile de mai sus, ne convingem că o anchetă cu un che- 
stionar, pătrunde mai adânc în structura fonetică și morfologică 
a unui graiu de cât basmele care au un lexic aproape ste- 
reotip. 


Am îi dorit, deși este grea situaţia financiară a Academiei 
Române, ca autorul să fi alcătuit un indice mai bogat, care să 
servească și: de dicționar, fiindcă în corpul acestei monumentale 
opere se discută şi se dau multe etimologii. Felul cum este al- 
cătuit singurul dicționar etimologic al dialectului aromân (al d. 
G. Pascu) nu corespunde necesităților, fiindcă în el se admit de 
obiceiu numai etimoligiile autorului, care nu sânt totdeauna cele 
acceptate de toți învățații români și streini. 

Pentru cel care citește lucrarea d. C. și nu cunoaște în 
amănunte configuraţia geografică de după răsboiu a Peninsulei, 
o hartă, cu aşezările diferitelor tulpini aromânești în Grecia, 
Jugoslavia, Albania și Bulgaria ar fi reprezentat o contribuție 
deosebit de utilă. Autorul operei era persoana cea mai indicată 
so facă cu obiectivitatea științifică care-l caracterizează. 


Sever Pop 


RX 


Augusta Dragomir: ..Pagini din ziarul meu“. Versuri şi 
proză. Un volum de circa 100 pagini pline de scris femenin cu- 
rat și mlădios. 

Sunt cântece, pasteluri, cu versificația corectă, lipsită de di- 
buiri supărătoare. In versuri, ca şi 'n cele două bucăţi de proză, 
timbrul precis, plin de vigoare tinerească se împletește în mod 
bizar şi totuşi plăcut cu nota de trisieţe ce se strecoară insistent 
aproape ?n fiecare strofă, în fiecare rând. Astfel pastelurile D-nei 
Drâgomir au prea puţin din surâsul primăverei şi din strălucirea 
soarelui, în schimb e îngrămădit în ele tot aurul toamnei. 

Sunt melancolii ce-ţi umplu sufletul, fără nici o cauză reală; un 
gând fugar, o amintire răsleață au uneori puterea să-ți adune la- 
crimele 'n ochi. 

Intr'un astfel de moment, nedumerită, sentreabă autoarea: 


Dece, dece mă simt bătrână 
In fiecare primăvară, 

Când fruntea albă mi-e senină, 
De cute nebrăzdată încă? 


Şi dece: 


Când reînvie'ntreaga fire 

Port sufletul meu' şovăelnic 

In mână ca pe-o lumânare 

A cărei Hacără 'n bătaia 

De vânt, înclină să se stângă... 


Sau întralt loc, chinuită de'ndoială: 


Măntreb de nu-s şi eu o nălucire 
— Privind încremenirea-mi statuară, -— 
Căci port în ochi ceţoasa lor lucire... 


Spaţiul nu ne îngădue să reproducem mai mult. Ţin să 
adaug însă că volumul D-nei A. Dragomir, după telul cum se pre- 
zintă, merită să fie apreciat. 

Ecat. Pitiș 


> 

„Omagiu profesorului Onisifor Ghibu“. (Nr. 6 din pu- 
blicaţiile revistei „Satul şi Şcoala“). 

Azi, când politica absoarbe nu numai atâtea energii cărtură- 
rești, care ar putea fi mult mai de preţ în alte domenii, ci şi in- 
teresul masselor, cărora sub- şi suprademagogii partidelor să'n- 
grijesc să le injecteze la timp serurile necesare menținerii tempe- 
raturii propice intereselor lor -— serul adulaţiei, dacă e vorba de 
„ai noştri“, sau serul celei mai înverşunate duşmănii, dacă e vorba 
de cei care le pândesc prada actuală sau in spe —; azi, când e de 
mai mare interes naţional să se ştie unde a strănutat sau unde 
s'a scărpinat cutare footballist politic, decât să se cunoască seria 
de muncitori fără odihnă, care, coborîndu-se ?n atelierele din sub- 
solul edificiului Statului, au pregătit sau pregătesc armatura de 
temelie a acestuia, în lipsa căreia tot ce e deasupra noastră ne-ar 
cădea'n cap; azi zic, cei care atâtor şi atât de deprimantelor ru- 
şini politicianiste le opun pilda faptelor și a abnegațiunei adevă- 
raților patrioţi, merită toată recunoştinţa. 

Broşura omagială, de 21 pg., prin condeiele domnilor: |. 
Lupaș, D. Lăpădat, Dimitrie Goga, Const. lencica şi Nicolae Nis- 
tor, scot în evidenţă diferitele laturi ale bogatei şi pilduitoarei ac- 
tivități a d-lui prof. O. Ghibu (în Ardealul de dinainte și de după 
războiu, în V. Regat, şi mult prea pe scurt în Basarabia), ca or- 
ganizator al învățământului românesc, ca pedagog, ca ziarist-literat, 
ca putere de muncă, ca lupţător național, ca revendicator, de o 
rară tenacitate, al drepturilor Statului Român, ca SSI afirmator 
al demnităţii naţionale etc. 


Broşura e bine-venită. Mai ales că vine într'o vreme când 
oamenii îşi schimbă opiniile, cum şi-ar schimba cravata, când 
atâtea active şi pasionate energii — în sens bun, creator — se 
frâng la jumătatea drumului, intimidate de mulțimea obstacolelor 
sau descurajate de întârzierea rezultatului aşteptat, când atâta in- 
competență se răsfaţă în posturi de comandă. Ea vine parcă 
anume să scoată'n evidență pe unul din cei pe care ar trebui 
să-i avem la conducere în vremurile acestea de orbecăire, de câr- 
păceală, de diletantism, de favoritism şi afacerism. 

Cunoscând faptele care umplu de conţinut trei decenii de 
vieață (din cele cinci câte le-a'mplinit profesorul Ghibu), mereu 
activă — fără să cunoască şovăiala în faţa greutăților întâmpinate 
în urmărirea țintelor clar văzute — și mereu în serviciul intere- 
selor superioare ale neamului, nu se poate să nu iscăleşti, fără 
ezitare, şirele d-lui Const. lencica: „Dacă şi noi am avea respec- 
tul oamenilor înzestrați, cum îl au Japonezii, atunci de sigur di 
prof. O. Ghibu ar fi fost de mai multe ori Ministru al Instrucției 
publice în țara noastră“. 

Leca Morariu: De-ale Cirebirilor. II. Texte istro-române 
din leiăn. Extras din revista „Făt-Frumos“. Suceava, 1933. 

E un nou fragment din bogatul materia! folkloric, cules la 
fața locului, în cursul a două veri consecutive (anii 1927 şi 1928) 
de d. prof. Leca Morariu — de astă-dată din idiomul istro-român 
nordic, vorbit în izolatul, şi până la relevarea lui de către d. L. 
M. necunoscutul leiăn — cu bogate şi, pentru cei care vreau să 3 
cunoască româneasca acestor fraţi uitaţi de sub stăpânirea italiană, 
cu deosebit de prețioase adnotaţii referitoare la fonologia, morfo- 
logia, lexicologia, semantica graiului leiănenilor. 

Broşura, de 24 pg., conţine şi 7 ilustrațiuni şi O detailată 
hartă a teritoriului în care sunt așezate cele 8 sate cu cele cca 
3500 suflete care se îndărătnicesc încă a-și păstra graiul părinţilor. 

Lucian Predescu: Panait Cerna. Viaţa şi opera. Cernăuţi 
1933. Extras din „Analele Dobrogei“. 54 pg. 

Lucrarea d-lui L. P., apărând la 20 de ani dela data morii 
poetului P. Cerna, vrea să fie un omagiu adus memoriei acestuia, 

Punând la contribuţie tot ce a putut găsi până acum relativ 
la poet, mai adăogând și poeziile rămase uitate prin periodicele 
vremii, mai puţin accesibile publicului, broşura d-lui L. P. devine 
un indispensabil izvor de informaţie pentru toţi cei care se inte- 
resează de viaţa şi opera poetului Cerna. 

Din biografie îi reîmprospătăm următoarele informaţii: Tata 
i-a fost Bulgar: Panait Stanciof. Fiul său însă nu l-a cunoscut, 
devremece, fiind urmărit în România pentru agitaţiile sale ireden- 
tiste bulgare, . se refugiase în Bulgaria încă pe când viitorul poet 
abia se născuse. Imprejurarea aceasta, ca şi faptul că mama i-a 
fost Româncă. cu sentimente românești, iar tatăl vitreg din a doua 
căsătorie a mamei sale tot Român — agricultorul Naum Costea — 
infirmă aserţiunea celor care susțin că poetul mar fi ştiut româ- 
neşte până la vârsta de 7 ani. 

Şcoala primară pare “a o îi făcut la Eftimie Vâlcu, primul 
învățător român în comuna lui de naştere Cerna (jud. Tulcea), al 
cărei nume îl ia mai târziu ca pseudonim literar. Liceul îl ur- 
mează la Brăila, iar Universitatea în Bucureşti. Dupăce își ia li- 
cența în filosofie „magna cum laude“, T. Maiorescu, voind să-l 
pregătească pentru o catedră universitară, îi obține o bursă pentru 
străinătate. Așa ajunge poetul în Germania, unde își trece docto- 
ratul, în 1913, la Leipzig, cu teza „Gedankenlyrik“. Inainte de a 
se întoarce însă acasă, la 26 Martie acelaşi an, moare în urma 
unei pneumonii, căreia plămânii săi şubrezi nu i-au putut rezista. 
Osămintele i-au fost aduse la București şi înhumate în cimitirul 
Bellu. . 

Celelalte capitole ale lucrării d-lui L. P. se ocupă de carac- 
terizarea poeziei lui Cerna şi de criticul Cerna. E caracteristică 
judecata poetului de mai târziu privitor la debuturile sale din liceu. 
O dăm, ca un îndreptar, pentru nerăbdătorii supra-copii, sgâlțâitori 
ai porții imortalității. 

„Când mă gândesc — spune poetul într'o scrisoare — că am 
putut avea curaj să scriu ce mam găsit bun şi de multe ori să 
susțin lucruri absurde, mă apucă un desgust fără margini de mine 
însumi, îmi vine — de ar fi chip — să cumpăr toate revistele pe 
care le-am pătat cu numele meu şi să le distrug cu o voluptate 
de ucigaş, ca să se 'piardă orice urmă a vremurilor de furie ver- 
siferă. . 

Toţi aceia, cari m'au încurațat cât de puţin, mi se par azi 
niște oribili criminali, demni de ocnă“.!) 

Studiul d-lui L. P. se termină cu o amânunțită bibliograție 
a poeziilor lui Cerna și cu anexa poeziilor necuprinse în ediţiile 
de până acum ale operei poetului. 


= 


Biblioteca poporală a Asociaţiunii, în grija continuă pe 
care o poartă hranei sufleteşti a țărănimii noastre şi pentru care 
nu poate fi lăudată îndeajuns —- pune la'ndemâna celor care o 
caută, drept dar de Crăciun, un nou mănunchiu de 5 cărticele. 

In „Flori din grădina raiului“ (No. 202), dl. Septimiu Popa 
povesteşte vieaţa a 30 de temei, pe care le dă ca pilde de sta- 
tornicie în credința Mântuitorului lumii. 

In comedia „Lege nouă“ dl. Sebastian Stanca ne înfățișează 
un sătean convertit de un agent străin la noua lege a comuni- 
smului și, pe urmă. readucerea lui la brazdă de către primarul 
satului. 

Despre „ara noastră-România“* (nr. 204—205) dă cuno- 
ştințe pe care ar trebui să le aibă fiecare cetățean al ei, dl. prof. 
Dr. Sabin Opreanu. 

DI Dr. Sebastian Bornemisa, directorul gazetei „Lumea şi 
Țara“, face un scurt istoric al comunismului — cu credințele, 
apucăturile, caracteristicele stăpânirii lui — deslușind în urmă 
minților înțelegătoare: „De ce nu poate fi plugarul român comu- 
nist?* (nr. 207). 

Nrul 206 e rezervat „Calendarului pentru popor al Asocia- 
Hunii, pe anul 1934“, întocmit de neostenitul semănător de gân- 
duri nobile, de sentimente altruiste, care e di Horia Petra-Petrescu, 
secretarul literar al Asociaţiunii. ă 


1) Munteanu-Râmnic, Sarisori de P. Cerna, „România Viitoare“ 1 (Ii) 
1921 Nr. 9. p. 6. („Gazeta cărților“). 

Calendarul, frumos tipărit, cu ilustraţii, de aproape 200 pg,, 
dintre care numai 60 rezervate datelor calendaristice, iar restul 
„părții de învățătură şi petrecere“, alcătuită cu dragoste şi price- 
pere, devine — considerând şi prețul aproape ridicol de mic: 
Lei 15.—— o adevărată binefacere pentru lumea satelor noastre, 


st 


Numai vorbe bune putem spune şi despre Calendarul popo- 
rului românesc“ (editat de revista „Poporul Românesc“, Gara 
Chitila, jud. lifov), cu sfaturi de folos, informaţii de interes şi 
pagini distractive. Preţul tot 15 Lei. Pg. 96. 


* 

Ion Î. Ghelase, prof, expert contabil: „Contabilul şi pregă- 

tirea lui profesională“, Buc. 1933, 11 pg, fără indicarea prețului. 
Reviste. 

Junimea Literară, nr. 7-9 (pe lulie—Sept.) înmănun- 
chează colaborările d-lor: D. Marmelinc, lon |. Nistor, Traian 
Chelariu, N. Tcaciuc-Albu şi a 10 poeţi, dintre care unii fac, ce 
e drept, insistente serenade Muzelor, dar fără rezultat. Ferestrele 


nu se deschid şi fruntea stihuitorilor rămâne virgină de sărutul 
acestora. 


Se pare că judiciosul articol al d-lui Traian Chelariu („Ina- 
poi la Eminescu!“), în care se vorbeşte de „cerebrație dementă“, 
de „beţie de cuvinte“, de „morfolatria care duce la artificiu gol de 
orice conţinut uman“... n'a trecut prin redacție. Altfel, nu ne 
putem explica nemijlocita vecinătate a acestuia cu „poeziile“ d-lui 
Neculai Roşca. | 


„2% 


„Braşovul Literar şi Artistic“, nr. 13, pe Noemvrie, 
adaogă la Nr-ele anterioare pagini de reținut, datorite condeielor 
d-lor Cincinat Pavelescu şi lon Focşeneanu, o bine prinsă schiţă 
din biroul unei primării, cu prilejul eliberării unor carnete de iden- 
titate (de d. Paul Constant), o alta, din zilele manevrelor de 
toannă, de d. N; Cantonieru, şi o poezie a d-lui A. Cotruş, â 
răsvrătitului suflet împotriva „vechilor şi noilor ciocoi“. 

Cronica bogată (ocupă jumătate din revistă), poartă semnă- 
turile: Val. Branisce-Căliman, C. Pavelescu, |. Focşeneanu, |. Al. 
Bran-L.emeny şi Al. Dima. 

Ce puţin însemna un an înainte vreme, în viaţa unei publi- 
cațiuni periodice! Şi azi? Azi, pare aproape un record îndră- 
sneala de a rezista pe poziţie un an încheiat, fireşte fără resurse 
lăturalnice. 


Mulţi vor spune că exagerăm. Sunt cei care nu şi-au luat 
încă asupră-şi răspunderea apariției unei reviste româneşti în vre- 
muri ca cele pe care le străbatem. Noi însă, care ştim ce afirmăm, 
"e descoperim cu respect în fața tuturor celor care au ajuns să 
pună, cu cinste, piciorul în pragul anului al doilea, indiferent dacă-l 
vor putea și încheia s'au ba. 

„Provincia Literară“, de sub direcţia d-lor Eugen şi Paul 
Constant, e dintre acestea. De aceea ținem să subliniem, cu apre- 
cierea meritată, atât jertfele inițiatorilor cât şi pe ale celor care îi 
s'au ataşat ulterior, jertie făcute întru menţinerea „singurului semn 
ce se încăpăținează şi rezistă urgiei înghețului prezent, în aştep- 
tarea primăverii ce întârzie să vină... în Sibiul în care atâţi alți 
grădinari ai culturii stau desnădăjduiţi şi inactivi în aşteptarea unor 
vremuri mai sfințite“, —- cum se exprimă redacția. 

Activul de-un an, ca și garanţia pentru viitor a condeielor 
care-i dau concursul, obligă Sibiul atâtor frumoase tradiţii cultu- 
rale să asigure continuitatea acestui senin colț de altă vieaţă decât 
cea răsucită de păcatele partidelor politice, mânijită de afaceri ne- 
cinstite şi otrăvită de necruțătoare duşmănii. 

Nrul ultim (11—12, pe Aug.-Sept.), de 28 pagini mari, se 
prezintă cu colaborările d-lor: C. D. Fortunescu, Horia Petra- 
Petrescu, lon Focşeneanu, Savin şi Paul Constant, Pimen Con- 
stantinescu şi Petre Cumpănă. Red. şi Adm.: Sibiu, Str. Oct. Goga. 
a 69. Abon. anual, pentru particulari L. 200.— pentru iu 
L. 300.— . 


Ei 

„Şcoala Prahovei“ An. [Il, No. 6—7, 60 pg. Este revista 
inimoasei asociaţii a învăţătorilor din jud. Prahova. Numărul cu- 
prinde articole tratând probleme precumpănitor școlare, îie privi- 
tor la organizaţia actuală a învățământului în Țară — ca acel atât 
de modest al d-lui Ştefănescu Câmpina: „Cum aş reforma eu 
învățământul“, — fie privitor la întrebările mai generale ale peda- 
gogiei de astăzi. Preocupările pentru trebuinţele vieţii şcolare locale 
sunt dimpotrivă mai liniștitoare. Am dori poate ca toată râvna pre- 
țuită a colaboratoriior revistei să fie îndreptată în deosebi în acest 
sens. Discuţiile noastre trebue să se ridice din nevoile noastre. 

In partea literară (căci revista are una) găsim schiţe, însemnări 
şi promisiuni ale d-lor [. A. Basarabescu, de ia Academia Română, 
Rădulescu Lemnaru, Constantinidi Zamfirea, G. A. Costea (un frag- 
ment de dramă populară), 

Numărul începe printrun articol politicos al dlui Gaston 
Richard despre „Cultura română şi Statul român“, articol pe care 
îl bănuim î. instructiv în urmare şi — cum ne-au deprins contri- 
buţiile streine — lămuritor pentru problemele noastre sociale. 

l, 


“e 


Alte reviste primite la redacţie: Societatea de Hiâine nr. 
10—11 (pe Oct.-Nov.), cu acelaşi cuprins bogat, variat, de actuali- 
iate, ca întotdeauna. Orientări nr. 10 (Oct.) şi 11 (Nov.), Convor- 
biri Literare pe Oct-Nov., 1933, Boabe de Grâu nr. 10 (pe 
Oct), Neamul Românesc pentru popor (Buletinul „Ligei Cul- 
turale“) nr. 21,22,23 (Nov.-Dec.) România Pitorească nr. 4-5 
(pe Sept.-Oct.), Poporul Românesc nr.17,18,19şi 20(Nov.-Dec.), 
Parlamentul Românesc nr. 127—129 (Nov.-Dec.), Revista Co- 
legiului Naţional Sf. Sava nr. 1—2 (Nov.-Dec.), Red. şi Adm. 
Bucureşti ÎI. Str. G-l Berthelot 23, Abonamentul 50 Lei, Arta şi 
Omul nr. 4 (Oct.), Bucureşti III. B-dul Dacia No. 38, Școala și 
Familia de Mâine nr. 58 (Oct.) Bucureşti III, Str. N. Bălcescu 
2, Cele Trei Crişuri nr. 9-10 (Sept.-Oct.) Oradea, Str. Regele 
Rerdinand 11. Număr închinat lui Delavrancea. Revista Scrii- : 
toarelor şi Scriitorilor Români Nr. 9—10. (Sept.-Oct.), Bu- 
curești |, Str. Brezoianu 57. Siebenbiirgische Vierteljahrs- 
schrift nr. 4 (Oct.-Dec.) Adm. Sibiu, Str. Avram lancu 10. Re- 
dacția: laşi, str. Banu 14. Prof. Dr. Karl Kurt Klein. Remarcăm 
dintre articolele acestui număr: „Jocuri vechi romane de copii în 
Ardealul de azi“ (de R. Huss) şi scurtele comunicări științifice 
„Țara Bârsei ca o colonizare pentru apărarea graniței“ (de Fritz 
Schuster). „Participarea unor refugiați poloni la revoluțiunea din 
1848 în Principatele Române“ (de Karl Gâllner) şi relevarea a 
două împrumuturi din româneşte în terminologia botanică să- 
sească: „Păpucul Doamnei“ şi „busuiocul“ (de Karl Schobel). 


% 


Ziare: Ideea Națională (Buzău), Telegraful Român (Sibiu), 
România dela Mare (Constanţa). 


OBCU CLUJ 


ca (Di ca 


Jertia prietenilor, pe anul 1934. 


Dr. Gârbacea Î. prof. la Acad. Comercială, Cluj 

Dr. med. Manuilă Sabin, dir. Of. de Recensământ, București 
Schiopul Iosif, atașat de presă, Berna 

Căp. Sorescu Gh., dir. la Fabrica de laminat, Braşov 

Ing. Spârchez Zeno, şeful Ocolului Silvic, Satu-Mare 

Dr. Stănilă N., cons. la Curtea de Casaţie, București 

Dr. med. Stinghe Valer, Braşov 

Stoian G. I., avocat, fost deputat, București 


60'-— 
640 — 
100-— 
180: — 
240 — 

86-— 
240" — 
120— 


Sunt prietenii care nu se uită, ca şi cele ale domnilor care 
mau trecut cu vederea rugămintea noastră, ci, apreciind-o, ne-au 


venit într'ajutor prin achiziționarea de noi abonați. 


Sunt domnii: 


Nan loan, farmacist, Satu-Mare, cu 2 abonamente nouă. 


Opriș Liviu, avocat, Brăila 
Ing. Spârchez Zeno, Satu-Mare 


» 3 » » 
» 3 » » 


“Tuturora, calde, recunoscătoare mulțumiri. 


TABLOUL ABONAȚILOR 
care și-au mai achitat abonamentul 


| Până la 1 Ianuarie 1933. 
Dr. Minea lon, prof. univ., Cluj. 


Până la 1 Mai 1933. 
Murăroiu loan, şef-cont. pens., Braşov. 


Până la 1 lulie 1933. 


Dr. Ştefan Ulpiu, medic primar al mu- 
nicip. Braşov. 


Până la 1 lanuarie 1934. 


Ardelea R., şef-cont. .pens., Brașov 

Astra Sânpetru. 

Baboie Nic., profesor, Braşov 

Banca „Albina“, Sibiu, : 

Dr. ing. Carafoli 1., Brașov. 

Clinciu 1., prof. î. r., București. 

Comşa Gh., notar, Satulung. 

Dr. Comşa N., medic, Sibiu. 

Cosac D., avocat, Brăila. 

Direcţ. lic. „Carol L.“, Craiova. 

Direcţ. lic. „Radu Negru“, Făgăraş 

Enescu Vlad, preş. de Tribunal, Brașov. 

Docent Dr. Filipescu O., Sibiu. 

Floaşiu Ilie, comerciant, Sibiu 

Grecu 1., prim-secr. Camerei de Com, 
și Ind., Satu-Mare. 

" Guşu A, funcţ. sup. Albina, Sibiu. 

lonescu [., ing. șef silvic, Baia-Mare. 

lordache V., secr. of. prot., Brașov. 

Dr. Lemeny B. Al. 1., publicist, Brașov. 

Mailat AL., funcţ. în Min. Fin., București 

Mailat Gh., avocat, Braşov. 


Mateescu N. C., prof., R.-Vâlcea. 

Dr. Muţiu 1. not. public, Sibiu. 

Căp. Navrea Vintilă, Braşov. 

Dr. Neguș A. avocat, Braşov. 

Dr. Nema Oct., medic, Tărlungeni. 

Nicolescu Lucia, prof., Satu-Mare 

Dr. Oana Ilie, avocat, Cluj. 

Dr. Oniţiu lonel, avocat, Sebeş. 

Opriş Liviu, avocat, Brăila. 

Oţeleanu Const., avocat, Brăila. 

Oţoiu Adrian, adm. delegat B-ca Na- 
țională, București. 

Dr. Pop loan, medic, Brașov. 

Pop Romulus, prim-preş. 
Apel Braşov. 

Popescu Const., dir. şcolar, Satu-Mare. 

Pușcariu loan, înv., Brașov. 

Râșnoveanu Şt., cand. silvic, Satu-Mare. 

Dr. Simonetti P., avocat, fost dep., Sibiu 

Şomlea Mih., farmacist, Cluj. 

Ing. Spârchez Zeno, şeful Ocolului Sil- 
vic, Satu-Mare. 

Ing. Stănice! Andreiu, Braşov. 

Dr Sturza 1., medic, Sibiu. 

Tiberiu I., comerciant, Brașov. 

Dr. Vraciu O., medic, Miercurea-Sibiu,. 


Până la i Mai 1934. 


Fătuleţ Gh., dir. şcolar, Hărman. 
Pană V., preot, Zârneşti. 

Popa Gh., profesor, Cluj. 

Soc. de lectură „A. Vlahuţă“, Sibiu. 


Curţii de 


OBCU CLUJ 


— 95 — 


Până la 1 lulie 1934. Dr. Manuilă Sabin, dir. Of. de Recen- 
Banciu Sorin, jud. la Trib. Tg. Mureș. „sământ, București. _ 
Până la 1 Noemvrie 1934. Schiopul Iosif, atașat de presă, Berna, 


Hossu-Longhin Fr., avocat, Băsești. aia sa iri Se la Pabaea de 
Până ia 1 Ianuarie 1935. Dr. Stănilă N., cons. la Curtea de Ca- 

Comşa Ionel, fost senator, Cluj. sație, Bucureşti. 

Direcţ. Şc. Normale „A. Şaguna“ Sibiu. Dr. Stinghe Val., medic, Brașov. 

Drișcu Gh., jud. la Trib. Tg. Mureș. Stoian G. 1., avocat, fost deputat, 

Dr. Gârbacea 1., prof. la Acad. Com., Cluj București. 


Se mai confirmă primirea următoarelor restante : 
Direcţ lic. „Gh. Șincai“. București, (întreaga restanță) 


Direct. lic. „Spiru Haret”. „ ji :. 
Petruțiu N., funct. sup. Albina, Sibiu , ; 
Dr. Harşia 1., avocat, Reghin, Lei 200'— 
Căp. Scârneciu V., Braşov. „ 350— 


(2) 


A primi şi retinea o revistă luni sau. mai adeseori, ani de 
zile, însemnează că-ți place s'o ai la casă — indiferent că o ţii nu- 
mai de ochii lumii sau că-ți satislace o trebuință suflelească. 

A o primi, reținea și a nu o plăti, însemnează a le face stă- 
pân pe munca altuia şi a abuzu de bună-credința celui care, tri- 
milându-ți-o, îți avansează încrederea sa în onorabilitatea d-tale, 

A te mai lăsa și somat în scris — după o serie de sublinieri. 
pe banderola revistei d-tale — și a nici nu răspunde măcar, însem- 
nează a te scoale însuți din rândul celor care mai pot avea pretentii 
la considerațiuni. 

Căci “considerațiuni nu încap decât, cum am mai spus în ali 
nr: pentru cei de bună credință. Pentru cei de rea-credință —— 
fierul roşu. 

Socoleală limpede: Cine nu vrea să mai aibă revista, îşi achită 
restanța şi avizează administraţia că renunță la ea pe viitor. Cine o 
reține, e dator s'o plătească. : În pag. 2 a revistei se spune clar: 
„Oricine reține vre-un număr, se consideră abonat“. 

Cei care cred că prin tactica lui „N aude-Nu-vede“ scapă de 
plata numerelor primite, strecurându-se neobservați, își fac: socoteala 
fără noi. Dacă preferă câteva sute de lei cinstei obrazului şi numelui 
bun, își vor vătui mai departe urechile, iar noi îi vom trece, pentru 
posteritate, în vitrina paginei noastre ultime, la sectia: „pomanagii 
surdo-muţi"“. 

Clara pacta. !) 


“e 


Spre orientare. Nu publicăm dări de seamă decât despre lu- 
crările primite la redacție. Nu luăm notă de cuprinsul revistelor ce 
ni se trimit decât în măsura reciprocilății. 


* 


In Bucureşti, revista se găsește de vânzare numai la librăria 
Pavel Suru (Calea Victoriei 108). 


E 


Omisiune. Din nebăgare de seamă, a fost omis din tabla 
de materii a anului trecut articolul d-lui Candid Muşiea : „Proto- 
popul Eustalie Grid“, edi în nr. 2 (p. i) și nr. 3 (p. 218). 
Rugăm întregirea. 


se 


Poşta Redacţiei : D-lui F. P. Dăm ultima: 


Ă Reminiscență 
In visul meu, | Îi n urma ta, i 
Care părea o veșnicie, oar stropi de poesie, 
Trecut-ai tu: Frânturi de vis, 
O umbră albă și bizară. Muzie amară... 


Dacă mai trimiți, să ai curajul să-ţi pui şi numele. 





Nr. acesta a apărut la 21. XII. 1933. 


1) Considerând că acest nr. apare de sărbătorile Nașterii Mântuitorului, 
îl cruțăm de pata restanțierilor, cărora le vom face cinstea cuvenită în nr-ul 
viitor. 


Rectificare: La pag. 12, rând. 4 de jos să se citească: 
Dacii propriu zişi. 

